- ⵉⵥⴻⵀⵀⵉⴷⴻⵏ
- <
- 113
- >

113
1 ⵀⴰⵍⵍⵉⵍⵓ-ⵢⴰⵀ, ⵙⵄⵓⴵⴻⵎ,
ⴽⴻⵏⵏⵉⵡ ⵉⵎⵙⴻⵅⵅⴰⵔⴻⵏ ⵏ ⵙⵉⴷⵉ,
ⵙⵄⵓⴵⴻⵎ ⵉⵙⴻⵎ ⵏ ⵙⵉⴷⵉ!
2 ⴰⴷ ⵉⵜⵜⵡⴰⴱⴰⵔⴻⴽ ⵉⵙⴻⵎ ⵏ ⵙⵉⴷⵉ,
ⵣⵉ ⵍⴻⵅⵅⵓ ⴰⵍ ⵍⴻⴱⴷⴰ. ◘113:2 ⴷⴰⵏ. 2:20
3 ⵣⵉ ⵎⴰⵏⵉⵙ ⴷⴷ-ⵜⵏⴻⵇⵇⴰⵔ ⵜⴼⵓⵛⵜ
ⴰⵍ ⵎⴰⵏⵉⵙ ⵜⵖⴻⴵⵉ ⵜⴼⵓⵛⵜ,
ⴰⴷ ⵉⵜⵜⵡⴰⵙⵙⵄⵓⴵⴰ ⵉⵙⴻⵎ ⵏ ⵙⵉⴷⵉ.◘113:3 ⵎⴰⵍ. 1:11
4 ⵙⵉⴷⵉ ⵢⵓⵄⵍⴰ ⵅ ⵎⴰⵔⵔⴰ ⵍⴻⴳⵏⵓⵙ,
ⵜⵉⵡⴰ ⵉ ⵉⵊⴻⵏⵡⴰⵏ ⴷ ⴰⵄⵓⴵⵉ ⵏⵏⴻⵙ.
5 ⵎⴰⵏ ⵡⴻⵏ ⵉⴵⴰⵏ
ⴰⵎ ⵙⵉⴷⵉ, ⴰⵔⴻⴱⴱⵉ ⵏⵏⴻⵖ,
ⵡⴻⵏⵏⵉ ⵉⵣⴻⴷⴷⵖⴻⵏ ⴷⵉ ⵍⵓⵄⵍⴰ ⵇⴰⵄ,
6 ⵡⴻⵏⵏⵉ ⵢⵓⴹⴰⵔⴻⵏ
ⵎⴰⵃⴻⵏⴷ ⴰⴷ ⵉⵥⴰⵔ ⴷⴻⴳ ⵉⵊⴻⵏⵡⴰⵏ
ⵓ ⵅ ⵜⴻⵎⵎⵓⵔⵜ!
7 ⵡⴻⵏⵏⵉ ⴷⴷ-ⵉⵙⵙⵏⴻⴽⴽⴰⵔⴰⵏ
ⴰⵎⵓⵇⵍⵉⵍ ⵣⵉ ⵜⵄⴻⵊⵊⴰⵊⵜ,
ⵉⵙⵙⴳⴻⵄⵄⴻⴷ ⴰⵎⴻⵣⵍⵓⴹ ⵣⴻⴳ ⵡⴻⴼⵔⴰⴹ ◘113:7 1 ⵚⵎ. 2:8; ⵉⵥⵀⴷ. 107:41
8 ⵎⴰⵃⴻⵏⴷ ⴰⴷ ⵜ ⵉⵙⵙⵖⵉⵎ ⴰⴽ-ⴷ ⵜⴰⵔⵡⴰ ⵏ ⵜⴰⵚⵉⵍⴻⵜ,
ⴰⴽ-ⴷ ⵜⴰⵔⵡⴰ ⵏ ⵜⴰⵚⵉⵍⴻⵜ ⵏ ⵍⴳⴻⵏⵙ ⵏⵏⴻⵙ.
9 ⵡⴻⵏⵏⵉ ⵉⵙⵙⴻⵣⴷⴰⵖⴻⵏ
ⵜⴻⵏⵏⵉ ⵡⴰⵔ ⵉⵜⵜⵉⵔⵡⴻⵏ ⴷⵉ ⵜⴰⴷⴷⴰⵔⵜ,
ⴰⵎ ⵉⵛⵜ ⵏ ⵢⴻⵎⵎⴰⵜⵙⴻⵏ ⵏ ⵉⵃⴻⵏⵊⵉⵔⴻⵏ ⵜⴼⴰⵔⵃ.
ⵀⴰⵍⵍⵉⵍⵓ-ⵢⴰⵀ.

- ⵉⵥⴻⵀⵀⵉⴷⴻⵏ
- <
- 113
- >

◘113:2 113:2 ⴷⴰⵏ. 2:20

◘113:3 113:3 ⵎⴰⵍ. 1:11

◘113:7 113:7 1 ⵚⵎ. 2:8; ⵉⵥⵀⴷ. 107:41

© 2020 www.tarifit.info