- ⴰⵙⴰⵔⴳⴻⴱ
- <
- 22
- >

22
ⵉⵖⵣⴰⵔ ⵏ ⵡⴰⵎⴰⵏ ⵉⴷⴷⴰⵔⴻⵏ
1 ⵓⵛⴰ ⵏⴻⵜⵜⴰ ⵉⵙⵙⵛⴻⵏ ⴰⵢⵉ ⵉⵊⵊ ⵏ ⵉⵖⵣⴰⵔ ⵉⵣⴷⵉⴳ ⵏ ⵡⴰⵎⴰⵏ ⵉⴷⴷⴰⵔⴻⵏ, ⴷ ⴰⵎⴻⵣⴷⴰⴳ, ⵉⵚⴼⴰ ⴰⵎ ⵓⴽⵔⵉⵙⵜⴰⵍ, ⵉ ⴷⴷ-ⵉⵜⵜⴻⴼⴼⵖⴻⵏ ⵣⵉ ⵍⵄⴰⵔⵛ ⵏ ⴰⵔⴻⴱⴱⵉ ⵓ ⵏ ⵢⴻⵣⵎⴰⵔ. ◘22:1 ⵃⵉⵥ. 47:1; ⵣⴰⴽ. 14:8. 2 ⴷⵉ ⵍⵡⴻⵙⵟ ⵏ ⵡⴰⵣⵣⴰⵢ ⵏⵏⴻⵙ, ⵅ ⵜⵎⴰ-ⵢⴰ ⵓ ⵅ ⵜⵎⴰ ⵏⵏⵉ ⵏ ⵉⵖⵣⴰⵔ, ⵜⵓⵖⴰ ⵜⴰⵛⴻⵊⵊⴰⵔⵜ ⵏ ⵜⵓⴷⴰⵔⵜ ⵜⴻⵏⵏⵉ ⵜⴻⵙⵙⴻⵏⴹⴰⵢ ⵍⵖⵉⴵⴻⵜ ⵜⴻⵏⵄⴰⵛ ⵏ ⵜⵡⴰⵍⴰⵡⵉⵏ. ⴷⵉ ⵎⴽⵓⵍ ⴰⵢⵓⵔ ⵜⴻⵜⵜⵉⵛ ⵍⵖⵉⴵⴻⵜ ⵏⵏⴻⵙ ⴷ ⵜⵉⴼⵔⴰⵢ ⵏⵏⴻⵙ ⵉ ⵓⵙⴳⴻⵏⴼⵓ ⵏ ⵍⴻⴳⵏⵓⵙ. ◘22:2 ⵃⵉⵥ. 47:1-12; ⴰⵙⴰ. 2:7. 3 ⵡⴰⵔ ⴷⴰⵢⴻⵙ ⵜᵉⵜⵜⵉⵍⵉ ⵄⴰⴷ ⵏⵏⴻⵄⵍⴻⵜ. ⴰⴷ ⴷⴰⵢⴻⵙ ⵢⵉⵍⵉ ⵍⵄⴰⵔⵛ ⵏ ⴰⵔⴻⴱⴱⵉ ⵓ ⵏ ⵢⴻⵣⵎⴰⵔ ⵓⵛⴰ ⵉⵎⵙⴻⵅⵅⴰⵔⴻⵏ ⵏⵏⴻⵙ ⴰⴷ ⵅⴰⵙ ⵙⴻⵅⵅⴰⵔⴻⵏ. 4 ⵏⵉⵜⵏⵉ ⴰⴷ ⵥⴰⵔⴻⵏ ⵓⴷⴻⵎ ⵏⵏⴻⵙ, ⵉⵙⴻⵎ ⵏⵏⴻⵙ ⴰⴷ ⵢⵉⵍⵉ ⵅ ⵜⴻⵏⵢⴰⵔⵉⵏ ⵏⵙⴻⵏ. ◘22:4 ⴰⵙⴰ. 3:12. 5 ⵡⴰⵔ ⴷⵉⵏ ⵜᵉⵜⵜⵉⵍⵉ ⴵⵉⵍⴻⵜ ⵓⵛⴰ ⵏⵉⵜⵏⵉ ⵡⴰⵔ ⵜⵜⴻⵃⴷⵉⵊⴻⵏ ⵄⴰⴷ ⵟⵟⵢⴰ ⵏ ⵍⴻⴼⵏⴰⵔⴰⵜ ⵏⵉⵖ ⵏ ⵜⴼⴰⵡⵉⵏ ⵏⵉⵖ ⵏ ⵜⴼⴰⵡⵜ ⵏ ⵜⴼⵓⵛⵜ, ⵎⵉⵏⵣⵉ ⵙⵉⴷⵉ ⴰⵔⴻⴱⴱⵉ ⴰⴷ ⴰⵙⴻⵏ ⵉⴳⴳ ⵜⴰⴼⴰⵡⵜ ⵓⵛⴰ ⴰⴷ ⵢⵉⵍⵉ ⴷ ⴰⵊⴻⴵⵉⴷ ⵏⵙⴻⵏ ⵉ ⵍⴻⴱⴷⴰ ⵇⴰⵄ. ◘22:5 ⵉⵛⴰ. 60:19; ⵣⴰⴽ. 14:7; ⴰⵙⴰ. 21:23.
6 ⵅⴰⵙ ⵓⵛⴰ ⵉⵏⵏⴰ ⴰⵢⵉ:
“ⴰⵡⴰⵍⴻⵏ-ⴰ ⴷⴰⵢⵙⴻⵏ ⵍⴰⵎⴰⵏ ⴷ ⵜⵉⴷⴻⵜⵜ!
ⵙⵉⴷⵉ, ⴰⵔⴻⴱⴱⵉ ⵏ ⴰⵔⵔⵓⵃ ⵏ ⵉⵏⴰⴱⵉⵢⵢⴻⵏ ⵉⵇⴻⴷⴷⵙⴻⵏ,
ⴰⵇⴰ ⵉⵙⵙⴻⴽⴽ ⵍⵎⴰⵍⴰⴽ ⵏⵏⴻⵙ,
ⵃⵉⵎⴰ ⴰⴷ ⵉⵙⵙⵛⴻⵏ ⵉ ⵉⵎⵙⴻⵅⵅⴰⵔⴻⵏ ⵏⵏⴻⵙ
ⵎⵉⵏ ⵉ ⵖⴰ ⵢⵉⵍⵉⵏ ⴷⴻⵖⵢⴰ.” ◘22:6 ⴰⵙⴰ. 1:1; 19:9; 21:5.
7 “ⵅⵣⴰⵔ ⵏⴻⵛⵛ ⴰⴷ ⴷⴷ-ⴰⵙⴻⵖ ⴷⴻⵖⵢⴰ!
ⵙⵙⴻⵄⴷ ⵏ ⵡⴻⵏⵏⵉ ⵉⵜⵜᵉⵟⵟⴼⴻⵏ
ⴷⴻⴳ ⵡⴰⵡⴰⵍⴻⵏ ⵏ ⵏⵏⵓⴱⵓⵡⴰⵜ
ⵏ ⵡⴻⴷⵍⵉⵙ-ⴰ ⵉⵜⵜⵡⴰⵏⴹⴻⵏ.” ◘22:7 ⴰⵙⴰ. 1:3.
8 ⵏⴻⵛⵛ, ⵢⵓⵃⴰⵏⵏⴰ, ⴰⵇⴰ ⵥⵔⵉⵖ ⵓ ⵙⵍⵉⵖ ⵜⵉⵎⴻⵙⵍⴰⵢⵉⵏ-ⴰ. ⵓⵛⴰ ⵍⴰⵎⵉ ⵜⴻⵏⵜ ⵥⵔⵉⵖ ⵓ ⵙⵍⵉⵖ, ⵡⴹⵉⵖ ⵖⴰⵔ ⵉⴹⴰⵔⴻⵏ ⵏ ⵍⵎⴰⵍⴰⴽ ⵡⴻⵏⵏⵉ ⴷ ⴰⵢⵉ ⵉⵙⵙⴻⵛⵏⴻⵏ ⵜⵉⵎⴻⵙⵍⴰⵢⵉⵏ-ⴰ, ⵃⵉⵎⴰ ⴰⴷ ⴰⵙ ⵄⴻⴱⴷⴻⵖ. 9 ⵎⴰⵛⴰ ⵏⴻⵜⵜⴰ ⵉⵏⵏⴰ ⴰⵢⵉ:
“ⵃⴹⴰ, ⵍⵍⴰ, ⵡⴰⵔ ⵜⵜⴻⴳⴳ ⵎⴰⵏ ⴰⵢⴰ,
ⵎⴰⵖⴰⵔ ⵏⴻⵛⵛ ⴷ ⴰⵎⵙⴻⵅⵅⴰⵔ ⴰⵎⵄⴰⵛⴰⵔ ⵏⵏⴻⵛ,
ⵓ ⵏ ⴰⵢⵜⵎⴰⵛ, ⵉⵏⴰⴱⵉⵢⵢⴻⵏ, ⵓⵍⴰ ⵏ ⵢⵉⵏⵏⵉ ⵉⵜⵜᵉⵟⵟⴼⴻⵏ
ⴷⴻⴳ ⵡⴰⵡⴰⵍⴻⵏ ⵏ ⵡⴻⴷⵍⵉⵙ-ⴰ ⵉⵜⵜⵡⴰⵏⴹⴻⵏ.
ⵄⴻⴱⴷⴻⵜ ⴰⵔⴻⴱⴱⵉ!” ◘22:9 ⵍⴻⵅ. 10:26; 14:14; ⴰⵙⴰ. 19:10.
10 ⵅⴰⵙ ⵓⵛⴰ ⵉⵏⵏⴰ ⴰⵢⵉ:
“ⵡⴰⵔ ⵜⵜⴻⴳⴳ ⴰⵛⴻⵎⵎⵉⵄ ⵅ ⵡⴰⵡⴰⵍⴻⵏ ⵉ ⵉⵜⵜⵡⴰⵏⴰⴱⴱⴻⵏ
ⴷⴻⴳ ⵡⴻⴷⵍⵉⵙ-ⴰ ⵉⵜⵜⵡⴰⵏⴹⴻⵏ,
ⵎⵉⵏⵣⵉ ⵍⵡⴻⵇⵜ ⴰⵇⴰ ⵜⵉⵡⴻⴹ-ⴷⴷ.” ◘22:10 ⴷⴰⵏ. 8:26; 12:4; ⴰⵙⴰ. 1:3.
11 “ⵡⴻⵏⵏⵉ ⵉⵜⵜⴻⴳⴳⴻⵏ ⵎⵉⵏ ⵡⴰⵔ ⵉⵙⴻⴳⴳⴷⴻⵏ,
ⴰⴷ ⵉⴳⴳ ⵎⵉⵏ ⵡⴰⵔ ⵉⵙⴻⴳⴳⴷⴻⵏ ⴽⵜⴰⵔ,
ⴰⵎⴻⵏⴳⵓⵙ ⴰⴷ ⵉⴷⵡⴻⵍ ⴷ ⴰⵎⴻⵏⴳⵓⵙ ⴽⵜⴰⵔ,
ⴰⵎⵙⴻⴳⴳⴰⴷ ⴰⴷ ⵉⴳⴳ ⵜⴰⵙⴻⴳⴷⴰ ⴽⵜⴰⵔ
ⵓⵛⴰ ⴰⵎⵇⴻⴷⴷⴰⵙ ⴰⴷ ⵉⴷⵡⴻⵍ ⴷ ⴰⵎⵇⴻⴷⴷⴰⵙ ⴽⵜⴰⵔ.”
12 “ⵅⵣⴰⵔ, ⵏⴻⵛⵛ ⴰⴷ ⴷⴷ-ⴰⵙⴻⵖ ⴷⴻⵖⵢⴰ
ⵓⵛⴰ ⵍⵎⵓⵏⴻⵜ ⵉⵏⵓ ⴰⵇⴰ-ⵜⵜ ⴰⴽⵉⴷⵉ,
ⵃⵉⵎⴰ ⴰⴷ ⵅⴻⴵⵚⴻⵖ ⴽⵓⵍ ⵉⵊⵊⴻⵏ
ⴰⵏⴻⵛⵜ ⵏ ⵍⵅⴻⴷⵎⴻⵜ ⵏⵏⴻⵙ. ◘22:12 ⵉⵥⵀⴷ. 62:13; ⵉⵔⵎ. 17:10; 32:19; ⵎⵜ. 16:27; ⵔⵓⵎ. 2:6; 14:12; 1 ⴽⵓⵔ. 3:8; 2 ⴽⵓⵔ. 5:10; ⴳⴰⵍ. 6:5; ⴰⵙⴰ. 2:23.
13 ⵏⴻⵛⵛ ⴷ ⴰⵍⵉⴼ ⵓ ⵏⴻⵛⵛ ⴷ ⵜⴰⵡ,
ⴷ ⴰⵎⴻⵣⵡⴰⵔⵓ ⴷ ⴰⵏⴻⴳⴳⴰⵔⵓ,
ⴷ ⴱⴻⴷⴷⵓ ⴷ ⴰⴽⴻⵎⵎⴻⵍ.” ◘22:13 ⵉⵛⴰ. 41:4; 44:6; 48:12; ⴰⵙⴰ. 1:8; 21:6.
14 “ⵙⵙⴻⵄⴷ ⵏⵙⴻⵏ ⵉ ⵢⵉⵏⵏⵉ ⵉⵜⵜⴻⴳⴳⴻⵏ ⵜⵉⵡⴻⵚⵚⴰ ⵏⵏⴻⵙ.
ⴰⴷ ⵖⴰⵔⵙⴻⵏ ⵜⵉⵍⵉ ⵚⵚⵓⵍⵟⴰ ⵅ ⵜⵛⴻⵊⵊⴰⵔⵜ ⵏ ⵜⵓⴷⴰⵔⵜ
ⵓⵛⴰ ⴰⴷ ⴷⴷ-ⴰⴷⴼⴻⵏ ⵖⴰⵔ ⵜⴻⵏⴷⵉⵏⵜ
ⵣⵉ ⵜⴻⵡⵡⵓⵔⴰ ⵏⵏⴻⵙ.
15 ⴱⴰⵔⵔⴰ ⵉⴵⴰⵏ ⵉⵏⵏⵉ ⵉⵜⵜⴻⴳⴳⴻⵏ ⴼⴰⵔⵇ-ⵛⵛⵖⴻⵍ
ⴷ ⵢⵉⵏⵏⵉ ⵉⵏⴻⵇⵇⴻⵏ
ⴷ ⵢⵉⵏⵏⵉ ⵉⵄⴻⴱⴱⴷⴻⵏ ⵍ’ⴰⵚⵏⴰⵎ
ⴷ ⵢⵉⵏⵏⵉ ⴷⴰⵢⵙⴻⵏ ⵍⴻⵅⵎⴻⵊ
ⴷ ⵢⵉⵏⵏⵉ ⵉⵜⵜⵙⴻⵃⵃⴰⵔⴻⵏ ⴷ ⵎⴰⵔⵔⴰ ⵉⵎⵡⴰⵍⴰⵡⴻⵏ
ⴷ ⵉⵏⵏⵉ ⵉⵜⵜⴻⴳⴳⴻⵏ ⵎⵉⵏ ⵉ ⴷⴷ-ⵉⵜⵜⴻⴼⴼⵖⴻⵏ
ⵣⴻⴳ ⵓⵅⴰⵔⵔⵉⵇ.” ◘22:15 1 ⴽⵓⵔ. 6:10; ⴰⴼⴰ. 5:5; ⴽⵓⵍ. 3:5, 6.
16 “ⵏⴻⵛⵛ, ⵢⴰⵙⵓⵄ, ⴰⵇⴰ ⵙⵙⴻⴽⴽⴻⵖ ⵍⵎⴰⵍⴰⴽ ⵉⵏⵓ
ⵎⴰⵃⴻⵏⴷ ⴰⴷ ⵅⴰⵡⴻⵎ ⵉⵛⵀⴻⴷ ⵎⴰⵏ ⴰⵢⴰ
ⵣⵣⴰⵜ ⵉ ⵜⵎⴻⵙⵎⵓⵏⵉⵏ.
ⴰⵇⴰ ⴷ ⵏⴻⵛⵛ, ⴷ ⴰⵥⵡⴰⵔ ⴷ ⵣⵣⴰⵔⵉⵄⴻⵜ ⵏ ⴷⴰⵡⵓⴷ,
ⴷ ⵡⴻⵏⵏⵉ ⴰⴽⵉⴷⴻⵙ,
ⴷ ⵉⵜⵔⵉ ⵏ ⵍⴻⴼⵊⴰⵔ ⵢⴰⵔⴻⵇⵇⴻⵏ.” ◘22:16 ⵉⵛⴰ. 11:10; ⵔⵓⵎ. 15:12; 2 ⴱⵟ. 1:19; ⴰⵙⴰ. 1:1; 5:5.
17 ⴰⵔⵔⵓⵃ ⴷ ⵜⴻⵙⵍⵉⵜ ⵇⵇⴰⵔⴻⵏ:
“ⴰⵙ-ⴷⴷ!”
ⵓⵛⴰ ⴻⵊⵊ ⵡⴻⵏⵏⵉ ⵜ ⵉⵙⵍⵉⵏ, ⴰⴷ ⵢⵉⵏⵉ:
“ⴰⵙ-ⴷⴷ!”
“ⴷ ⵡⴻⵏⵏⵉ ⵉⴼⵓⴷⴻⵏ, ⴻⵊⵊ ⵉ-ⵜ ⴰⴷ ⴷⴷ-ⵢⴰⵙ,
ⴰⴷ ⵉⵙⵓ ⴰⵎⴰⵏ ⵉⴷⴷⴰⵔⴻⵏ ⴱⴰⵟⴻⵍ.” ◘22:17 ⵉⵛⴰ. 55:1; ⵢⵃ. 7:37
18 “ⵏⴻⵛⵛ ⵛⴻⵀⵀⴷⴻⵖ ⵉ ⵎⴰⵔⵔⴰ ⵉⵏⵏⵉ ⵉⵜⵜⴻⵙⵍⴰⵏ
ⵉ ⵡⴰⵡⴰⵍⴻⵏ ⵏ ⵏⵏⵓⴱⵓⵡⴰ ⵏ ⵡⴻⴷⵍⵉⵙ-ⴰ ⵉⵜⵜⵡⴰⵏⴹⴻⵏ:
ⵎⴰⵍⴰ ⴷⵉⵏ ⵃⴻⴷ ⵡⴻⵏⵏⵉ ⵅⴰⵙⴻⵏ ⵉ ⵖⴰ ⵢⴰⵔⵏⵉⵏ,
ⴰⵔⴻⴱⴱⵉ ⴰⴷ ⵅⴰⵙ ⵢⴰⵔⵏⵉ ⵊⵊⵔⴰⵢⴻⵃ,
ⵜⵉⵏⵏⵉ ⵉⵜⵜⵡⴰⵣⴻⵎⵎⴻⵎⴻⵏ ⴷⴻⴳ ⵡⴻⴷⵍⵉⵙ-ⴰ.
19 ⵎⴰⵍⴰ ⵛⴰ ⵏ ⵉⵊⵊⴻⵏ ⵉⴽⴽⴻⵙ ⵣⴻⴳ ⵡⴰⵡⴰⵍⴻⵏ
ⵏ ⵡⴻⴷⵍⵉⵙ ⵉⵜⵜⵡⴰⵏⴹⴻⵏ ⵏ ⵏⵏⵓⴱⵓⵡⴰ-ⵢⴰ,
ⴰⴷ ⴰⵙ ⵉⴽⴽⴻⵙ ⴰⵔⴻⴱⴱⵉ ⵜⴰⵙⵖⴰⵔⵜ ⵏⵏⴻⵙ
ⵣⵉ ⵜⵛⴻⵊⵊⴰⵔⵜ ⵏ ⵜⵓⴷⴰⵔⵜ ⵓ ⵣⵉ ⵜⴻⵏⴷⵉⵏⵜ ⵉⵇⴻⴷⴷⵙⴻⵏ.” ◘22:19 ⴰⵄⵡⴷ. 4:2; 12:32; ⴰⵡⵍⵏ. 30:6; ⴰⵙⴰ. 13:8; 17:8.
20 ⵅⵎⵉ ⵏⴻⵜⵜⴰ ⵉⵛⵀⴻⴷ ⵅ ⵎⴰⵏ ⴰⵢⴰ, ⵉⵏⵏⴰ:
“ⵡⴰⵀ, ⵏⴻⵛⵛ ⴰⴷ ⴷⴷ-ⴰⵙⴻⵖ ⴷⴻⵖⵢⴰ!”
“ⴰⵙ-ⴷⴷ, ⴰ ⵙⵉⴷⵉ ⵢⴰⵙⵓⵄ!”
21 ⴰⵔⴹⴰ ⵏ ⵙⵉⴷⵉⵜⵏⴻⵖ ⵢⴰⵙⵓⵄ ⵍⵎⴰⵙⵉⵃ ⴰⵇⴰ-ⵜ ⴰⴽ-ⴷ ⵎⴰⵔⵔⴰ ⵉⵎⵇⴻⴷⴷⴰⵙⴻⵏ ⵏⵏⴻⵙ. “ⴰⵎⵉⵏ!”
ⴰⵏⴻⴳⴳⴰⵔ ⵏ ⵍⵄⴰⵀⴷ ⵏ ⵊⴷⵉⴷ.
ⴰⵄⵓⴵⵉ ⵉ ⵢⵉⵙⴻⵎ ⵏ ⴰⵔⴻⴱⴱⵉ,
ⴱⴰⴱⴰⵜⵏⴻⵖ ⴷ ⵙⵉⴷⵉⵜⵏⴻⵖ ⵢⴰⵙⵓⵄ ⵍⵎⴰⵙⵉⵃ
ⴷ ⴰⵔⵔⵓⵃ ⵉⵇⴻⴷⴷⵙⴻⵏ.

- ⴰⵙⴰⵔⴳⴻⴱ
- <
- 22
- >

◘22:1 22:1 ⵃⵉⵥ. 47:1; ⵣⴰⴽ. 14:8.

◘22:2 22:2 ⵃⵉⵥ. 47:1-12; ⴰⵙⴰ. 2:7.

◘22:4 22:4 ⴰⵙⴰ. 3:12.

◘22:5 22:5 ⵉⵛⴰ. 60:19; ⵣⴰⴽ. 14:7; ⴰⵙⴰ. 21:23.

◘22:6 22:6 ⴰⵙⴰ. 1:1; 19:9; 21:5.

◘22:7 22:7 ⴰⵙⴰ. 1:3.

◘22:9 22:9 ⵍⴻⵅ. 10:26; 14:14; ⴰⵙⴰ. 19:10.

◘22:10 22:10 ⴷⴰⵏ. 8:26; 12:4; ⴰⵙⴰ. 1:3.

◘22:12 22:12 ⵉⵥⵀⴷ. 62:13; ⵉⵔⵎ. 17:10; 32:19; ⵎⵜ. 16:27; ⵔⵓⵎ. 2:6; 14:12; 1 ⴽⵓⵔ. 3:8; 2 ⴽⵓⵔ. 5:10; ⴳⴰⵍ. 6:5; ⴰⵙⴰ. 2:23.

◘22:13 22:13 ⵉⵛⴰ. 41:4; 44:6; 48:12; ⴰⵙⴰ. 1:8; 21:6.

◘22:15 22:15 1 ⴽⵓⵔ. 6:10; ⴰⴼⴰ. 5:5; ⴽⵓⵍ. 3:5, 6.

◘22:16 22:16 ⵉⵛⴰ. 11:10; ⵔⵓⵎ. 15:12; 2 ⴱⵟ. 1:19; ⴰⵙⴰ. 1:1; 5:5.

◘22:17 22:17 ⵉⵛⴰ. 55:1; ⵢⵃ. 7:37

◘22:19 22:19 ⴰⵄⵡⴷ. 4:2; 12:32; ⴰⵡⵍⵏ. 30:6; ⴰⵙⴰ. 13:8; 17:8.

© 2020 www.tarifit.info