- ⴰⵡⴰⵍⴻⵏ ⵉⵡⴻⵥⵏⴻⵏ
- <
- 16
- >

16
1 ⴱⵏⴰⴷⴻⵎ ⵖⴰⵔⴻⵙ ⵉⵅⴰⵔⵔⵉⵚⴻⵏ
ⴷⴻⴳ ⵡⵓⵍ ⵏⵏⴻⵙ,
ⵎⴰⵛⴰ ⵜⴰⵎⵡⴰⵔⵔⵉⵜ ⵏ ⵢⵉⵍⴻⵙ
ⵜᵉⵜⵜⴰⵙ-ⴷⴷ ⵣⵉ ⵙⵉⴷⵉ. ◘16:1 ⴰⵡⵍⵏ. 16:1; 19:21; 20:24; ⵉⵔⵎ. 10:23
2 ⵎⴰⵔⵔⴰ ⵉⴱⵔⵉⴷⴻⵏ ⵏ ⵡⴻⵔⵢⴰⵣ
ⵚⴼⴰⵏ ⴷⵉ ⵜⵉⵟⵟⴰⵡⵉⵏ ⵏⵏⴻⵙ,
ⵎⴰⵛⴰ ⵙⵉⴷⵉ ⵉⵜⵜⵇⴻⴵⴰⴱ ⴱⵓⵃⴱⴻⵍⴰⵜ. ◘16:2 ⴰⵡⵍⵏ. 21:2
3 ⵙⴰⵔⵙ ⵍⴻⵅⴷⴰⵢⴻⵎ ⵏⵏⴻⵛ ⵉ ⵙⵉⴷⵉ,
ⵅⴻⵏⵏⵉ ⴰⴷ ⵜⵜⵡⴰⵙⵙⵎⴻⵜⵜⵏⴻⵏ ⵉⵏⵡⴰⵢⴻⵏ ⵏⵏⴻⵛ. ◘16:3 ⵉⵥⵀⴷ. 37:5; 55:23; ⵎⵜ. 6:25; ⵍⴽ. 12:22; 1 ⴱⵟ. 5:7
4 ⵙⵉⴷⵉ ⵉⵅⵍⴻⵇ-ⴷⴷ ⵎⴰⵔⵔⴰ ⵉ ⵍⵖⴰⵔⴰⴹ ⵏⵏⴻⵙ,
ⵄⴰⴷ ⵓⵍⴰ ⴷ ⴰⵄⴻⴼⴼⴰⵏ ⵉⴳⴳⴰ ⵉ-ⵜ ⵉ ⵡⴰⵙⵙ ⵏ ⵍⵖⴰⵔ.◘16:4 ⴰⵢⵓⴱ 21:30
5 ⴽⵓⵍ ⴰⵎⵄⴻⴼⴼⴰⵔ ⴷ ⵏⵏⵄⵉ ⵉ ⵙⵉⴷⵉ, ⴰⴼⵓⵙ ⵅⴰⵙ,
ⵏⴻⵜⵜⴰ ⵡⴰⵔ ⵉⵜⵜᵉⵜⵜⵡⴰⴱⴰⵔⵔⵉ ⵄⴻⵎⵎⴰⵔⵚ. ◘16:5 ⴰⵡⵍⵏ. 6:17; 8:13; 11:21
6 ⵙ ⵜⵎⴻⵅⵙⵉⵡⵜ ⵉⵛⴻⵡⵡⴰⵔⴻⵏ ⴷ ⵍⴰⵎⴰⵏ
ⴰⴷ ⵉⵜⵜⵡⴰⵙⵙⴻⵚⵍⴻⵃ ⵅ ⵍⵖⴻⵛⵛ,
ⵓ ⵙ ⵜⵉⴳⴳⵯⵓⴷⵉ ⵏ ⵙⵉⴷⵉ
ⵉⵜⵜⵃⴻⵢⵢⴰⴷ ⵡⴻⵔⵢⴰⵣ ⵅ ⵍⵖⴰⵔ.
7 ⵎⴰⵍⴰ ⵓⵙⵉⵏ-ⴷⴷ ⵉⴱⵔⵉⴷⴻⵏ ⵏ ⵉⵊⵊ ⵏ ⵡⴻⵔⵢⴰⵣ
ⵅ ⵍⵅⴰⴹⴰⵔ ⵏ ⵙⵉⴷⵉ,
ⴰⴷ ⵢⴰⵔⵔ ⵏⴻⵜⵜⴰ ⵓⵍⴰ ⴷ ⵍⵄⴻⴷⵢⴰⵏ ⵏⵏⴻⵙ
ⴰⴷ ⴽⵉⴷⴻⵙ ⴳⴳⴻⵏ ⵍⴻⵀⵏⴰ.
8 ⵉⵃⵔⴰ ⴷⵔⵓⵙ ⴰⴽ-ⴷ ⵜⵙⴻⴳⴷⴰ
ⵅ ⵡⴰⵟⵟⴰⵙ ⵏ ⵍⵖⵉⴵⴻⵜ ⴱⵍⴰ ⵍⵃⴻⵇⵇ. ◘16:8 ⵉⵥⵀⴷ. 37:16; ⴰⵡⵍⵏ. 15:16
9 ⵓⵍ ⵏ ⴱⵏⴰⴷⴻⵎ ⵉⵜⵜⵅⴰⵔⵔⴻⵚ ⴰⴱⵔⵉⴷ ⵏⵏⴻⵙ,
ⵎⴰⵛⴰ ⵙⵉⴷⵉ ⵉⵏⴻⴷⴷⴻⵀ ⵉⵚⵓⵔⴰⴼ ⵏⵏⴻⵙ. ◼16:9 ⵉⵚⵓⵔⴰⴼ-ⵙ ⵜⵄⵉⴱⵔⴰⵏⵉⵜ ‘ⴰⵚⵓⵔⵉⴼ’.
10 ⵍⵃⵓⴽⵎ ⴱⵍⴰ ⴰⴷⵡⴰⵍ ⵅ ⵉⵢⴻⵏⵛⵉⵛⴻⵏ ⵏ ⵓⵊⴻⴵⵉⴷ,
ⴰⵇⴻⵎⵎⵓⵎ ⵏⵏⴻⵙ ⵡⴰⵔ ⵉⵅⴻⵟⵟⵉ ⴷⴻⴳ ⵡⴻⵃⴽⴰⵎ.
11 ⵍⵎⵉⵣⴰⵏ ⵏⵉⵛⴰⵏ ⴷ ⵟⵟⴰⵡⵢⴰⵜ ⵏ ⵍⵎⵉⵣⴰⵏ ⵏⵉⵛⴰⵏ
ⴰⵇⴰ ⴰⵜⴻⵏ ⵏ ⵙⵉⴷⵉ,
ⵎⴰⵔⵔⴰ ⵉⵥⵔⴰ ⵏ ⵍⴻⵡⵣⴻⵏ ⴷⵉ ⵜⴻⵛⵢⴰⵔⵜ
ⴷ ⵍⵅⴻⴷⵎⴻⵜ ⵏⵏⴻⵙ. ◘16:11 ⵍⴰⵡⵉ 19:36; ⴰⵄⵡⴷ. 25:13-16; ⴰⵡⵍⵏ. 11:1; 20:10, 23
12 ⴷ ⵏⵏⵄⵉ ⵉ ⵉⵊⴻⴵⵉⴷⴻⵏ ⵅⵎⵉ ⵖⴰ ⴳⴳⴻⵏ ⵍⵖⴰⵔ,
ⵎⴰⵖⴰⵔ ⵍⵄⴰⵔⵛ ⵉⵜⵜⵡⴰⵙⵙⴻⵎⵜⴻⵏ ⵣⵉ ⵜⵙⴻⴳⴷⴰ.
13 ⵉⵢⴻⵏⵛⵉⵛⴻⵏ ⵉ ⵉⵛⵛⵓⵔⴻⵏ ⵙ ⵜⵙⴻⴳⴷⴰ
ⵜⵜⴻⵄⵊⵉⴱⴻⵏ ⵉ ⵓⵊⴻⴵⵉⴷ,
ⵓ ⵡⴻⵏⵏⵉ ⵉⵙⵙⴰⵡⴰⵍⴻⵏ ⵏⵉⵛⴰⵏ, ⵉⵜⵜⴻⵅⵙ ⵉ-ⵜ ⵏⴻⵜⵜⴰ.
14 ⴰⵙⵄⴰⵔ ⵏ ⵓⵊⴻⴵⵉⴷ ⴰⵎ ⵍⵎⴰⵍⴰⴽⴰⵜ ⵏ ⵍⵎⴻⵡⵜ,
ⵎⴰⵛⴰ ⴰⵔⵢⴰⵣ ⴰⵎⵉⵖⵉⵙ ⵉⵣⴻⵎⵎⴰⵔ
ⴰⴷ ⵖⴰⵔⴻⵙ ⵜⵜ ⵉ-ⴷⴷ ⵢⴰⵔⵔ. ◘16:14 ⴰⵡⵍⵏ. 19:12; 20:2
15 ⴷⵉ ⵜⴼⴰⵡⵜ ⵏ ⵡⵓⴷⴻⵎ ⵉⵜⵜⵉⵙⵙⵉⵇⴻⵏ ⵏ ⵓⵊⴻⴵⵉⴷ
ⵜⴻⴵⴰ ⵜⵓⴷⴰⵔⵜ,
ⴰⵔⴹⴰ ⵏⵏⴻⵙ ⴰⵎ ⵓⵙⴻⵢⵏⵓ ⵏ ⵡⴻⵏⵥⴰⵔ
ⴷⵉ ⵜⴻⴼⵙⵓⵜ. ◘16:15 ⴰⵡⵍⵏ. 19:12
16 ⴰⵇⴰ ⵜⴻⵃⵍⴰ ⵜⴰⵔⴻⵣⵣⵓⵜ ⵏ ⵜⵉⵖⵉⵜ
ⵅ ⵡⵓⵔⴻⵖ ⵉⵜⵜⵉⵙⵙⵉⵇⴻⵏ,
ⵓ ⵎⴻⵛⵃⴰⵍ ⴽⵜⴰⵔ ⴰⴷ ⵜⵉⵍⵉ ⵜⵡⴰⴼⵉⵜ ⵏ ⵍⴻⴼⵀⴰⵎⴻⵜ
ⵙⴻⵏⵏⴻⵊ ⵅ ⵜⵡⴰⴼⵉⵜ ⵏ ⵏⵏⵓⵇⴰⵔⵜ. ◘16:16 ⴰⵢⵓⴱ 28:15; ⵉⵥⵀⴷ. 19:11; 119:72; ⴰⵡⵍⵏ. 3:14, 15; 8:11, 19
17 ⴰⴱⵔⵉⴷ ⵏ ⵢⵉⵏⵏⵉ ⵉⴳⴳⵓⵔⴻⵏ ⵏⵉⵛⴰⵏ
ⵉⵜⵜⵃⴻⵢⵢⴰⴷ ⵅ ⵍⵖⴰⵔ.
ⵡⴻⵏⵏⵉ ⵉⵃⴻⵟⵟⴰⵏ ⴰⴱⵔⵉⴷ ⵏⵏⴻⵙ,
ⵉⵃⴻⵟⵟⴰ ⵍⴻⵄⵎⴰⵔ ⵏⵏⴻⵙ.
18 ⵜⴰⵏⴻⴼⵙⴻⵛⵜ ⵜᵉⵜⵜⵉⵣⵡⴰⵔ-ⴷⴷ ⵉ ⴰⵔⵥⵥⵉⵢⵢⴻⵜ,
ⵓ ⵏⵏⴼⴰⵅⴻⵜ ⵜᵉⵜⵜⴰⵙ-ⴷⴷ ⵇⴱⴻⵍ ⵉ ⵓⵡⴻⵟⵟⵓ. ◘16:18 ⴰⵡⵍⵏ. 11:2; 17:19
19 ⵉⵃⵍⴰ ⴰⵇⵏⴰⵄ ⵏ ⴱⵓⵃⴱⴻⵍ
ⴰⴽ-ⴷ ⵉⵏⵏⵉ ⵉⵜⵜⵡⴰⵃⵚⴰⵔⴻⵏ,
ⵅ ⵓⴱⴻⵟⵟⵓ ⵏ ⵜⴽⴻⵛⵛⴰⴹⵜ ⴰⴽ-ⴷ ⴰⵢⵜ-ⵏⵏⴼⴰⵅⴻⵜ.
20 ⵡⴻⵏⵏⵉ ⵉⵜⵜⵅⴰⵔⵔⴰⵚⴻⵏ ⵎⵍⵉⵃ
ⴷⵉ ⵛⴰ ⵏ ⵜⵎⴻⵙⵍⴰⵛⵜ, ⴰⴷ ⵢⴰⴼ ⵍⵅⴰⵔ,
ⵙⵙⴻⵄⴷ ⵏ ⵡⴻⵏⵏⵉ ⵉⵜⵜⵛⴰⵍⴰⵏ ⵅ ⵙⵉⴷⵉ.◘16:20 ⵉⵥⵀⴷ. 2:12; 34:9; 125:1; ⵉⵛⴰ. 30:18; ⵉⵔⵎ. 17:7
21 ⵡⴻⵏⵏⵉ ⵖⴰⵔ ⵉⴵⴰ ⵡⵓⵍ ⴷ ⴰⵎⵉⵖⵉⵙ,
ⴰⴷ ⵜ ⵙⴻⵎⵎⴰⵏ ⴱⵓ-ⵡⴻⴼⵜⴰⵏ,
ⵓ ⵜⴰⵥⵢⵓⴷⵉ ⵏ ⵍⵀⴰⵔⴷ ⵏ ⵉⵢⴻⵏⵛⵉⵛⴻⵏ
ⵜⴰⵔⴻⵏⵏⵉ ⴷⵉ ⵍⴻⴼⵀⴰⵎⴻⵜ.
22 ⵍⴻⵄⵇⴻⵍ ⴷ ⵍⵄⵓⵏⵚⴰⵔ ⵏ ⵜⵓⴷⴰⵔⵜ ⵉ ⴱⴰⴱ ⵏⵏⴻⵙ,
ⵎⴰⵛⴰ ⵜⵜⴰⵔⴱⵉⵢⵢⴻⵜ ⵉ ⵉⴱⵓⵀⴰⵍⵉⵢⵢⴻⵏ
ⴷ ⵜⵓⴱⴱⵓⵀⴻⵍⵢⴰ ⵡⴰⵀⴰ.◘16:22 ⴰⵡⵍⵏ. 13:14
23 ⵓⵍ ⵏ ⵓⵎⵉⵖⵉⵙ ⵉⵜⵜⴰⵔⵔⴰ ⴰⵇⴻⵎⵎⵓⵎ ⵏⵏⴻⵙ ⵉⴼⴻⵀⵀⴻⵎ,
ⵣⴻⴳ ⵉⵢⴻⵏⵛⵉⵛⴻⵏ ⵏⵏⴻⵙ ⴰⴷ ⴼⴻⵀⵎⴻⵏ ⴽⵜⴰⵔ.
24 ⴰⵡⴰⵍⴻⵏ ⵉⵛⴻⵡⵡⴰⵔⴻⵏ
ⴳⴳⵉⵏ ⴰⵎ ⵜⴰⵎⵎⴻⵏⵜ ⵏ ⵜⴻⵖⵔⴰⵙⵜ,
ⴰⵇⴰ ⴰⵜⴻⵏ ⴷ ⵉⵎⵉⵥⵉⴷⴻⵏ ⵉ ⵍⴻⵄⵎⴰⵔ
ⴷ ⵓⴳⴻⵏⴼⵓ ⵉ ⵢⴻⵖⵙⴰⵏ.
25 ⴰⴷ ⵜⴰⵖ ⵉⵜⵜⵖⵉⵍ ⴰⵙ ⵉ ⵛⴰ ⵏ ⵢⵉⵊⵊⴻⵏ
ⴰⵇⴰ ⴰⴱⵔⵉⴷ ⵏⵏⴻⵙ ⵏⵉⵛⴰⵏ,
ⵎⴰⵛⴰ ⴰⵏⴻⴳⴳⴰⵔ ⵏⵏⴻⵙ ⵎⵖⵉⵔ ⵉⴱⵔⵉⴷⴻⵏ
ⵉⵜⵜⴰⵡⵢⴻⵏ ⵖⴰⵔ ⵍⵎⴻⵡⵜ. ◘16:25 ⴰⵡⵍⵏ. 14:12
26 ⵍⴰⵥ ⵏ ⵓⵛⴻⵡⵡⴰⵍ ⵉⵅⴻⴷⴷⴻⵎ ⴰⵙ ⵉ ⵏⴻⵜⵜⴰ,
ⵎⴰⵖⴰⵔ ⴰⵇⴻⵎⵎⵓⵎ ⵏⵏⴻⵙ ⵉⵏⴻⴷⴷⴻⵀ ⵉ-ⵜ.
27 ⴰⵔⵢⴰⵣ ⵉ ⵡⴰⵔ ⵉⵙⴻⴽⴽⵡⵉⵏ ⵉⵖⴻⵣⵣⴰ ⵍⵖⴰⵔ,
ⵅ ⵉⵢⴻⵏⵛⵉⵛⴻⵏ ⵏⵏⴻⵙ
ⴰⵎ ⵢⵉⵛⵜ ⵏ ⵜⵎⴻⵙⵙⵉ ⵉⵜⵜⵛⴻⵄⵄⴰⵍⴻⵏ. ◘16:27 ⴰⵡⵍⵏ. 12:18
28 ⴰⵔⵢⴰⵣ ⵉⵛⵛⵓⵔⴻⵏ ⵙ ⵍⴻⵅⴷⴰⵄⴰⵜ
ⵉⵙⵙⴻⴽⴽⴰⵔⴰ ⴰⵎⴻⵏⵖⵉ,
ⵓ ⴰⵅⴱⴰⵔⵊⵉ ⵉⵜⵜⴰⵡⵉ-ⴷⴷ ⵄⴰⴷ ⴰⴱⴻⵟⵟⵓ
ⴰⴽ-ⴷ ⵓⵎⴻⴷⴷⵓⴽⴽⴻⵍ ⵉⵚⴻⴱⵃⴻⵏ ⴰⵟⵟⴰⵙ. ◘16:28 ⴰⵡⵍⵏ. 15:18; 26:21; 29:22
29 ⴰⵔⵢⴰⵣ ⴱⵓ-ⵍⴻⵅⵛⵓⵏⴻⵜ ⵉⵜⵜⵖⴰⵔⵔⴰ ⵊⵊⴰⵔ ⵏⵏⴻⵙ,
ⵉⵏⴻⴷⴷⴻⵀ ⵉ-ⵜ ⵖⴰⵔ ⵉⵊⵊ ⵏ ⵡⴻⴱⵔⵉⴷ
ⵉ ⵡⴰⵔ ⵉⴵⵉⵏ ⵎⵍⵉⵃ.
30 ⵏⴻⵜⵜⴰ ⵉⵜⵜⴻⵇⵇⴻⵏ ⵜⵉⵟⵟⴰⵡⵉⵏ ⵏⵏⴻⵙ
ⵎⴰⵃⴻⵏⴷ ⴰⴷ ⵉⵅⴰⵔⵔⴻⵚ
ⵎⴰⵔⵔⴰ ⴷⴷⴰⵔⴱⴰⵜ ⵏ ⵍⴻⵅⴷⴰⵄⴻⵜ,
ⵉⵜⵜⴽⴻⵎⵎⴻⵛ ⵉⵢⴻⵏⵛⵉⵛⴻⵏ ⵏⵏⴻⵙ,
ⴰⵇⴰ ⴷⴰ ⵉⴳⴳⴰ ⵍⵖⴰⵔ. ◘16:30 ⴰⵡⵍⵏ. 6:13, 14
31 ⴰⵛⵓⵡⵡⴰⴼ ⵉⵛⴰⴱⴻⵏ ⴷ ⵉⵊⵊ ⵏ ⵜⵜⴰⵊ ⵉⵣⴻⵡⵡⵇⴻⵏ,
ⵜⵣⴻⵎⵎⴰⵔⴻⴷ ⴰⴷ ⵜⵜ ⵜⴰⴼⴻⴷ ⵅ ⵡⴻⴱⵔⵉⴷ ⵏ ⵜⵙⴻⴳⴷⴰ.
32 ⵉⵃⵍⴰ ⴱⵓ-ⵜⵜⴰⵙⵉⵄ ⵏ ⵍⵅⴰⴹⴰⵔ
ⵅ ⵉⵊⵊ ⵏ ⵡⴻⵔⵢⴰⵣ ⵉⵊⴻⵀⴷⴻⵏ
ⵓ ⵡⴻⵏⵏⵉ ⵉⵜⵜⴻⴱⴱⴰⵜⴻⵏ ⴱⵓⵃⴱⴻⵍ ⵏⵏⴻⵙ ⵉⵃⵍⴰ
ⵅ ⵡⴻⵏⵏⵉ ⵉⵃⴻⵡⵡⵙⴻⵏ ⵉⵛⵜ ⵏ ⵜⴻⵏⴷⵉⵏⵜ.
33 ⵜⴰⵇⴻⴷⴷⵓⵃⵜ ⵜⴻⵎⵎⴻⵏⴹⴰⵔ ⴷⴻⴳ ⵡⴻⵃⵙⵉⵏ,
ⵎⴰⵛⴰ ⵎⴽⵓⵍ ⴰⵔⵔⴰⵢ ⵉⵜⵜⴰⵙ-ⴷⴷ ⵣⵉ ⵙⵉⴷⵉ.

- ⴰⵡⴰⵍⴻⵏ ⵉⵡⴻⵥⵏⴻⵏ
- <
- 16
- >

◘16:1 16:1 ⴰⵡⵍⵏ. 16:1; 19:21; 20:24; ⵉⵔⵎ. 10:23

◘16:2 16:2 ⴰⵡⵍⵏ. 21:2

◘16:3 16:3 ⵉⵥⵀⴷ. 37:5; 55:23; ⵎⵜ. 6:25; ⵍⴽ. 12:22; 1 ⴱⵟ. 5:7

◘16:4 16:4 ⴰⵢⵓⴱ 21:30

◘16:5 16:5 ⴰⵡⵍⵏ. 6:17; 8:13; 11:21

◘16:8 16:8 ⵉⵥⵀⴷ. 37:16; ⴰⵡⵍⵏ. 15:16

◼16:9 16:9 ⵉⵚⵓⵔⴰⴼ-ⵙ ⵜⵄⵉⴱⵔⴰⵏⵉⵜ ‘ⴰⵚⵓⵔⵉⴼ’.

◘16:11 16:11 ⵍⴰⵡⵉ 19:36; ⴰⵄⵡⴷ. 25:13-16; ⴰⵡⵍⵏ. 11:1; 20:10, 23

◘16:14 16:14 ⴰⵡⵍⵏ. 19:12; 20:2

◘16:15 16:15 ⴰⵡⵍⵏ. 19:12

◘16:16 16:16 ⴰⵢⵓⴱ 28:15; ⵉⵥⵀⴷ. 19:11; 119:72; ⴰⵡⵍⵏ. 3:14, 15; 8:11, 19

◘16:18 16:18 ⴰⵡⵍⵏ. 11:2; 17:19

◘16:20 16:20 ⵉⵥⵀⴷ. 2:12; 34:9; 125:1; ⵉⵛⴰ. 30:18; ⵉⵔⵎ. 17:7

◘16:22 16:22 ⴰⵡⵍⵏ. 13:14

◘16:25 16:25 ⴰⵡⵍⵏ. 14:12

◘16:27 16:27 ⴰⵡⵍⵏ. 12:18

◘16:28 16:28 ⴰⵡⵍⵏ. 15:18; 26:21; 29:22

◘16:30 16:30 ⴰⵡⵍⵏ. 6:13, 14

© 2020 www.tarifit.info