- ⵢⵓⵡⵉⵍ
- <
- 3
- >

3
ⴰⵙⴼⴰⵔⵔⴻⵖ ⵏ ⴰⵔⵔⵓⵃ ⵏ ⴰⵔⴻⴱⴱⵉ ⴷ ⵍⴻⵄⵍⴰⵎⴰⵜ ⵏ ⵡⴰⵙⵙ ⵏ ⵙⵉⴷⵉ
1 “ⴰⵡⴰⵔⵏⵉ ⵓⵢⴰ ⴰⴷ ⵉⵎⵙⴰⵔ, ⴰⵇⴰ ⵏⴻⵛⵛ ⴰⴷ ⵣⴻⴵⵄⴻⵖ ⴰⵔⵔⵓⵃ ⵉⵏⵓ ⵅ ⵎⴰⵔⵔⴰ ⴱⵏⴰⴷⴻⵎ ⵓ ⵉⵃⴻⵏⵊⵉⵔⴻⵏ ⵏⵡⴻⵎ ⴷ ⵢⴻⵙⵙⵉⵜⵡⴻⵎ ⴰⴷ ⵏⴻⴱⴱⴰⵏ, ⵉⵡⴻⵙⵙⵓⵔⴰ ⵏⵡⴻⵎ ⴰⴷ ⵓⵔⵊⴰⵏ ⵜⵉⵔⵊⴰ ⵓ ⵉⵃⵓⴷⵔⵉⵢⵢⴻⵏ ⵏⵡⴻⵎ ⴰⴷ ⵥⴰⵔⴻⵏ ⵉⵡⴻⵃⵃⴰⵏ. ◘3:1 ⵉⵛⴰ. 44:3; ⵃⵉⵥ. 39:29; ⵍⴻⵅ. 2:17 2 ⴷⴻⴳ ⵡⵓⵙⵙⴰⵏ ⵏⵏⵉ ⵏⴻⵛⵛ ⴰⴷ ⴼⴰⵔⵔⵖⴻⵖ ⴰⵔⵔⵓⵃ ⵉⵏⵓ ⵓⵍⴰ ⵅ ⵉⵙⴻⵎⵖⴰⵏ ⵓ ⵅ ⵜⵉⵢⵢⴰ. 3 ⵏⴻⵛⵛ ⴰⴷ ⴳⴳⴻⵖ ⵍⵎⵓⵄⵊⵉⵣⴰⵜ ⴷⴻⴳ ⵉⵊⴻⵏⵡⴰⵏ ⵓ ⵅ ⵜⴻⵎⵎⵓⵔⵜ: ⵉⴷⴰⵎⵎⴻⵏ ⴷ ⵜⵎⴻⵙⵙⵉ ⴷ ⵉⵇⴻⵍⵍⵉⵊⴻⵏ ⵏ ⴷⴷⴻⵅⵅⴰⵏ. 4 ⵜⴰⴼⵓⵛⵜ ⴰⴷ ⵜⴻⴷⵡⴻⵍ ⴷ ⵜⴰⴵⴻⵙⵜ, ⵓ ⵜⴰⵣⵉⵔⵉ ⴰⴷ ⵜⴻⴷⵡⴻⵍ ⴷ ⵉⴷⴰⵎⵎⴻⵏ ⵇⴱⴻⵍ ⵎⴰ ⵉ ⴷⴷ ⵖⴰ ⵢⴰⵙ ⵡⴰⵙⵙ ⴰⵎⴻⵇⵇⵔⴰⵏ ⴷ ⵉⵙⵙⵉⴳⴳⵯⵉⴷⴻⵏ ⵏ ⵙⵉⴷⵉ. ◘3:4 ⵢⵓⵡ. 4:15 5 ⴰⴷ ⵉⵎⵙⴰⵔ ⴰⵇⴰ ⴽⵓⵍ ⵉⵊⵊ ⵡⴻⵏⵏⵉ ⵉ ⵖⴰ ⵉⵍⴰⵖⴰⵏ ⵉⵙⴻⵎ ⵏ ⵙⵉⴷⵉ ⴰⴷ ⵉⵏⵊⴻⵎ, ⵎⴰⵖⴰⵔ ⵅ ⵡⴻⴷⵔⴰⵔ ⵏ ⵚⵉⵀⵢⵓⵏ ⵓ ⴷⵉ ⵓⵔⵛⴰⵍⵉⵎ ⴰⴷ ⵢⵉⵍⵉ ⵓⵙⴻⵏⵊⴻⵎ ⴰⵎ ⵎⴰⵎⵎⴻⵛ ⵉⵏⵏⴰ ⵙⵉⴷⵉ, ⵓ ⵖⴰⵔ ⵉⵏⵏⵉ ⵢⴰⵔⴻⵡⵍⴻⵏ ⵉ ⵅⴻⴼ ⵖⴰ ⵉⵍⴰⵖⴰ ⵙⵉⴷⵉ.” ◘3:5 ⵄⵓⴱ.17; ⵔⵓⵎ. 10:13

- ⵢⵓⵡⵉⵍ
- <
- 3
- >

◘3:1 3:1 ⵉⵛⴰ. 44:3; ⵃⵉⵥ. 39:29; ⵍⴻⵅ. 2:17

◘3:4 3:4 ⵢⵓⵡ. 4:15

◘3:5 3:5 ⵄⵓⴱ.17; ⵔⵓⵎ. 10:13

© 2020 www.tarifit.info