- ⵉⴼⴰⵙⵓⵙⵉⵢⵢⴻⵏ
- <
- 3
- >

3
ⵙⵙⵉⵔⵔ ⵏ ⵍⵎⴰⵙⵉⵃ
1 ⵅ ⵓⵢⴻⵏⵏⵉ ⵏⴻⵛⵛ, ⴱⵓⵍⵓⵙ, ⴰⵇⴰ ⴰⵢⵉ ⴷ ⴰⵎⴻⵃⴱⵓⵙ ⵏ ⵢⴰⵙⵓⵄ ⵍⵎⴰⵙⵉⵃ, ⵉ ⴽⴻⵏⵏⵉⵡ ⵉⵏⵏⵉ ⵉⴵⴰⵏ ⵣⵉ ⵍⴻⴳⵏⵓⵙ, ◘3:1 ⵍⴻⵅ. 21:33; ⴰⴼⴰ. 4:1; ⴼⵉⵍ. 1:7, 13, 14, 16; ⴽⵓⵍ. 4:3; 2 ⵜⵉⵎ. 1:8; ⴼⵍⵎⵏ. 1. 2 ⵎⴰⵍⴰ ⵣⴻⵄⵎⴰ ⴰⵇⴰ ⵜⴻⵙⵍⴰⵎ ⵅ ⵜⵙⴻⵅⵅⴰⵔⵜ ⵏ ⴰⵔⴹⴰ ⵏ ⴰⵔⴻⴱⴱⵉ ⵉ ⴷ ⴰⵢⵉ ⵉⵎⵎⴻⵡⵛⴻⵏ ⵊⴰⵔ ⴰⵡⴻⵎ, ◘3:2 ⵍⴻⵅ. 13:2; ⵔⵓⵎ. 1:5; ⴰⴼⴰ. 3:8. 3 ⴱⴻⵍⵍⵉ ⵉⵜⵜⵡⴰⵙⵙⴰⵔⴳⴻⴱ ⴰⵢⵉ-ⴷⴷ ⵙⵙⵉⵔⵔ, ⴰⵎ ⵉⵣⵣⴰⵔⴻⵖ ⵓⵔⵉⵖ ⴰⵡⴻⵎ-ⴷⴷ ⵙ ⴷⵔⵓⵙ. ◘3:3 ⵍⴻⵅ. 22:17, 21; 26:16, 17; ⵔⵓⵎ. 16:25; ⴳⴰⵍ. 1:11, 12. 4 ⵅⵎⵉ ⵖⴰ ⵜⵖⴰⵔⴻⵎ ⵎⴰⵏ ⴰⵢⴰ, ⵜⵣⴻⵎⵎⴰⵔⴻⵎ ⴰⴷ ⵜⴼⴻⵀⵎⴻⵎ ⵍⴻⴼⵀⴰⵎⴻⵜ ⵉⵏⵓ ⵏ ⵙⵙⵉⵔⵔ ⵏ ⵍⵎⴰⵙⵉⵃ, 5 ⵡⴻⵏⵏⵉ ⵡⴰⵔ ⵉⵜⵜⵡⴰⵙⵙⴰⵔⴳⴻⴱ ⵛⴰ ⴷⵉ ⵜⴰⵔⵡⴰ ⵏ ⴱⵏⴰⴷⴻⵎ ⴷⵉ ⵍⴻⵊⵢⵓⵍ ⵏⵏⴻⵖⵏⵉ, ⴰⵎ ⵎⴰⵎⵎⴻⵛ ⵉⵜⵜⵡⴰⵄⴰⵔⵔⴰ ⵅⴰⵙ ⵍⴻⵅⵅⵓ ⵙ ⴰⵔⵔⵓⵃ ⵉ ⵔⵔⵓⵙⵓⵍ ⵉⵎⵇⴻⴷⴷⴰⵙⴻⵏ ⵏⵏⴻⵙ ⵓ ⵉ ⵉⵏⴰⴱⵉⵢⵢⴻⵏ ⵏⵏⴻⵙ, ◘3:5 ⵍⴻⵅ. 10:28. 6 ⴰⵃⴻⵇⵇⴰ ⵉⵏⵏⵉ ⵣⵉ ⵍⴻⴳⵏⵓⵙ ⴰⴷ ⵉⵍⵉⵏ ⴷ ⵉⵡⵔⵉⵜⴻⵏ ⴰⴽⵉⴷⵙⴻⵏ ⴷ ⵉⵖⴻⵣⴷⵉⵙⴻⵏ ⴰⴽⵉⴷⵙⴻⵏ ⵏ ⴰⵔⵔⵉⵎⴻⵜ ⵏⵏⴻⵙ ⵓⵍⴰ ⴷ ⵉⵛⵔⵉⵛⴻⵏ ⵏ ⵍⵡⴰⵄⴷ ⵏⵏⵉ ⴷⴰⵢⴻⵙ ⵉⵎⵎⴻⵡⵛⴻⵏ ⵙ ⵍ’ⵉⵏⵊⵉⵍ, ◼3:6 ⴰⴽⵉⴷⵙⴻⵏ-ⵉⵅⵙ ⴰⴷ ⵢⵉⵏⵉ ⴰⴽ-ⴷ ⵢⴻⵏⵏⵉ ⵏ ⵉⵙⵔⴰⵉⵍ ⵉ ⵢⵓⵎⵏⴻⵏ ⴷⵉ ⵍⵎⴰⵙⵉⵃ, ⵙ ⵎⵉⵏⵥⵉ ⵏⵉⵜⵏⵉ ⴷ ⵉⵙⵔⴰⵉⵍ ⴷ ⵜⵉⴷⴻⵜⵜ (ⵀⵓⵛ. 1:2, 12, 2:22). ⴷⴰⵢⴻⵙ-ⵉⵅⵙ ⴰⴷ ⵢⵉⵏⵉ ‘ⴷⵉ ⵍⵎⴰⵙⵉⵃ’. 7 ⵉ ⵣⵉ ⴷⴻⵡⵍⴻⵖ ⴷ ⴰⵎⵙⴻⵅⵅⴰⵔ ⵄⵍⴰⵃⵙⴰⴱ ⵜⴰⵡⵀⵉⴱⵜ ⵏ ⴰⵔⴹⴰ ⵏ ⴰⵔⴻⴱⴱⵉ ⵉ ⴷ ⴰⵢⵉ ⵉⵎⵎⴻⵡⵛⴻⵏ ⵄⵍⴰⵃⵙⴰⴱ ⵊⵊⴻⵀⴷ ⵏⵏⴻⵙ ⵉ ⴷⴰⵢⵉ ⵉⵅⴻⴷⴷⵎⴻⵏ. ◘3:7 ⴰⴼⴰ. 1:19; ⴽⵓⵍ. 2:12. 8 ⴰⵇⴰ ⵉⵎⵎⴻⵡⵛ ⴰⵢⵉ ⴰⵔⴹⴰ-ⵢⴰ, ⵉ ⵏⴻⵛⵛ ⴷ ⴰⵎⵓⵇⵍⵉⵍ ⵇⴰⵄ ⵊⴰⵔ ⵎⴰⵔⵔⴰ ⵉⵎⵇⴻⴷⴷⴰⵙⴻⵏ, ⵃⵉⵎⴰ ⴰⴷ ⴱⴰⵔⵔⵃⴻⵖ ⵙ ⵍⴻⵅⴱⴰⵔ ⴰⵚⴻⴱⵃⴰⵏ, ⵉⵡⴰ ⴰⴳⵍⴰ ⵏ ⵍⵎⴰⵙⵉⵃ ⵉ ⵡⴰⵔ ⵏⵣⴻⵎⵎⴰⵔ ⴰⴷ ⵏⴻⴼⵀⴻⵎ, ◘3:8 ⵍⴻⵅ. 9:15; 13:2; 22:21; 1 ⴽⵓⵔ. 15:9; ⴳⴰⵍ. 1:16; 2:8; 1 ⵜⵉⵎ. 2:7; 2 ⵜⵉⵎ. 1:11, 15. 9 ⵓ ⵃⵉⵎⴰ ⴰⴷ ⵙⵙⵓⴼⴼⵖⴻⵖ ⵖⴰⵔ ⵜⴼⴰⵡⵜ ⵉ ⵎⴰⵔⵔⴰ, ⵎⵉⵏ ⵉⵅⵙ ⴰⴷ ⵢⵉⵏⵉ ⵓⵡⴻⴽⴽⴻⵍ ⵏ ⵙⵙⵉⵔⵔ ⵉ ⵜⵓⵖⴰ ⵉⵏⵓⴼⴼⴰⵔⴻⵏ ⴷⵉ ⵣⵣⵎⴰⵏⴰⵜ ⵏ ⵣⵉⵛ ⴷⵉ ⴰⵔⴻⴱⴱⵉ, ⵡⴻⵏⵏⵉ ⵉ ⴷⴷ-ⵉⵅⴻⵍⵇⴻⵏ ⴽⵓⵍⵛⵉ, ◘3:9 ⴰⵎⵥ. 1:3; ⵉⵥⵀⴷ. 33:6; ⵢⵃ. 1:3; ⵔⵓⵎ. 16:25; ⴰⴼⴰ. 1:9; ⴽⵓⵍ. 1:16, 26; 2 ⵜⵉⵎ. 1:10; ⵜⵉⵜ. 1:2; ⵄⴱⵔ. 1:2; 1 ⴱⵟ. 1:20. 10 ⵃⵉⵎⴰ ⵜⵉⵖⵉⵜ ⵏ ⴰⵔⴻⴱⴱⵉ ⴰⴽ-ⴷ ⵡⴰⵟⵟⴰⵙ ⵏ ⵉⵖⴻⵣⴷⵉⵙⴻⵏ ⵏⵏⴻⵙ ⴰⴷ ⵜⵉⵍⵉ ⵜᵉⵜⵜⵡⴰⵙⵙⵏⴻⵏ ⵙ ⵜⵎⴻⵙⵎⵓⵏⵜ ⵖⴰⵔ ⵍⴻⵃⴽⴰⵎⴰⵜ ⴷ ⵚⵚⵓⵍⴰⵟⴰⵜ ⴷⴻⴳ ⵉⵊⴻⵏⵡⴰⵏ, ◘3:10 1 ⴱⵟ. 1:12. 11 ⵜⵉⵖⵉⵜ ⵉ ⵜⵓⵖⴰ ⵉⵙⵙⴻⵡⵊⴻⴷ ⵏⴻⵜⵜⴰ ⵣⵉ ⵣⵣⵎⴰⵏ ⵓⵛⴰ ⵉⴽⴻⵎⵎⴻⵍ ⵉ-ⵜⵜ ⴷⵉ ⵙⵉⴷⵉⵜⵏⴻⵖ ⵢⴰⵙⵓⵄ ⵍⵎⴰⵙⵉⵃ, 12 ⵡⴻⵏⵏⵉ ⴷⴰⵢⴻⵙ ⴰⵇⴰ ⵖⴰⵔⵏⴻⵖ ⵜⴰⵔⵢⴰⵙⵜ ⴷ ⵡⴰⴷⴰⴼ ⴰⴽ-ⴷ ⵜⵜⵉⵇⴻⵜ ⵙ ⵍ’ⵉⵎⴰⵏ ⵣⵣⴰⵢⴻⵙ. ◘3:12 ⵢⵃ. 10:9; 14:6; ⵔⵓⵎ. 5:2; ⴰⴼⴰ. 2:18; ⵄⴱⵔ. 10:19. 13 ⵙ ⵓⵢⴻⵏⵏⵉ ⵜⵜⵣⴰⵡⴰⴳⴻⵖ ⴽⴻⵏⵏⵉⵡ, ⵎⴰⵃⴻⵏⴷ ⵡⴰⵔ ⵜⵜⵉⵃⵍⴻⵎ ⵛⴰ ⵙ ⵍⴻⵎⵃⴰⵢⴻⵎ ⵉⵏⵓ ⴷⵉ ⵟⵟⵡⴻⵄ ⵏⵡⴻⵎ. ⴰⵇⴰ ⵎⴰⵏ ⴰⵢⴰ ⵉ ⵓⵄⵓⴵⵉ ⵉ ⴽⴻⵏⵏⵉⵡ. ◘3:13 ⴼⵉⵍ. 1:14; ⴽⵓⵍ. 1:24; 1 ⵜⵙ. 3:3.
ⵜⴰⵥⴰⴵⵉⵜ ⵏ ⴱⵓⵍⵓⵙ ⵅ ⵉⴼⴰⵙⵓⵙⵉⵢⵢⴻⵏ
14 ⴰⴷ ⴰⴷⴰⵔⴻⵖ ⵙ ⵉⴼⴰⴷⴷⴻⵏ ⵉⵏⵓ ⵣⵣⴰⵜ ⵉ ⴱⴰⴱⴰⵙ ⵏ ⵙⵉⴷⵉⵜⵏⴻⵖ ⵢⴰⵙⵓⵄ ⵍⵎⴰⵙⵉⵃ, 15 ⵉ ⵡⴻⵏⵏⵉ ⵓⵎⵉ ⵙⴻⵎⵎⴰⵏ ⴽⵓⵍ ⵉⵊⵊ ⵏ ⵜⴱⴰⴱⴰⵜ ⵉ ⵉⴵⴰⵏ ⴷⴻⴳ ⵉⵊⴻⵏⵡⴰⵏ ⴷ ⵜⴻⵎⵎⵓⵔⵜ, 16 ⵃⵉⵎⴰ ⴰⴷ ⴰⵡⴻⵎ ⵉⵡⵛ ⵄⵍⴰⵃⵙⴰⴱ ⴰⴳⵍⴰ ⵏ ⵓⵄⵓⴵⵉ ⵏⵏⴻⵙ ⵓ ⵃⵉⵎⴰ ⴰⴷ ⵜᵉⵜⵜⵡⴰⵙⵙⵊⴻⵀⴷⴻⵎ ⵙ ⵊⵊⴻⵀⴷ ⵙ ⴰⵔⵔⵓⵃ ⵏⵏⴻⵙ ⴷⵉ ⴱⵏⴰⴷⴻⵎ ⵏⵡⴻⵎ ⵏ ⴷⴰⵅⴻⵍ. ◘3:16 ⴰⴼⴰ. 6:10. 17 ⵃⵉⵎⴰ ⵍⵎⴰⵙⵉⵃ ⴰⴷ ⵉⵣⴷⴻⵖ ⴷⴻⴳ ⵡⵓⵍⴰⵡⴻⵏ ⵏⵡⴻⵎ ⵙ ⵍ’ⵉⵎⴰⵏ, ⵙ ⵜⴰⵢⵔⵉ, ⵅ ⵎⵉⵏⵏⵉ ⵜⴻⵛⵛⴰⵜⴻⵎ ⵉⵥⴻⵡⵔⴰⵏ ⵓ ⴷⵙⴰⵙ ⵏⵡⴻⵎ ⴰⴷ ⵢⵉⵍⵉ ⵉⵎⵜⴻⵏ, ◘3:17 ⴽⵓⵍ. 2:7. 18 ⵃⵉⵎⴰ ⴰⴷ ⵜⵣⴻⵎⵎⴰⵔⴻⵎ ⴰⴷ ⵜⴼⴻⵀⵎⴻⵎ ⴰⴽ-ⴷ ⵎⴰⵔⵔⴰ ⵉⵎⵇⴻⴷⴷⴰⵙⴻⵏ ⵎⵉⵏ ⵜⴻⵄⵏⴰ ⵜⵉⵔⵓ ⴷ ⵜⵓⵣⵣⴻⴳⴳⴰⵔⵜ ⴷ ⵍⵓⵄⵍⴰ ⴷ ⵍⴰⴵⴰⵖ, 19 ⵓ ⴰⴷ ⵜⴻⵙⵙⵏⴻⵎ ⵄⴰⵡⴻⴷ ⵍⴻⵎⵖⴰⵔⴻⵜ ⵏ ⵜⵓⵙⵙⵏⴰ ⵏ ⵜⴰⵢⵔⵉ ⵏ ⵍⵎⴰⵙⵉⵃ, ⵓⵛⴰ ⴰⴷ ⵜⵉⵍⵉⵎ ⵜⵄⴻⵎⵎⴰⵔⴻⵎ ⵙ ⵎⴰⵔⵔⴰ ⴰⵄⴻⵎⵎⴰⵔ ⵏ ⴰⵔⴻⴱⴱⵉ.
20 ⵎⴰⵛⴰ ⵉ ⵏⴻⵜⵜⴰ ⵓⵎⵉ ⵖⴰⵔⴻⵙ ⵜⵉⵣⴻⵎⵎⴰⵔ ⵉⴼⴻⵢⵢⴹⴻⵏ ⵃⵉⵎⴰ ⴰⴷ ⵉⴳⴳ ⴷⵉ ⵟⵟⵡⴻⵄ ⵏⵏⴻⵖ ⵙⴻⵏⵏⴻⵊ ⵉ ⵎⵉⵏ ⵏⴻⵜⵜᵉⵜⵜⴰⵔ ⵏⵉⵖ ⵏⴻⵜⵜⵅⴰⵔⵔⴻⵚ, ⵄⵍⴰⵃⵙⴰⴱ ⵊⵊⴻⵀⴷ ⵏⵏⴻⵙ ⵉ ⵉⵅⴻⴷⴷⵎⴻⵏ ⴷⴰⵢⵏⴻⵖ, ◘3:20 ⵔⵓⵎ. 16:25. 21 ⵉ ⵏⴻⵜⵜⴰ ⵉⴽⴽⴰⵔ ⴰⵙ-ⴷⴷ ⵓⵄⵓⴵⵉ ⴷⵉ ⵜⵎⴻⵙⵎⵓⵏⵜ ⵏⵏⴻⵙ, ⴷⵉ ⵢⴰⵙⵓⵄ ⵍⵎⴰⵙⵉⵃ, ⴷⵉ ⵎⴰⵔⵔⴰ ⵍⴻⵊⵢⵓⵍ ⵉ ⵍⴻⴱⴷⴰ ⵇⴰⵄ. ⴰⵎⵉⵏ. ◼3:21 ⵉ ⵍⴻⴱⴷⴰ ⵇⴰⵄ-ⵏⵉⵖ: ‘ⵉ ⵍⴻⴱⴷⴰ ⵏ ⵍⴻⴱⴷⴰⵜ’.

- ⵉⴼⴰⵙⵓⵙⵉⵢⵢⴻⵏ
- <
- 3
- >

◘3:1 3:1 ⵍⴻⵅ. 21:33; ⴰⴼⴰ. 4:1; ⴼⵉⵍ. 1:7, 13, 14, 16; ⴽⵓⵍ. 4:3; 2 ⵜⵉⵎ. 1:8; ⴼⵍⵎⵏ. 1.

◘3:2 3:2 ⵍⴻⵅ. 13:2; ⵔⵓⵎ. 1:5; ⴰⴼⴰ. 3:8.

◘3:3 3:3 ⵍⴻⵅ. 22:17, 21; 26:16, 17; ⵔⵓⵎ. 16:25; ⴳⴰⵍ. 1:11, 12.

◘3:5 3:5 ⵍⴻⵅ. 10:28.

◼3:6 3:6 ⴰⴽⵉⴷⵙⴻⵏ-ⵉⵅⵙ ⴰⴷ ⵢⵉⵏⵉ ⴰⴽ-ⴷ ⵢⴻⵏⵏⵉ ⵏ ⵉⵙⵔⴰⵉⵍ ⵉ ⵢⵓⵎⵏⴻⵏ ⴷⵉ ⵍⵎⴰⵙⵉⵃ, ⵙ ⵎⵉⵏⵥⵉ ⵏⵉⵜⵏⵉ ⴷ ⵉⵙⵔⴰⵉⵍ ⴷ ⵜⵉⴷⴻⵜⵜ (ⵀⵓⵛ. 1:2, 12, 2:22). ⴷⴰⵢⴻⵙ-ⵉⵅⵙ ⴰⴷ ⵢⵉⵏⵉ ‘ⴷⵉ ⵍⵎⴰⵙⵉⵃ’.

◘3:7 3:7 ⴰⴼⴰ. 1:19; ⴽⵓⵍ. 2:12.

◘3:8 3:8 ⵍⴻⵅ. 9:15; 13:2; 22:21; 1 ⴽⵓⵔ. 15:9; ⴳⴰⵍ. 1:16; 2:8; 1 ⵜⵉⵎ. 2:7; 2 ⵜⵉⵎ. 1:11, 15.

◘3:9 3:9 ⴰⵎⵥ. 1:3; ⵉⵥⵀⴷ. 33:6; ⵢⵃ. 1:3; ⵔⵓⵎ. 16:25; ⴰⴼⴰ. 1:9; ⴽⵓⵍ. 1:16, 26; 2 ⵜⵉⵎ. 1:10; ⵜⵉⵜ. 1:2; ⵄⴱⵔ. 1:2; 1 ⴱⵟ. 1:20.

◘3:10 3:10 1 ⴱⵟ. 1:12.

◘3:12 3:12 ⵢⵃ. 10:9; 14:6; ⵔⵓⵎ. 5:2; ⴰⴼⴰ. 2:18; ⵄⴱⵔ. 10:19.

◘3:13 3:13 ⴼⵉⵍ. 1:14; ⴽⵓⵍ. 1:24; 1 ⵜⵙ. 3:3.

◘3:16 3:16 ⴰⴼⴰ. 6:10.

◘3:17 3:17 ⴽⵓⵍ. 2:7.

◘3:20 3:20 ⵔⵓⵎ. 16:25.

◼3:21 3:21 ⵉ ⵍⴻⴱⴷⴰ ⵇⴰⵄ-ⵏⵉⵖ: ‘ⵉ ⵍⴻⴱⴷⴰ ⵏ ⵍⴻⴱⴷⴰⵜ’.

© 2020 www.tarifit.info