- ⴰⵎⴻⵥⵡⴰⵔⵓ
- <
- 6
- >

6
ⵜⵓⵄⴻⴼⴼⵏⴰ ⵏ ⵉⵡⴷⴰⵏ
1 ⵍⴰⵎⵉ ⴱⴷⴰⵏ ⵉⵡⴷⴰⵏ ⴰⴷ ⴽⵜⴰⵔⴻⵏ ⴷⵉ ⵜⴻⵎⵎⵓⵔⵜ ⵓⵛⴰ ⵓⵔⵡⴻⵏⵜ ⴰⵙⴻⵏ-ⴷⴷ ⵢⴻⵙⵙⵉⵜⵙⴻⵏ, ◼6:1 ⵉⵡⴷⴰⵏ-ⵙ ⵜⵄⵉⴱⵔⴰⵏⵉⵜ ‘ⴱⵏⴰⴷⴻⵎ’, ⵓⵍⴰ ⴷⵉ ⴰⵢⴻⵜ ⵡⵉⵙⵙ 2. 2 ⴰⵇⴰ ⵥⵔⵉⵏ ⴰⵔⵔⴰⵡⴻⵏ ⵏ ⴰⵔⴻⴱⴱⵉ ⴱⴻⵍⵍⵉ ⵢⴻⵙⵙⵉⵙ ⵏ ⴱⵏⴰⴷⴻⵎ ⵛⵏⴰⵏⵜ, ⵓⵛⴰ ⴽⵙⵉⵏ ⵜⵉⵎⵖⴰⵔⵉⵏ ⵉ ⵢⵉⵅⴻⴼ ⵏⵙⴻⵏ ⵣⵉ ⵎⴰⵔⵔⴰ ⵜⵉⵏⵏⵉ ⵉⵅⴹⴰⵔⴻⵏ ⵏⵉⵜⵏⵉ. ◼6:2 ⴰⵔⵔⴰⵡⴻⵏ ⵏ ⴰⵔⴻⴱⴱⵉ-ⵎⴰⵏ ⴰⵢⴰ ⵉⵅⵙ ⴰⴷ ⵢⵉⵏⵉ ‘ⵍⵎⴰⵍⴰⴽⴰⵜ’. ⵅⵥⴰⵔ ⴰⵢⵓⴱ 1:6; 2:1, 38:7. ⵎⴰⵛⴰ ⵍⵎⴰⵍⴰⴽⴰⵜ ⵡⴰⵔ ⵥⴻⵎⵎⴰⵔⴻⵏⵜ ⴰⴷ ⴰⴷⴼⴻⵏⵜ ⵅ ⵢⴻⵙⵙⵉⵙ ⵏ ⴱⵏⴰⴷⴻⵎ, ⵎⴰⵛⴰ ⴰⴷ ⵜⴰⵖ ⵙ ⵜⵙⴻⵃⵃⴰⵔⵜ ⵏⵙⴻⵏⵜ ⵓ ⵓⵎⵉ ⴱⴷⴰⵏⵜ ⴰⴷ ⵥⴻⴷⵖⴻⵏ ⴷⴻⴳ ⵉⵔⵢⴰⵥⴻⵏ ⴷ ⵜⴻⵎⵖⴰⵔⵉⵏ (ⴰⵎ ⵊⵊⵏⵓⵏ) ⴳⴳⵉⵏ ⵥⵥⴰⵢⵙⴻⵏ ⴰⵔⵔⴰⵡⴻⵏ ⵏⵏⵉ ⵉⴳⴳⵉⵏ ⴰⵅⵎⵉ ‘ⵊⵊⵡⴰⵀⴻⵍ’. ⵊⵊⵡⴰⵀⴻⵍ ⵏⵏⵉ ⵙⵙⴼⴻⵙⴷⴻⵏ ⵊⵊⵉⵍ ⵏ ⴱⵏⴰⴷⴻⵎ ⵓⵍⴰ ⴷ ⵥⵥⴰⵔⵉⵄⴻⵜ ⵏ ⵜⴻⵎⵖⴰⵔⵜ ⵉ ⵥⵉ ⵉⵡⴰⵄⴷ ⵙⵉⴷⵉ ⴰⵔⴻⴱⴱⵉ ⴰⵎⵙⴻⵏⵊⴻⵎ ⵏⵏⴻⵙ, ⵍⵎⴰⵙⵉⵃ (ⵅⵥⴰⵔ ⴰⵎⵥ. 3:15). ⵙ ⵓⵢⴻⵏⵏⵉ ⵜⵓⵖⴰ ⵉⵜⵜⵅⴻⵚⵚⴰ ⵉ ⵙⵉⴷⵉ ⴰⵔⴻⴱⴱⵉ ⵃⵉⵎⴰ ⴰⴷ ⵉⵃⴽⴻⵎ ⵅ ⴷⴷⵓⵏⴻⵛⵜ ⵎⴰⵔⵔⴰ, ⴰⵍⴰⵎⵉ ⵉⴳⴳⴰ ⵟⵟⵓⴼⴰⵏ ⴰⴷ ⴷⴷ-ⵢⴰⵙ ⵅ ⵜⴻⵎⵎⵓⵔⵜ. ⵎⵖⵉⵔ ⵏⵓⵃ ⵉ ⵉⵇⵇⵉⵎⴻⵏ ⵉⴷⴷⴰⵔ ⴰⴽ-ⴷ ⵜⵡⴰⵛⵓⵏⵜ ⵏⵏⴻⵙ. ⵙⵉⴷⵉ ⴰⵔⴻⴱⴱⵉ ⵉⵃⴻⴱⴱⴻⵙ ⵓⵍⴰ ⴷ ⵍⵎⴰⵍⴰⴽⴰⵜ ⵏⵏⵉ ⵉⴳⴳⵉⵏ ⴰⵢⴰ (ⵅⵥⴰⵔ 1 ⴱⵟ. 3:19, 20, 2 ⴱⵟ. 2:4 ⵓ ⵢⴰⵀ. 6, 7). ◘6:2 2 ⴱⵟ. 2:4; ⵊⵓⴷⴰⵙ 1:6, 7 3 ⵅⴻⵏⵏⵉ ⵉⵏⵏⴰ ⵙⵉⴷⵉ: “ⵡⴰⵔ ⵉⵜⵜⵖⵉⵎⵉ ⴰⵔⵔⵓⵃ ⵉⵏⵓ ⵍⴻⴱⴷⴰ ⴷⵉ ⴱⵏⴰⴷⴻⵎ, ⴰⵇⴰ-ⵜ ⴷ ⴷⴷⴰⵜ ⵣⵉ ⵙⵙⵉⴱⴱⴻⵜ ⵏ ⵓⵡⴻⴷⴷⴰⵔ ⵏⵏⴻⵙ. ⴰⴷ ⵉⵍⵉⵏ ⵡⵓⵙⵙⴰⵏ ⵏ ⵜⵓⴷⴰⵔⵜ ⵏⵏⴻⵙ ⵎⵢⴰ ⵓ-ⵄⵉⵛⵔⵉⵏ ⵏ ⵉⵙⴻⴳⴳⵯⵓⵙⴰ.” ◼6:3 ⵏⵏⴻⵙ-ⵙ ⵜⵄⵉⴱⵔⴰⵏⵉⵜ ‘ⵏⵙⴻⵏ’.
4 ⴷⴻⴳ ⵡⵓⵙⵙⴰⵏ ⵏⵏⵉ ⵜⵓⵖⴰ ‘ⵉⵏⵉⴼⵉⵍⵉⵎ’, ⵉⵅⵙ ⴰⴷ ⵢⵉⵏⵉ ‘ⵉⵏⵏⵉ ⵉⵡⴹⴰⵏ’, ⴷⵉ ⵜⴻⵎⵎⵓⵔⵜ ⵓⵛⴰ ⴰⵡⴰⵔⵏⵉ ⵎⴰⵏ ⴰⵢⴰ ⵄⴰⵡⴻⴷ, ⵓⵎⵉ ⴷⴷ-ⵓⴷⴼⴻⵏ ⴰⵔⵔⴰⵡ ⵏ ⴰⵔⴻⴱⴱⵉ ⵖⴰⵔ ⵢⴻⵙⵙⵉⵙ ⵏ ⵉⵡⴷⴰⵏ ⵓⵛⴰ ⵓⵔⵡⴻⵏⵜ ⴰⵙⴻⵏ-ⴷⴷ. ⵏⵉⵜⵏⵉ ⴷ ‘ⵊⵊⵡⴰⵀⴻⵍ’ ⵏ ⵣⵣⵎⴰⵏ ⵏⵏⵉ, ⴷ ⵉⵔⵢⴰⵣⴻⵏ ⵙ ⵢⵉⵙⴻⵎ. ◼6:4 ⵉⵏⵉⴼⵉⵍⵉⵎ-ⵙ ⵜⵄⵉⴱⵔⴰⵏⵉⵜ ⵉⵏⴰ ⴷ ‘ⵉⵏⵏⵉ ⵉⵡⴹⴰⵏ’. ⵏⴻⵙⵙⴻⵏ ⴰⵇⴰ-ⵜⴻⵏ ⴷ ⵉⵡⴷⴰⵏ ⵉⵎⵖⴰⵔⴻⵏ ⴰⵟⵟⴰⵙ ⵎⴰⵖⴰⵔ ⵏⵓⴼⴰ ⴰⵡⴰⵍ-ⴰ ⵓⵍⴰ ⴷⴻⴳ ⵡⴻⴷⵍⵉⵙ ⵉⵇⴻⴷⴷⵙⴻⵏ ⴷⵉ ⵍⴻⵛⵜⴰⴱ ‘ⴷⵉ ⵍⴻⵅⵍⴰ’ 13:33. ⵙ ⵓⵢⴻⵏⵏⵉ ⵏⴻⵙⵙⴻⵏ ⴰⵇⴰ ⵉⵙⴻⵎ ⵡⴰⵏⵉⵜⴰ ⵉⵛⴻⵢⵢⴰⵔ ⵖⴰⵔ ‘ⵊⵊⵡⴰⵀⴻⵍ’. 5 ⵉⵥⵔⴰ ⵙⵉⴷⵉ ⴱⴻⵍⵍⵉ ⵍⵖⴰⵔ ⵏ ⴱⵏⴰⴷⴻⵎ ⴷ ⴰⵟⵟⴰⵙ ⵅ ⵜⴻⵎⵎⵓⵔⵜ ⵓⵛⴰ ⵎⴰⵔⵔⴰ ⵍⴻⵎⵡⴰⵢⴰⵍ ⵏ ⵓⵅⴰⵔⵔⴻⵚ ⵏ ⵡⵓⵍ ⵏⵏⴻⵙ ⴷ ⴰⵄⴻⴼⴼⴰⵏ ⴽⵓⵍ ⴰⵙⵙ. ◘6:5 ⴰⵎⵥ. 8:21; ⴰⵢⵓⴱ 15:16; ⴰⵡⵍⵏ. 6:14; ⵉⵔⵎ. 17:9; ⵎⵜ. 15:19; ⵔⵓⵎ. 3:10, 11, 12; 8:6. 6 ⵓⵛⴰ ⵉⵏⴷⴻⵎ ⵙⵉⴷⵉ ⵓⵎⵉ ⵉⴳⴳⴰ ⴱⵏⴰⴷⴻⵎ ⴷⵉ ⵜⴻⵎⵎⵓⵔⵜ ⵓⵛⴰ ⵉⵇⵇⴻⵙ ⴰⵙ ⵡⵓⵍ ⵏⵏⴻⵙ. 7 ⵉⵏⵏⴰ ⵙⵉⴷⵉ: “ⴰⴷ ⵎⵃⵉⵖ ⵅ ⵡⵓⴷⴻⵎ ⵏ ⵜⴻⵎⵎⵓⵔⵜ ⴱⵏⴰⴷⴻⵎ ⵉ ⴷⴷ-ⵅⴻⵍⵇⴻⵖ, ⴱⵏⴰⴷⴻⵎ ⴰⴽ-ⴷ ⵍⴻⴱⵀⴰⵢⴻⵎ ⴷ ⵉⵎⵓⴷⴷⴰⵔⴻⵏ ⵉⵜⵜⴱⵓⵄⴻⵏ ⵓⵍⴰ ⴷ ⵉⵊⴹⴰⴹ ⵏ ⵓⵊⴻⵏⵏⴰ, ⵎⵉⵏⵣⵉ ⵏⴻⴷⵎⴻⵖ ⵓⵎⵉ ⵜⴻⵏ ⴳⴳⵉⵖ.” 8 ⵎⴰⵛⴰ ⵏⵓⵃ ⵢⵓⴼⴰ ⴰⵔⴹⴰ ⴷⵉ ⵜⵉⵟⵟⴰⵡⵉⵏ ⵏ ⵙⵉⴷⵉ.
ⵉⵏⴰ ⴷ ⵉⵎⴻⵣⵔⵓⵢⴻⵏ ⵏ ⵢⵉⵏⵏⵉ ⴷⴷ-ⵉⵜⵜⵡⴰⵅⴻⵍⵇⴻⵏ ⵣⵉ ⵏⵓⵃ.
ⵏⵓⵃ ⴷ ⵟⵟⵓⴼⴰⵏ
9 ⵜⵓⵖⴰ ⵏⵓⵃ ⴷ ⴰⵔⵢⴰⵣ ⴷ ⴰⵎⵙⴻⴳⴳⴻⴷ ⵉⴽⵎⴻⵍ ⵊⴰⵔ ⵎⴰⵔⵔⴰ ⵊⵊⵉⵍⴰⵜ ⵏⵏⵉ ⵉⴷⴷⴰⵔⴻⵏ ⴰⴽⵉⴷⴻⵙ. ⵢⵓⵢⵓⵔ ⵏⵓⵃ ⴰⴽ-ⴷ ⴰⵔⴻⴱⴱⵉ. ◘6:9 ⴰⵎⵥ. 5:22. 10 ⵓⵛⴰ ⵉⵊⵊⴰ-ⴷⴷ ⵏⵓⵃ ⵜⵍⴰⵜⴰ ⵏ ⵉⵃⴻⵏⵊⵉⵔⴻⵏ: ⵛⴰⵎ ⴷ ⵃⴰⵎ ⴷ ⵢⴰⴼⴰⵜ. ◼6:10 ⵛⴰⵎ-ⵉⵙⴻⵎ-ⴰ ⵡⴰⵏⵉⵜⴰ ⵉⵅⵙ ⴰⴷ ⵢⵉⵏⵉ ‘ⵉⵙⴻⵎ’. ⵃⴰⵎ-ⵉⵅⵙ ⴰⴷ ⵢⵉⵏⵉ ‘ⵉⴳⵡⴰ’ ⵏⵉⵖ ‘ⵉⵃⵎⴰ’. ⵢⴰⴼⴰⵜ-ⵉⵙⴻⵎ ⵡⴰⵏⵉⵜⴰ ⵉⵅⵙ ⴰⴷ ⵢⵉⵏⵉ ‘ⵡⴻⵏⵏⵉ ⵉⵜⵜⵡⴰⵥⴻⴵⴻⵄ ⴰⵟⵟⴰⵙ’ ⵏⵉⵖ ‘ⵉⵏⵏⵓⵔⴻⵥⵎⴻⵏ’. 11 ⵜⵓⵖⴰ ⵜⴰⵎⵎⵓⵔⵜ ⴷ ⵉⵛⵜ ⵏ ⵍⵅⴰⵔⴱⴻⵜ ⴷⵉ ⵜⵉⵟⵟⴰⵡⵉⵏ ⵏ ⴰⵔⴻⴱⴱⵉ ⵓ ⵜⵓⵖⴰ ⵜⴰⵎⵎⵓⵔⵜ ⵜⴻⵛⵛⵓⵔ ⵙ ⵍⵄⵓⵏⴼ. 12 ⵉⵅⵣⴰⵔ ⴰⵔⴻⴱⴱⵉ ⵖⴰⵔ ⵜⴻⵎⵎⵓⵔⵜ, ⵓ ⵅⵣⴰⵔ, ⴰⵇⴰ-ⵜⵜ ⴷ ⵍⵅⴰⵔⴱⴻⵜ, ⵎⴰⵖⴰⵔ ⵎⴰⵔⵔⴰ ⵉⵎⴻⴷⴷⴰⵔⴻⵏ ⵙ ⴰⵔⵔⵉⵎⴻⵜ ⵏ ⵡⴻⵢⵙⵓⵎ ⵜⵓⵖⴰ ⵅⴰⵔⵔⴱⴻⵏ ⴰⴱⵔⵉⴷ ⵏⵙⴻⵏ ⵅ ⵜⴻⵎⵎⵓⵔⵜ.
13 ⵉⵏⵏⴰ ⴰⵔⴻⴱⴱⵉ ⵉ ⵏⵓⵃ: “ⴰⵏⴻⴳⴳⴰⵔ ⵏ ⵎⴰⵔⵔⴰ ⵉⵎⴻⴷⴷⴰⵔⴻⵏ ⵙ ⴰⵔⵔⵉⵎⴻⵜ ⵏ ⵡⴻⵢⵙⵓⵎ ⴰⵇⴰ-ⵜ ⵣⵣⴰⵜ ⵉ ⵡⵓⴷⴻⵎ ⵉⵏⵓ, ⵎⵉⵏⵣⵉ ⵜⴰⵎⵎⵓⵔⵜ ⵜⴻⵛⵛⵓⵔ ⵙ ⵍⵄⵓⵏⴼ ⵣⵣⴰⵢⵙⴻⵏ. ⴰⵇⴰ ⴰⴷ ⵜⴻⵏ ⵜⴻⵃⵃⵉⵖ ⴰⴽ-ⴷ ⵜⴻⵎⵎⵓⵔⵜ. 14 ⴻⴳⴳ ⵉ ⵢⵉⵅⴻⴼ ⵏⵏⴻⵛ ⵉⵊⵊ ⵏ ⵓⵖⴰⵔⵔⴰⴱⵓ ⵙ ⵓⴽⴻⵛⵛⵓⴹ ⵏ ⵓⵎⴻⵔⵣⵉ ⵓⵛⴰ ⴻⴳⴳ ⵉⵅⵅⴰⵎⴻⵏ ⵉ ⵎⴰⵔⵔⴰ ⵍⵎⴰⵍ ⴷⴻⴳ ⵓⵖⴰⵔⵔⴰⴱⵓ. ⵖⴻⴵⴻⴼ ⴰⵖⴰⵔⵔⴰⴱⵓ ⵣⵉ ⴷⴰⵅⴻⵍ ⵓ ⵣⵉ ⴱⴰⵔⵔⴰ ⵙ ⵜⵉⵣⴻⴼⵜ. ◼6:14 ⵜⵉⵥⴻⴼⵜ-ⴰⵡⴰⵍ ‘ⵜⵉⵥⴻⴼⵜ’ ⴷⵉ ⵜⵄⵉⴱⵔⴰⵏⵉⵜ ⴷⴰⵢⴻⵙ ⵍⴻⵎⵄⴰⵏⵉ. ⵉⵥⴻⵎⵎⴰⵔ ⴰⴷ ⵢⵉⵏⵉ ‘ⴰⴼⴻⴷⴷⵉ’ ⵏⵉⵖ ‘ⵜⵜⴰⵎⴰⵏ ⵏ ⵓⴼⴻⴷⴷⵉ’. ⵅⵥⴰⵔ ⵓⴼ. 21:30 ⵓ ⵍⵅⵍ. 35:32. ⵙ ⵓⵢⴻⵏⵏⵉ ⵎⴰⵍⴰ ⵉⵜⵜⵡⴰⴼⴷⵉ ⵉⵊⵊ ⴱⵏⴰⴷⴻⵎ ⴰⵇⴰ ⵎⴰⵏ ⴰⵢⴰ ⵉⵅⵙ ⴰⴷ ⵢⵉⵏⵉ ⴱⴻⵍⵍⵉ ⵓⵍⴰ ⴷ ⴷⴷⵏⵓⴱ ⵏⵏⴻⵙ ⴰⴷ ⵉⵍⵉⵏ ⵜⵜⵡⴰⵖⴻⵎⵙⴻⵏ. 15 ⴰⵎⵎⵓ ⵉⵜⵜⵅⴻⵚⵚⴰ ⴰⴷ ⵜ ⵜⴻⴳⴳⴻⴷ: ⵜⵓⵣⵣⴻⴳⴳⴰⵔⵜ ⵏ ⵓⵖⴰⵔⵔⴰⴱⵓ ⴰⴷ ⵜⵉⵍⵉ ⵜⴻⵍⵜ-ⵎⵢⴰ ⵏ ⵉⵖⴰⴵⴻⵏ ⵓ ⵜⵉⵔⵓ ⵏ ⵓⵖⴰⵔⵔⴰⴱⵓ ⴰⴷ ⵜⵉⵍⵉ ⵅⴻⵎⵙⵉⵏ ⵏ ⵉⵖⴰⴵⴻⵏ ⵓ ⵍⵓⵄⵍⴰ ⵏⵏⴻⵙ ⴰⴷ ⵢⵉⵍⵉ ⵜⵍⴰⵜⵉⵏ ⵏ ⵉⵖⴰⴵⴻⵏ. ◼6:15 ⵉⵖⴰⴵⴻⵏ-ⵉⵊⵊ ⵏ ⵓⵖⵉⵍ ⵄⵍⴰⵢⴻⵏ 50 ⵛⵎ ⵏⵉⵖ ⴰⵥⵢⴻⵏ ⵏ ⵎⵉⵜⵔⵓ. 16 ⵉⵜⵜⵅⴻⵚⵚⴰ ⴰⴷ ⵜⴻⴳⴳⴻⴷ ⵉⵛⵜ ⵏ ⵜⴱⵓⵔⵊⴻⵜ ⵉ ⵜⴼⴰⵡⵜ ⴷⴻⴳ ⵓⵖⴰⵔⵔⴰⴱⵓ ⵓⵛⴰ ⴰⴷ ⵜⵜ ⵜⴽⴻⵎⵎⵍⴻⴷ ⴰⵏⴻⵛⵜ ⵏ ⵉⵊⵊ ⵏ ⵓⵖⵉⵍ ⵣⵉ ⵙⴻⵏⵏⴻⵊ. ⴰⴷ ⵜⴻⴳⴳⴻⴷ ⵜⴰⵡⵡⴰⵔⵜ ⵏ ⵓⵖⴰⵔⵔⴰⴱⵓ ⴷⴻⴳ ⵓⵖⴻⵣⴷⵉⵙ ⵏⵏⴻⵙ. ⴰⴷ ⵜⴻⴳⴳⴻⴷ ⵟⵟⴻⴱⵇⴻⵜ ⵏ ⵡⴰⴷⴷⴰⵢ ⴷ ⵟⵟⴻⴱⵇⴻⵜ ⵡⵉⵙⵙ ⵜⵏⴰⵢⴻⵏ ⴷⵉ ⵍⵡⴻⵙⵟ ⴷ ⵟⵟⴻⴱⵇⴻⵜ ⵡⵉⵙⵙ ⵜⵍⴰⵜⴰ ⵙⴻⵏⵏⴻⵊ. 17 ⴰⵇⴰ ⵏⴻⵛⵛ ⴰⴷ ⵙⵙⴻⴽⴽⴻⵖ ⵙⵙⴻⵃⵍⴻⵜ ⵏ ⵡⴰⵎⴰⵏ ⵅ ⵜⴻⵎⵎⵓⵔⵜ, ⵃⵉⵎⴰ ⴰⴷ ⵜⴻⵃⵃⵉⵖ ⵙⴰⴷⵓ ⵓⵊⴻⵏⵏⴰ ⵎⴰⵔⵔⴰ ⵉⵎⴻⴷⴷⴰⵔⴻⵏ ⵙ ⴰⵔⵔⵉⵎⴻⵜ ⵏ ⵡⴻⵢⵙⵓⵎ ⵉ ⴷⵉ ⵉⴵⴰ ⴰⵔⵔⵓⵃ ⵏ ⵜⵓⴷⴰⵔⵜ. ⵎⴰⵔⵔⴰ ⵎⵉⵏ ⵉⴵⴰⵏ ⴷⵉ ⵜⴻⵎⵎⵓⵔⵜ ⴰⴷ ⵉⴹⵍⴻⵇ ⵉ ⴱⵓⵃⴱⴻⵍ. 18 ⵎⴰⵛⴰ ⴰⴷ ⵙⵙⴱⴻⴷⴷⴻⵖ ⵍⵄⴰⵀⴷ ⵉⵏⵓ ⴰⴽⵉⴷⴻⴽ ⵓⵛⴰ ⵛⴻⴽ ⴰⴷ ⵜⴰⴷⴼⴻⴷ ⵖⴰⵔ ⵓⵖⴰⵔⵔⴰⴱⵓ, ⵛⴻⴽ ⴷ ⵉⵃⴻⵏⵊⵉⵔⴻⵏ ⵏⵏⴻⵛ ⴷ ⵜⴻⵎⵖⴰⵔⵜ ⵏⵏⴻⵛ ⴷ ⵜⴻⵎⵖⴰⵔⵉⵏ ⵏ ⵉⵃⴻⵏⵊⵉⵔⴻⵏ ⵏⵏⴻⵛ ⴰⴽⵉⴷⴻⴽ. ◘6:18 1 ⴱⵟ. 3:20; 2 ⴱⵟ. 2:5. 19 ⵓⵛⴰ ⵣⵉ ⵎⴰⵔⵔⴰ ⵎⵉⵏ ⵉⴷⴷⴰⵔⴻⵏ, ⵣⵉ ⵎⴰⵔⵔⴰ ⵉⵎⴻⴷⴷⴰⵔⴻⵏ ⵙ ⴰⵔⵔⵉⵎⴻⵜ ⵏ ⵡⴻⵢⵙⵓⵎ ⴰⴷ ⵜⴻⵙⵙⵉⴷⴼⴻⴷ ⵜⵢⵓⵢⴰ ⵖⴰⵔ ⵓⵖⴰⵔⵔⴰⴱⵓ ⵃⵉⵎⴰ ⴰⴷ ⴷⴷⴰⵔⴻⵏ ⴰⴽⵉⴷⴻⴽ: ⵉⵜⵜⵅⴻⵚⵚⴰ ⴰⴷ ⵢⵉⵍⵉ ⴷ ⴰⵡⵜⴻⵎ ⴷ ⵜⴻⵡⵜⴻⵎⵜ. 20 ⴰⴷ ⵖⴰⵔⴻⴽ ⴷⴷ-ⵜⴰⵙ ⵜⵢⵓⵢⴰ ⵣⵉ ⵎⴰⵔⵔⴰ, ⵃⵉⵎⴰ ⴰⴷ ⵜⴻⵃⴹⵉⴷ ⵜⵓⴷⴰⵔⵜ ⵏⵙⴻⵏ: ⵣⴻⴳ ⵉⵊⴹⴰⴹ ⵄⵍⴰⵃⵙⴰⴱ ⵎⴰⵔⴽⴰⵜ ⵏⵙⴻⵏ, ⵣⵉ ⵍⴻⴱⵀⴰⵢⴻⵎ ⵄⵍⴰⵃⵙⴰⴱ ⵎⴰⵔⴽⴰⵜ ⵏⵙⴻⵏⵜ ⵓ ⵣⵉ ⵎⴰⵔⵔⴰ ⵉⵎⵓⴷⴷⴰⵔⴻⵏ ⵏⵏⵉ ⵉⵜⵜⴱⵓⵄⴻⵏ ⵅ ⵜⴻⵎⵎⵓⵔⵜ ⵄⵍⴰⵃⵙⴰⴱ ⵎⴰⵔⴽⴰⵜ ⵏⵙⴻⵏ. 21 ⵓⵛⴰ ⵛⴻⴽ, ⴽⵙⵉ ⵉ ⵢⵉⵅⴻⴼ ⵏⵏⴻⵛ ⵣⵉ ⵎⴰⵔⵔⴰ ⵎⴰⵛⵛⴰ ⵉ ⵉⵜⵜⵡⴰⵛⵛⴰⵏ ⵓⵛⴰ ⵙⵎⵓⵏ ⵉ-ⵜⵜ ⵖⴰⵔⴻⴽ, ⵃⵉⵎⴰ ⴰⴷ ⴰⵛ ⵢⵉⵍⵉ ⴷ ⵎⴰⵛⵛⴰ ⵓⵛⴰ ⵓⵍⴰ ⵉ ⵏⵉⵜⵏⵉ.” 22 ⵓⵛⴰ ⵉⴳⴳⴰ ⵏⵓⵃ ⴰⵎ ⵎⴰⵎⵎⴻⵛ ⵎⴰⵔⵔⴰ ⵉ ⵅⴻⴼ ⵜ ⵉⵡⴻⵚⵚⴰ ⴰⵔⴻⴱⴱⵉ, ⴰⵎⵎⵓ ⵉ ⵜ ⵉⴳⴳⴰ. ◘6:22 ⴰⵎⵥ. 7:5; ⵄⴱⵔ. 11:7.

- ⴰⵎⴻⵥⵡⴰⵔⵓ
- <
- 6
- >

◼6:1 6:1 ⵉⵡⴷⴰⵏ-ⵙ ⵜⵄⵉⴱⵔⴰⵏⵉⵜ ‘ⴱⵏⴰⴷⴻⵎ’, ⵓⵍⴰ ⴷⵉ ⴰⵢⴻⵜ ⵡⵉⵙⵙ 2.

◼6:2 6:2 ⴰⵔⵔⴰⵡⴻⵏ ⵏ ⴰⵔⴻⴱⴱⵉ-ⵎⴰⵏ ⴰⵢⴰ ⵉⵅⵙ ⴰⴷ ⵢⵉⵏⵉ ‘ⵍⵎⴰⵍⴰⴽⴰⵜ’. ⵅⵥⴰⵔ ⴰⵢⵓⴱ 1:6; 2:1, 38:7. ⵎⴰⵛⴰ ⵍⵎⴰⵍⴰⴽⴰⵜ ⵡⴰⵔ ⵥⴻⵎⵎⴰⵔⴻⵏⵜ ⴰⴷ ⴰⴷⴼⴻⵏⵜ ⵅ ⵢⴻⵙⵙⵉⵙ ⵏ ⴱⵏⴰⴷⴻⵎ, ⵎⴰⵛⴰ ⴰⴷ ⵜⴰⵖ ⵙ ⵜⵙⴻⵃⵃⴰⵔⵜ ⵏⵙⴻⵏⵜ ⵓ ⵓⵎⵉ ⴱⴷⴰⵏⵜ ⴰⴷ ⵥⴻⴷⵖⴻⵏ ⴷⴻⴳ ⵉⵔⵢⴰⵥⴻⵏ ⴷ ⵜⴻⵎⵖⴰⵔⵉⵏ (ⴰⵎ ⵊⵊⵏⵓⵏ) ⴳⴳⵉⵏ ⵥⵥⴰⵢⵙⴻⵏ ⴰⵔⵔⴰⵡⴻⵏ ⵏⵏⵉ ⵉⴳⴳⵉⵏ ⴰⵅⵎⵉ ‘ⵊⵊⵡⴰⵀⴻⵍ’. ⵊⵊⵡⴰⵀⴻⵍ ⵏⵏⵉ ⵙⵙⴼⴻⵙⴷⴻⵏ ⵊⵊⵉⵍ ⵏ ⴱⵏⴰⴷⴻⵎ ⵓⵍⴰ ⴷ ⵥⵥⴰⵔⵉⵄⴻⵜ ⵏ ⵜⴻⵎⵖⴰⵔⵜ ⵉ ⵥⵉ ⵉⵡⴰⵄⴷ ⵙⵉⴷⵉ ⴰⵔⴻⴱⴱⵉ ⴰⵎⵙⴻⵏⵊⴻⵎ ⵏⵏⴻⵙ, ⵍⵎⴰⵙⵉⵃ (ⵅⵥⴰⵔ ⴰⵎⵥ. 3:15). ⵙ ⵓⵢⴻⵏⵏⵉ ⵜⵓⵖⴰ ⵉⵜⵜⵅⴻⵚⵚⴰ ⵉ ⵙⵉⴷⵉ ⴰⵔⴻⴱⴱⵉ ⵃⵉⵎⴰ ⴰⴷ ⵉⵃⴽⴻⵎ ⵅ ⴷⴷⵓⵏⴻⵛⵜ ⵎⴰⵔⵔⴰ, ⴰⵍⴰⵎⵉ ⵉⴳⴳⴰ ⵟⵟⵓⴼⴰⵏ ⴰⴷ ⴷⴷ-ⵢⴰⵙ ⵅ ⵜⴻⵎⵎⵓⵔⵜ. ⵎⵖⵉⵔ ⵏⵓⵃ ⵉ ⵉⵇⵇⵉⵎⴻⵏ ⵉⴷⴷⴰⵔ ⴰⴽ-ⴷ ⵜⵡⴰⵛⵓⵏⵜ ⵏⵏⴻⵙ. ⵙⵉⴷⵉ ⴰⵔⴻⴱⴱⵉ ⵉⵃⴻⴱⴱⴻⵙ ⵓⵍⴰ ⴷ ⵍⵎⴰⵍⴰⴽⴰⵜ ⵏⵏⵉ ⵉⴳⴳⵉⵏ ⴰⵢⴰ (ⵅⵥⴰⵔ 1 ⴱⵟ. 3:19, 20, 2 ⴱⵟ. 2:4 ⵓ ⵢⴰⵀ. 6, 7).

◘6:2 6:2 2 ⴱⵟ. 2:4; ⵊⵓⴷⴰⵙ 1:6, 7

◼6:3 6:3 ⵏⵏⴻⵙ-ⵙ ⵜⵄⵉⴱⵔⴰⵏⵉⵜ ‘ⵏⵙⴻⵏ’.

◼6:4 6:4 ⵉⵏⵉⴼⵉⵍⵉⵎ-ⵙ ⵜⵄⵉⴱⵔⴰⵏⵉⵜ ⵉⵏⴰ ⴷ ‘ⵉⵏⵏⵉ ⵉⵡⴹⴰⵏ’. ⵏⴻⵙⵙⴻⵏ ⴰⵇⴰ-ⵜⴻⵏ ⴷ ⵉⵡⴷⴰⵏ ⵉⵎⵖⴰⵔⴻⵏ ⴰⵟⵟⴰⵙ ⵎⴰⵖⴰⵔ ⵏⵓⴼⴰ ⴰⵡⴰⵍ-ⴰ ⵓⵍⴰ ⴷⴻⴳ ⵡⴻⴷⵍⵉⵙ ⵉⵇⴻⴷⴷⵙⴻⵏ ⴷⵉ ⵍⴻⵛⵜⴰⴱ ‘ⴷⵉ ⵍⴻⵅⵍⴰ’ 13:33. ⵙ ⵓⵢⴻⵏⵏⵉ ⵏⴻⵙⵙⴻⵏ ⴰⵇⴰ ⵉⵙⴻⵎ ⵡⴰⵏⵉⵜⴰ ⵉⵛⴻⵢⵢⴰⵔ ⵖⴰⵔ ‘ⵊⵊⵡⴰⵀⴻⵍ’.

◘6:5 6:5 ⴰⵎⵥ. 8:21; ⴰⵢⵓⴱ 15:16; ⴰⵡⵍⵏ. 6:14; ⵉⵔⵎ. 17:9; ⵎⵜ. 15:19; ⵔⵓⵎ. 3:10, 11, 12; 8:6.

◘6:9 6:9 ⴰⵎⵥ. 5:22.

◼6:10 6:10 ⵛⴰⵎ-ⵉⵙⴻⵎ-ⴰ ⵡⴰⵏⵉⵜⴰ ⵉⵅⵙ ⴰⴷ ⵢⵉⵏⵉ ‘ⵉⵙⴻⵎ’. ⵃⴰⵎ-ⵉⵅⵙ ⴰⴷ ⵢⵉⵏⵉ ‘ⵉⴳⵡⴰ’ ⵏⵉⵖ ‘ⵉⵃⵎⴰ’. ⵢⴰⴼⴰⵜ-ⵉⵙⴻⵎ ⵡⴰⵏⵉⵜⴰ ⵉⵅⵙ ⴰⴷ ⵢⵉⵏⵉ ‘ⵡⴻⵏⵏⵉ ⵉⵜⵜⵡⴰⵥⴻⴵⴻⵄ ⴰⵟⵟⴰⵙ’ ⵏⵉⵖ ‘ⵉⵏⵏⵓⵔⴻⵥⵎⴻⵏ’.

◼6:14 6:14 ⵜⵉⵥⴻⴼⵜ-ⴰⵡⴰⵍ ‘ⵜⵉⵥⴻⴼⵜ’ ⴷⵉ ⵜⵄⵉⴱⵔⴰⵏⵉⵜ ⴷⴰⵢⴻⵙ ⵍⴻⵎⵄⴰⵏⵉ. ⵉⵥⴻⵎⵎⴰⵔ ⴰⴷ ⵢⵉⵏⵉ ‘ⴰⴼⴻⴷⴷⵉ’ ⵏⵉⵖ ‘ⵜⵜⴰⵎⴰⵏ ⵏ ⵓⴼⴻⴷⴷⵉ’. ⵅⵥⴰⵔ ⵓⴼ. 21:30 ⵓ ⵍⵅⵍ. 35:32. ⵙ ⵓⵢⴻⵏⵏⵉ ⵎⴰⵍⴰ ⵉⵜⵜⵡⴰⴼⴷⵉ ⵉⵊⵊ ⴱⵏⴰⴷⴻⵎ ⴰⵇⴰ ⵎⴰⵏ ⴰⵢⴰ ⵉⵅⵙ ⴰⴷ ⵢⵉⵏⵉ ⴱⴻⵍⵍⵉ ⵓⵍⴰ ⴷ ⴷⴷⵏⵓⴱ ⵏⵏⴻⵙ ⴰⴷ ⵉⵍⵉⵏ ⵜⵜⵡⴰⵖⴻⵎⵙⴻⵏ.

◼6:15 6:15 ⵉⵖⴰⴵⴻⵏ-ⵉⵊⵊ ⵏ ⵓⵖⵉⵍ ⵄⵍⴰⵢⴻⵏ 50 ⵛⵎ ⵏⵉⵖ ⴰⵥⵢⴻⵏ ⵏ ⵎⵉⵜⵔⵓ.

◘6:18 6:18 1 ⴱⵟ. 3:20; 2 ⴱⵟ. 2:5.

◘6:22 6:22 ⴰⵎⵥ. 7:5; ⵄⴱⵔ. 11:7.

© 2020 www.tarifit.info