- ⴰⵎⴻⵥⵡⴰⵔⵓ
- <
- 4
- >

4
ⵇⴰⵢⵉⵏ ⴷ ⵀⴰⴱⵉⵍ
1 ⵉⵙⵙⴻⵏ ⴰⴷⴰⵎ ⵃⴰⵡⵡⴰ, ⵜⴰⵎⵖⴰⵔⵜ ⵏⵏⴻⵙ, ⵓⵛⴰ ⵜⴻⵢⵙⵉ ⵙ ⴷⴷⴻⵢⵙⴻⵜ ⵓⵛⴰ ⵜⵓⵔⵓⵡ-ⴷⴷ ⵇⴰⵢⵉⵏ, ⵜⴻⵏⵏⴰ “ⵊⵊⵉⵖ-ⴷⴷ ⴰⵔⵢⴰⵣ, ⴷ ⵙⵉⴷⵉ!” ◼4:1 ⵇⴰⵢⵉⵏ-ⵉⵙⴻⵎ ⵡⴰⵏⵉⵜⴰ ⵉⵅⵙ ⴰⴷ ⵢⵉⵏⵉ ‘ⴰⴳⵍⴰ’ ⵏⵉⵖ ‘ⵎⵉⵏ ⵉⵜⵜⵡⴰⴽⴻⵙⵙⴱⴻⵏ’. 2 ⵅⴻⵏⵏⵉ ⵄⴰⵡⴻⴷ ⵜⵓⵔⵓⵡ-ⴷⴷ ⵓⵎⴰⵙ ⵀⴰⴱⵉⵍ. ⵜⵓⵖⴰ ⵀⴰⴱⵉⵍ ⴷ ⴰⵎⴻⴽⵙⴰⵡ ⵏ ⵡⵓⴵⵉ ⵓ ⵇⴰⵢⵉⵏ ⵉⵔⵓⵃ ⵉⵅⴻⴷⴷⴻⵎ ⵜⴰⵎⵎⵓⵔⵜ. ◼4:2 ⵀⴰⴱⵉⵍ-ⵉⵙⴻⵎ ⵡⴰⵏⵉⵜⴰ ⵉⵅⵙ ⴰⴷ ⵢⵉⵏⵉ ‘ⵜⴰⵢⵢⵓⵜ’ ⵏⵉⵖ ‘ⴰⵎⴻⴷⵍⵓ’ ⵏⵉⵖ ‘ⵍⴻⴼⵡⴰⵔ’ ⵏⵉⵖ ‘ⵎⵉⵏ ⵉⵄⴻⴷⴷⵓⵏ’ ⵏⵉⵖ ‘ⵎⵉⵏ ⵉⴼⴻⵏⵏⴰⵏ’. ⵙ ⵓⵢⴻⵏⵏⵉ ⵉⴷⵡⴻⵍ ⵉⵙⴻⵎ ⵏⵏⴻⵙ ⴷ ⴰⵛⴻⵢⵢⴰⵔ ⵖⴰⵔ ⵎⵉⵏ ⴷ ⴰⵙ ⵉ ⵖⴰ ⵉⵎⵙⴰⵔⴻⵏ ⵓⵎⵉ ⵉ ⴷ ⴰⵙ ⵉⵏⵖⴰ ⵓⵎⴰⵙ. ⴰⴷ ⵜⴻⴼⵏⴰ ⵜⵓⴷⴰⵔⵜ ⵏⵏⴻⵙ ⴷⴻⵖⵢⴰ ⴰⵎ ⵉⵛⵜ ⵏ ⵜⴰⵢⵢⵓⵜ ⵜⵄⴻⴷⴷⵓ. ⴰⵎⴻⴽⵙⴰⵡ-ⵏⵉⵖ ‘ⴰⵏⵉⵞⵉ’.
3 ⵓⵛⴰ ⴰⵡⴰⵔⵏⵉ ⵓⵙⵙⴰⵏ ⵉⵎⵙⴰⵔ ⴱⴻⵍⵍⵉ ⵇⴰⵢⵉⵏ ⵉⵇⴻⴷⴷⴻⵎ ⵉⵛⵜ ⵏ ⵜⴻⵡⵀⵉⴱⵜ ⵣⵉ ⵍⵖⵉⴵⴻⵜ ⵏ ⵡⵓⴷⴻⵎ ⵏ ⵜⴻⵎⵎⵓⵔⵜ ⵉ ⵙⵉⴷⵉ. 4 ⵉⵇⴻⴷⴷⴻⵎ ⵀⴰⴱⵉⵍ ⵄⴰⵡⴻⴷ ⵉⵛⵜ ⵏ ⵜⴻⵡⵀⵉⴱⵜ ⵣⴻⴳ ⵉⵎⴻⵏⵣⴰ ⵏ ⵡⵓⴵⵉ ⵏⵏⴻⵙ, ⵣⴻⴳ ⵉⵏⵏⵉ ⵖⴰⵔ ⵉⴵⴰ ⵜⴰⴷⵓⵏⵜ ⴰⵟⵟⴰⵙ. ⵉⵅⵣⴰⵔ ⵙⵉⴷⵉ ⵖⴰⵔ ⵀⴰⴱⵉⵍ ⴷ ⵜⴻⵡⵀⵉⴱⵜ ⵏⵏⴻⵙ, ◘4:4 ⵄⴱⵔ. 11:4. 5 ⵎⴰⵛⴰ ⵖⴰⵔ ⵇⴰⵢⵉⵏ ⴷ ⵜⴻⵡⵀⵉⴱⵜ ⵏⵏⴻⵙ ⵡⴰⵔ ⴷ ⴰⵙ ⵢⴰⵔⵔⵉ ⵛⴰ ⵜⴰⵢⵏⵉⵜ. ⵓⵛⴰ ⵉⵅⴻⵢⵢⴻⵇ ⵇⴰⵢⵉⵏ ⴰⵟⵟⴰⵙ, ⵉⵏⵏⴻⵇⵍⴻⴱ ⴰⵙ ⵓⵖⴻⵎⴱⵓⴱ. 6 ⵉⵏⵏⴰ ⵙⵉⴷⵉ ⵉ ⵇⴰⵢⵉⵏ: “ⵎⴰⵢⴻⵎⵎⵉ ⵜⵅⴻⵢⵢⵇⴻⴷ? ⵎⴰⵢⴻⵎⵎⵉ ⴷ ⴰⵛ ⵉⵏⵏⴻⵇⵍⴻⴱ ⵓⵖⴻⵎⴱⵓⴱ? 7 ⵎⴰⵍⴰ ⵜⴻⴳⴳⵉⴷ ⵎⵍⵉⵃ, ⵎⴰ ⵡⴰⵔ ⴷⵉⵏ ⵉⵜⵜⵉⵍⵉ ⵓⵙⴳⴻⵄⵄⴻⴷ, ⵓ ⵎⴰⵍⴰ ⵡⴰⵔ ⵜⴻⴳⴳⵉⴷ ⵎⵍⵉⵃ, ⴷⴷⴻⵏⴱ ⴰⵇⴰ-ⵜ ⵉⵣⵣⴻⵍ ⵖⴰⵔ ⵜⴻⵡⵡⴰⵔⵜ? ⵎⴻⵥⵔⵉ ⵏⵏⴻⵙ ⵖⴰⵔⴻⴽ, ⵎⴰⵛⴰ ⵉⵜⵜⵅⴻⵚⵚⴰ ⵛⴻⴽ ⴰⴷ ⵅⴰⵙ ⵜⵙⴻⴵⴹⴻⴷ.” 8 ⵉⵙⵙⵉⵡⴻⵍ ⵇⴰⵢⵉⵏ ⴰⴽ-ⴷ ⵀⴰⴱⵉⵍ ⵓⵎⴰⵙ. ⵓⵛⴰ ⵉⵎⵙⴰⵔ ⴰⵎ ⴵⴰⵏ ⵏⵉⵜⵏⵉ ⴷⴻⴳ ⵉⵢⵢⴰⵔ, ⴱⴻⵍⵍⵉ ⵇⴰⵢⵉⵏ ⵉⴽⴽⴰⵔ ⵖⴰⵔ ⵓⵎⴰⵙ ⵀⴰⴱⵉⵍ ⵓⵛⴰ ⵉⵏⵖⴰ ⵉ-ⵜ. ◘4:8 ⵎⵜ. 23:35; 1 ⵢⵃ. 3:12; ⵢⴰⵀ. 11.
9 ⵅⴻⵏⵏⵉ ⵉⵏⵏⴰ ⵙⵉⴷⵉ ⵉ ⵇⴰⵢⵉⵏ: “ⵎⴰⵏⵉ ⵉⴵⴰ ⵓⵎⴰⵛ ⵀⴰⴱⵉⵍ?” ⵉⵏⵏⴰ: “ⵡⴰⵔ ⵙⵙⵉⵏⴻⵖ. ⵎⴰ ⵏⴻⵛⵛ ⴷ ⴰⵎⴻⵃⴹⴰⵢ ⵅ ⵓⵎⴰ?” 10 ⵓⵛⴰ ⵉⵏⵏⴰ ⵏⴻⵜⵜⴰ: “ⵎⵉⵏ ⵜⴻⴳⴳⵉⴷ? ⴰⵇⴰ ⵜⵎⵉⵊⵊⴰ ⵏ ⵉⴷⴰⵎⵎⴻⵏ ⵏ ⵓⵎⴰⵛ ⵙⵖⵓⵢⵢⵓⵏ-ⴷⴷ ⵖⴰⵔⵉ ⵣⵉ ⵜⴻⵎⵎⵓⵔⵜ. ◘4:10 ⵄⴱⵔ. 12:24. 11 ⵍⴻⵅⵅⵓ, ⴰⵇⴰ ⵛⴻⴽ ⴷ ⵎⴻⵏⵄⵓⵍ ⵣⵉ ⵜⴻⵎⵎⵓⵔⵜ, ⵜⴻⵏⵏⵉ ⵢⴰⵔⴻⵣⵎⴻⵏ ⴰⵇⴻⵎⵎⵓⵎ ⵏⵏⴻⵙ, ⵃⵉⵎⴰ ⴰⴷ ⵜⴻⵇⴱⴻⵍ ⵉⴷⴰⵎⵎⴻⵏ ⵏ ⵓⵎⴰⵛ ⵣⴻⴳ ⵉⴼⴰⵙⵙⴻⵏ ⵏⵏⴻⵛ. 12 ⵅⵎⵉ ⵖⴰ ⵜⵅⴻⴷⵎⴻⴷ ⵅ ⵜⴻⵎⵎⵓⵔⵜ, ⵡⴰⵔ ⵜⵜᵉⴷⵉⴽⴽⵯⵉⵍ ⴰⴷ ⴰⵛ ⵜⴻⵡⵛ ⵎⴰⵔⵔⴰ ⵊⵊⴻⵀⴷ ⵏⵏⴻⵙ ⵓⵛⴰ ⵛⴻⴽ ⴰⴷ ⵜⵉⵍⵉⴷ ⴷ ⴰⵎⴻⵏⵏⴻⵊⵔⵓ ⴷ ⴰⵎⴻⵜⵍⵓⵄ ⴷⵉ ⵜⴻⵎⵎⵓⵔⵜ.” ◘4:12 ⴰⵡⵍⵏ. 28:17. 13 ⵅⴻⵏⵏⵉ ⵉⵏⵏⴰ ⵇⴰⵢⵉⵏ ⵉ ⵙⵉⴷⵉ: “ⵍⵄⵉⵇⴰⴱ ⵉⵏⵓ ⵉⵎⵖⴰⵔ ⴰⵟⵟⴰⵙ ⵅ ⵜⵣⴻⵎⵎⴰⵔ ⵉⵏⵓ. 14 ⴰⵇⴰ ⵛⴻⴽ ⴰⵙⵙ-ⴰ ⵜⵓⵥⵥⵍⴻⴷ ⵅⴰⴼⵉ ⵣⴻⴳ ⵓⵖⴻⵎⴱⵓⴱ ⵏ ⵜⴻⵎⵎⵓⵔⵜ-ⴰ ⵓⵛⴰ ⵣⴻⴳ ⵓⵖⴻⵎⴱⵓⴱ ⵏⵏⴻⵛ ⴰⴷ ⵜⵜⵡⴰⴼⴼⴰⵔⴻ. ⴰⴷ ⵉⵍⵉⵖ ⴷ ⴰⵎⴻⵏⵏⴻⵊⵔⵓ ⴷ ⴰⵎⴻⵜⵍⵓⵄ ⴷⵉ ⵜⴻⵎⵎⵓⵔⵜ ⵓⵛⴰ ⴰⴷ ⵢⵉⵍⵉ ⵎⴰⵔⵔⴰ ⵡⴻⵏⵏⵉ ⴷ ⴰⵢⵉ ⵖⴰ ⵢⴰⴼⴻⵏ ⴰⴷ ⴰⵢⵉ ⵉⵏⴻⵖ.” ◘4:14 ⴰⵢⵓⴱ 15:20, 21. 15 ⵅⴻⵏⵏⵉ ⵉⵏⵏⴰ ⴰⵙ ⵙⵉⴷⵉ: “ⵙ ⵓⵢⴰ ⵎⴰⵔⵔⴰ ⵡⴻⵏⵏⵉ ⵉ ⵖⴰ ⵉⵏⵖⴻⵏ ⵇⴰⵢⵉⵏ, ⴰⴷ ⵣⵣⴰⵢⴻⵙ ⵅⴻⵍⴼⴻⵏ ⵙⴻⴱⵄⴰ ⵏ ⵜⵡⴰⵍⴰⵡⵉⵏ.” ⵓⵛⴰ ⵉⴳⴳⴰ ⵙⵉⴷⵉ ⵍⴻⵄⵍⴰⵎⴻⵜ ⵉ ⵇⴰⵢⵉⵏ ⴱⴻⵍⵍⵉ ⵎⴰⵔⵔⴰ ⵡⴻⵏⵏⵉ ⵜ ⵖⴰ ⵢⴰⴼⴻⵏ ⵡⴰⵔ ⵜ ⵉⵏⴻⵇⵇ.
ⵜⴰⵔⵡⴰ ⵏ ⵇⴰⵢⴻⵏ
16 ⵅⴻⵏⵏⵉ ⵉⴼⴼⴻⵖ-ⴷⴷ ⵇⴰⵢⵉⵏ ⵣⴻⴳ ⵡⵓⴷⴻⵎ ⵏ ⵙⵉⴷⵉ ⵓⵛⴰ ⵉⵔⵓⵃ ⵉⵣⴻⴷⴷⴻⵖ ⴷⵉ ⵜⴻⵎⵎⵓⵔⵜ ⵏ ⵏⵓⴷ, ⵛⵛⴰⵔⵇ ⵏ ⵄⴰⴷⵏ. ◼4:16 ⵏⵓⴷ-ⵉⵙⴻⵎ ⵡⴰⵏⵉⵜⴰ ⵉⵅⵙ ⴰⴷ ⵢⵉⵏⵉ ‘ⴰⵜⵍⴰⵄ’ ⵏⵉⵖ ‘ⴰⵡⴻⴷⴷⴰⵔ’ ⵏⵉⵖ ‘ⵜⴰⵔⴻⵡⵍⴰ’ (ⵅⵥⴰⵔ ⵉⵥⵀⴷ. 56:9). 17 ⵉⵙⵙⴻⵏ ⵇⴰⵢⵉⵏ ⵜⴰⵎⵖⴰⵔⵜ ⵏⵏⴻⵙ ⵓⵛⴰ ⵜⴻⵢⵙⵉ ⵙ ⴷⴷⴻⵢⵙⴻⵜ ⵓⵛⴰ ⵜⵓⵔⵓⵡ ⴰⵙ-ⴷⴷ ⵃⴰⵏⵓⵅ. ⵜⵓⵖⴰ ⵇⴰⵢⴻⵏ ⵉⴱⵏⴰ ⵉⵛⵜ ⵏ ⵜⴻⵏⴷⵉⵏⵜ ⵓⵛⴰ ⵉⵍⴰⵖⴰ ⴰⵙ ⵉ ⵜⴻⵏⴷⵉⵏⵜ ⴰⵎ ⵢⵉⵙⴻⵎ ⵏ ⵎⵎⵉⵙ ⵃⴰⵏⵓⵅ. ◼4:17 ⵃⴰⵏⵓⵅ-ⵉⵙⴻⵎ ⵡⴰⵏⵉⵜⴰ ⵉⵅⵙ ⴰⴷ ⵢⵉⵏⵉ ‘ⵡⴻⵏⵏⵉ ⵉⵜⵜⵛⴻⵟⵟⴰⵔⴻⵏ’ ⵏⵉⵖ ‘ⵡⴻⵏⵏⵉ ⵉⴽⴻⵎⵎⵍⴻⵏ’. ⵜⵓⵖⴰ ⵃⴰⵏⵓⵅ ⴷ ⵉⵊⵊ ⵏ ⴱⵏⴰⴷⴻⵎ ⵙ ⵡⵓⵍ ⵉⴽⴻⵎⵎⵍⴻⵏ ⵖⴰⵔ ⴰⵔⴻⴱⴱⵉ. 18 ⵃⴰⵏⵓⵅ ⵉⵊⵊⴰ-ⴷⴷ ⵄⵉⵔⴰⴷ, ⵓ ⵄⵉⵔⴰⴷ ⵉⵊⵊⴰ-ⴷⴷ ⵎⵉⵃⵓⵢⴰ’ⵉⵍ ⵓ ⵎⵉⵃⵓⵢⴰ’ⵉⵍ ⵉⵊⵊⴰ-ⴷⴷ ⵎⴰⵜⵓⵛⴰ’ⵉⵍ ⵓ ⵎⴰⵜⵓⵛⴰ’ⵉⵍ ⵉⵊⵊⴰ-ⴷⴷ ⵍⴰⵎⴰⴽ. ◼4:18 ⵄⵉⵔⴰⴷ-ⵉⵙⴻⵎ ⵡⴰⵏⵉⵜⴰ ⵉⵜⵜⵇⴻⵏⵏⴰⵏ ⴰⴽ-ⴷ ‘ⵄⴰⵔⴰⴷ’ (ⵅⵥⴰⵔ ⵍⵅⵍ. 21:1). ⴰⴷ ⵜⴰⵖ ⴰⴷ ⵢⵉⵍⵉ ⵍⵎⴻⵄⵏⴰ ⵏⵏⴻⵙ ‘ⵄⵥⴻⵍ’ ⵏⵉⵖ ‘ⴰⵔⵡⴻⵍ’. ⵉⵏⵏⴻⵖⵏⵉ ⵇⵇⴰⵔⴻⵏ ⴰⵇⴰ ⴷⴰⵢⴻⵙ ⵍⵎⴻⵄⵏⴰ ‘ⴰⵎⴻⵥⴷⵓⵖ ⵏ ⵜⴻⵏⴷⵉⵏⵜ’. ⵎⵉⵃⵓⵢⴰ’ⵉⵍ- ⵉⵙⴻⵎ ⵡⴰⵏⵉⵜⴰ ⵉⵅⵙ ⴰⴷ ⵢⵉⵏⵉ ‘ⵡⴻⵏⵏⵉ ⵉⵜⵜⵡⴰⵡⵜⴻⵏ ⵥⵉ ⴰⵔⴻⴱⴱⵉ’. ⵎⴰⵜⵓⵛⴰ’ⵉⵍ- ⴰⴷ ⵜⴰⵖ ⴰⴷ ⵢⵉⵍⵉ ⵍⵎⴻⵄⵏⴰ ⵏ ⵢⵉⵙⴻⵎ ⵡⴰⵏⵉⵜⴰ ‘ⴰⵔⵢⴰⵥ ⵏ ⴰⵔⴻⴱⴱⵉ’ ⵏⵉⵖ ‘ⵎⵉⵏ ⵉⵄⵏⴰ ⴰⵔⴻⴱⴱⵉ?’ ⵉⵏⵏⴻⵖⵏⵉ ⵇⵇⴰⵔⴻⵏ ⴰⵇⴰ-ⵜ ⴷ ‘ⴰⵔⵢⴰⵥ ⵏ ⵜⴰⵥⴰⴵⵉⵜ’. ⵍⴰⵎⴰⴽ-ⴰⴷ ⵜⴰⵖ ⴰⴷ ⵢⵉⵍⵉ ⵍⵎⴻⵄⵏⴰ ⵏ ⵢⵉⵙⴻⵎ-ⴰ ‘ⵡⴻⵏⵏⵉ ⵉⵊⴻⵀⴷⴻⵏ’. 19 ⵉⵎⵍⴻⵛ ⵍⴰⵎⴰⴽ ⵜⵏⴰⵢⴻⵏ ⵏ ⵜⴻⵎⵖⴰⵔⵉⵏ. ⵉⵛⵜⴻⵏ ⵇⵇⴰⵔⴻⵏ ⴰⵙ ⵄⴰⴷⴰ, ⵜⴻⵏⵏⴻⵖⵏⵉ ⵇⵇⴰⵔⴻⵏ ⴰⵙ ⵚⵉⵍⵍⴰ. ◼4:19 ⵄⴰⴷⴰ-ⵉⵙⴻⵎ ⵡⴰⵏⵉⵜⴰ ⵉⵅⵙ ⴰⴷ ⵢⵉⵏⵉ ‘ⵜⵓⵏⴳⴻⵔ’ ⵏⵉⵖ ‘ⴰⵥⵔⵉ’. ⵓⵍⴰ ⴷ ⵜⴰⵎⵖⴰⵔⵜ ⵏ ⵄⵉⵙⵓ ⵍⴰⵖⴰⵏ ⴰⵙ ⵙ ⵢⵉⵙⴻⵎ-ⴰ (ⵅⵥⴰⵔ ⴰⵎⵥ. 36:2, 4 ⵓ ⴰⵎⵥ. 26:34, 35). ⵚⵉⵍⵍⴰ- ⵉⵙⴻⵎ ⵡⴰⵏⵉⵜⴰ ⵉⵅⵙ ⴰⴷ ⵢⵉⵏⵉ ‘ⵜⵉⵍⵉ’. 20 ⵜⵓⵔⵓⵡ-ⴷⴷ ⵄⴰⴷⴰ ⵢⴰⴱⴰⵍ. ⵏⴻⵜⵜⴰ ⵉⴷⵡⴻⵍ ⴷ ⴱⴰⴱⴰⵜⵙⴻⵏ ⵉ ⵉⵎⴻⵣⴷⴰⵖ ⵏ ⵉⵇⵉⴹⴰⵏ ⵓ ⵉ ⵉⵎⴻⴽⵙⴰⵡⴻⵏ ⵏ ⵍⴻⴱⵀⴰⵢⴻⵎ. ◼4:20 ⵢⴰⴱⴰⵍ- ⵉⵙⴻⵎ ⵡⴰⵏⵉⵜⴰ ⵉⵅⵙ ⴰⴷ ⵢⵉⵏⵉ ‘ⵉⵖⵥⴰⵔ’ ⵏⵉⵖ ‘ⴰⵎⴰⵏ ⵉⵜⵜⴰⵥⵥⵍⴻⵏ’. ⵉⵎⴻⴽⵙⴰⵡⴻⵏ-ⵏⵉⵖ ‘ⵉⵏⵉⵞⴰⵏ’. 21 ⵉⵙⴻⵎ ⵏ ⵓⵎⴰⵙ ⵜⵓⵖⴰ ⴷ ⵢⵓⴱⴰⵍ ⵡⴻⵏⵏⵉ ⵜⵓⵖⴰ ⴷ ⴱⴰⴱⴰⵜⵙⴻⵏ ⵉ ⵎⴰⵔⵔⴰ ⵉⵏⵏⵉ ⵉⵜⵜⵉⵔⴰⵔⴻⵏ ⵍⴳⴰⵎⴱⵔⵉ ⴷ ⵜⴻⵎⵊⴰ. ◼4:21 ⵢⵓⴱⴰⵍ- ⵉⵙⴻⵎ ⵡⴰⵏⵉⵜⴰ ⵉⵅⵙ ⴰⴷ ⵢⵉⵏⵉ ‘ⵢⴻⵖⵥⴰⵔ’ ⵏⵉⵖ ‘ⵜⴰⵎⵎⵓⵔⵜ ⵢⵓⴼⴼⴻⵏ’. 22 ⵚⵉⵍⵍⴰ ⵜⵓⵔⵓⵡ-ⴷⴷ ⵄⴰⵡⴻⴷ ⵜⵓⴱⴰⵍ-ⵇⴰⵢⵉⵏ, ⴰⵎⵣⵉⵍ ⵏ ⵉⵎⵣⵉⵍⴻⵏ ⵏ ⵎⴰⵔⵔⴰ ⵉⵏⵏⵉ ⵉⵅⴻⴷⴷⵎⴻⵏ ⵙ ⵏⵏⵃⴰⵙ ⴷ ⵡⵓⵣⵣⴰⵍ. ⵓⵍⵜⵎⴰⵙ ⵏ ⵜⵓⴱⴰⵍ-ⵇⴰⵢⵉⵏ ⵜⵓⵖⴰ ⴷ ⵏⴰⵄⵎⴰ. ◼4:22 ⵜⵓⴱⴰⵍ-ⵇⴰⵢⵉⵏ-ⴰⴷ ⵜⴰⵖ ⵉⵙⴻⵎ-ⴰ ⵡⴰⵏⵉⵜⴰ ⵉⵅⵙ ⴰⴷ ⵢⵉⵏⵉ ‘ⴰⵎⵥⵉⵍ, ⵎⴰⵛⴰ ⵍⵎⴻⵄⵏⴰ ⵡⴰⵔ ⵉⴵⵉ ⵉⵜⵡⴰⵙⵙⵏⴻⵏ ⵏⵉⵛⴰⵏ. ⵏⴰⵄⵎⴰ- ⵉⵙⴻⵎ ⵡⴰⵏⵉⵜⴰ ⵉⵅⵙ ⴰⴷ ⵢⵉⵏⵉ ‘ⵉⵄⵉⵥⵥⴻⵏ’ ⵏⵉⵖ ‘ⵢⴰⵔⴹⴰⵏ’.
23 ⵉⵏⵏⴰ ⵍⴰⵎⴰⴽ ⵉ ⵜⴻⵎⵖⴰⵔⵉⵏ ⵏⵏⴻⵙ, ⵄⴰⴷⴰ ⴷ ⵚⵉⵍⵍⴰ: “ⵙⵍⴻⵏⵜ ⵉ ⵜⵎⵉⵊⵊⴰ ⵉⵏⵓ, ⴰ ⵜⵉⵎⵖⴰⵔⵉⵏ ⵏ ⵍⴰⵎⴰⴽ! ⵙⵍⴻⵏⵜ ⵖⴰⵔ ⵎⵉⵏ ⵖⴰ ⵉⵏⵉⵖ. ⴰⵇⴰ ⵏⵖⵉⵖ ⴰⵔⵢⴰⵣ ⵉ ⵓⵢⴻⵣⵣⵉⵎ ⵉⵏⵓ ⴷ ⵓⵃⴻⵏⵊⵉⵔ ⵉ ⵓⵢⴻⴷⴷⵉⵎ ⵉⵏⵓ! 24 ⴰⵇⴰ ⴰⴷ ⵅⴻⵍⴼⴻⵏ ⵣⵉ ⵇⴰⵢⵉⵏ ⵙⴻⴱⵄⴰ ⵏ ⵜⵡⴰⵍⴰⵡⵉⵏ, ⵎⴰⵛⴰ ⵣⵉ ⵍⴰⵎⴰⴽ ⵙⴻⴱⵄⴰ ⵓ-ⵙⴻⴱⵄⵉⵏ ⵏ ⵜⵡⴰⵍⴰⵡⵉⵏ.” ◘4:24 ⴰⵎⵥ. 4:15.
ⴰⵅⵍⴰⵇ ⵏ ⵛⵉⵜ
25 ⵢⵓⴷⴻⴼ ⴰⴷⴰⵎ ⵄⴰⵡⴻⴷ ⵅ ⵜⴰⵎⵖⴰⵔⵜ ⵏⵏⴻⵙ ⵓⵛⴰ ⵜⵓⵔⵓⵡ-ⴷⴷ ⵏⴻⵜⵜⴰⵜ ⴰⵃⴻⵏⵊⵉⵔ. ⵜⵍⴰⵖⴰ ⴰⵙ ⵛⵉⵜ, ⵎⵉⵏⵣⵉ ⵜⴻⵏⵏⴰ: “ⴰⵔⴻⴱⴱⵉ ⵉⵡⵛⴰ ⴰⵢⵉ ⵣⵣⴰⵔⵉⵄⴻⵜ ⵏⵏⴻⵖⵏⵉ ⴷⴻⴳ ⵡⴻⵎⵛⴰⵏ ⵏ ⵀⴰⴱⵉⵍ, ⵎⵉⵏⵣⵉ ⵇⴰⵢⵉⵏ ⵉⵏⵖⴰ ⵉ-ⵜ.” ◼4:25 ⵛⵉⵜ-ⵉⵙⴻⵎ ⵡⴰⵏⵉⵜⴰ ⵉⵅⵙ ⴰⴷ ⵢⵉⵏⵉ ‘ⵡⴻⵏⵏⵉ ⵉⴽⴻⵙⵙⵉⵏ ⴰⵎⵛⴰⵏ ⵏ ⵡⴻⵏⵏⴻⵖⵏⵉ’ ⵏⵉⵖ ‘ⵡⴻⵏⵏⵉ ⵉⵜⵜⵡⴰⴳⴳⴻⵏ ⴷⴻⴳ ⵡⴻⵎⵛⴰⵏ ⵏ ⵡⴻⵏⵏⴻⵖⵏⵉ’. ⵎⴰⵏ ⴰⵢⴰ ⵉⵅⵙ ⴰⴷ ⵢⵉⵏⵉ ⴰⵇⴰ ⴰⵔⴻⴱⴱⵉ ⵉⵡⵛⴰ ⵉ ⵃⴰⵡⵡⴰ ⵉⵊⵊ ⵏ ⵎⵎⵉⵙ ⴷⴻⴳ ⵡⴻⵎⵛⴰⵏ ⵏ ⵀⴰⴱⵉⵍ. 26 ⵓⵍⴰ ⵉ ⵛⵉⵜ ⵉⵜⵜⵡⴰⵅⵍⴻⵇ-ⴷⴷ ⵓⵙⴻⵢⵎⵉ, ⵓⵛⴰ ⵉⴳⴳⴰ ⴰⵙ ⴰⵏⵓⵛ. ⵍⴻⵅⴷⴻⵏⵏⵉ ⵉⴱⴷⴰ ⴱⵏⴰⴷⴻⵎ ⵙ ⵓⵍⴰⵖⵉ ⵅ ⵢⵉⵙⴻⵎ ⵏ ⵙⵉⴷⵉ.
ⵡⴰ ⴷ ⴰⴷⵍⵉⵙ ⵉⵜⵜⵡⴰⵏⴹⴻⵏ ⵏ ⵉⵎⴻⵣⵔⵓⵢⴻⵏ ⵏ ⵢⵉⵏⵏⵉ ⴷⴷ-ⵉⵜⵜⵡⴰⵅⴻⵍⵇⴻⵏ ⵣⵉ ⴰⴷⴰⵎ. ◼4:26 ⴰⵏⵓⵛ-ⵉⵙⴻⵎ ⵡⴰⵏⵉⵜⴰ ⵉⵅⵙ ⴰⴷ ⵢⵉⵏⵉ ‘ⴱⵏⴰⴷⴻⵎ’ ⵏⵉⵖ ‘ⴰⵔⵢⴰⵥ’.

- ⴰⵎⴻⵥⵡⴰⵔⵓ
- <
- 4
- >

◼4:1 4:1 ⵇⴰⵢⵉⵏ-ⵉⵙⴻⵎ ⵡⴰⵏⵉⵜⴰ ⵉⵅⵙ ⴰⴷ ⵢⵉⵏⵉ ‘ⴰⴳⵍⴰ’ ⵏⵉⵖ ‘ⵎⵉⵏ ⵉⵜⵜⵡⴰⴽⴻⵙⵙⴱⴻⵏ’.

◼4:2 4:2 ⵀⴰⴱⵉⵍ-ⵉⵙⴻⵎ ⵡⴰⵏⵉⵜⴰ ⵉⵅⵙ ⴰⴷ ⵢⵉⵏⵉ ‘ⵜⴰⵢⵢⵓⵜ’ ⵏⵉⵖ ‘ⴰⵎⴻⴷⵍⵓ’ ⵏⵉⵖ ‘ⵍⴻⴼⵡⴰⵔ’ ⵏⵉⵖ ‘ⵎⵉⵏ ⵉⵄⴻⴷⴷⵓⵏ’ ⵏⵉⵖ ‘ⵎⵉⵏ ⵉⴼⴻⵏⵏⴰⵏ’. ⵙ ⵓⵢⴻⵏⵏⵉ ⵉⴷⵡⴻⵍ ⵉⵙⴻⵎ ⵏⵏⴻⵙ ⴷ ⴰⵛⴻⵢⵢⴰⵔ ⵖⴰⵔ ⵎⵉⵏ ⴷ ⴰⵙ ⵉ ⵖⴰ ⵉⵎⵙⴰⵔⴻⵏ ⵓⵎⵉ ⵉ ⴷ ⴰⵙ ⵉⵏⵖⴰ ⵓⵎⴰⵙ. ⴰⴷ ⵜⴻⴼⵏⴰ ⵜⵓⴷⴰⵔⵜ ⵏⵏⴻⵙ ⴷⴻⵖⵢⴰ ⴰⵎ ⵉⵛⵜ ⵏ ⵜⴰⵢⵢⵓⵜ ⵜⵄⴻⴷⴷⵓ. ⴰⵎⴻⴽⵙⴰⵡ-ⵏⵉⵖ ‘ⴰⵏⵉⵞⵉ’.

◘4:4 4:4 ⵄⴱⵔ. 11:4.

◘4:8 4:8 ⵎⵜ. 23:35; 1 ⵢⵃ. 3:12; ⵢⴰⵀ. 11.

◘4:10 4:10 ⵄⴱⵔ. 12:24.

◘4:12 4:12 ⴰⵡⵍⵏ. 28:17.

◘4:14 4:14 ⴰⵢⵓⴱ 15:20, 21.

◼4:16 4:16 ⵏⵓⴷ-ⵉⵙⴻⵎ ⵡⴰⵏⵉⵜⴰ ⵉⵅⵙ ⴰⴷ ⵢⵉⵏⵉ ‘ⴰⵜⵍⴰⵄ’ ⵏⵉⵖ ‘ⴰⵡⴻⴷⴷⴰⵔ’ ⵏⵉⵖ ‘ⵜⴰⵔⴻⵡⵍⴰ’ (ⵅⵥⴰⵔ ⵉⵥⵀⴷ. 56:9).

◼4:17 4:17 ⵃⴰⵏⵓⵅ-ⵉⵙⴻⵎ ⵡⴰⵏⵉⵜⴰ ⵉⵅⵙ ⴰⴷ ⵢⵉⵏⵉ ‘ⵡⴻⵏⵏⵉ ⵉⵜⵜⵛⴻⵟⵟⴰⵔⴻⵏ’ ⵏⵉⵖ ‘ⵡⴻⵏⵏⵉ ⵉⴽⴻⵎⵎⵍⴻⵏ’. ⵜⵓⵖⴰ ⵃⴰⵏⵓⵅ ⴷ ⵉⵊⵊ ⵏ ⴱⵏⴰⴷⴻⵎ ⵙ ⵡⵓⵍ ⵉⴽⴻⵎⵎⵍⴻⵏ ⵖⴰⵔ ⴰⵔⴻⴱⴱⵉ.

◼4:18 4:18 ⵄⵉⵔⴰⴷ-ⵉⵙⴻⵎ ⵡⴰⵏⵉⵜⴰ ⵉⵜⵜⵇⴻⵏⵏⴰⵏ ⴰⴽ-ⴷ ‘ⵄⴰⵔⴰⴷ’ (ⵅⵥⴰⵔ ⵍⵅⵍ. 21:1). ⴰⴷ ⵜⴰⵖ ⴰⴷ ⵢⵉⵍⵉ ⵍⵎⴻⵄⵏⴰ ⵏⵏⴻⵙ ‘ⵄⵥⴻⵍ’ ⵏⵉⵖ ‘ⴰⵔⵡⴻⵍ’. ⵉⵏⵏⴻⵖⵏⵉ ⵇⵇⴰⵔⴻⵏ ⴰⵇⴰ ⴷⴰⵢⴻⵙ ⵍⵎⴻⵄⵏⴰ ‘ⴰⵎⴻⵥⴷⵓⵖ ⵏ ⵜⴻⵏⴷⵉⵏⵜ’. ⵎⵉⵃⵓⵢⴰ’ⵉⵍ- ⵉⵙⴻⵎ ⵡⴰⵏⵉⵜⴰ ⵉⵅⵙ ⴰⴷ ⵢⵉⵏⵉ ‘ⵡⴻⵏⵏⵉ ⵉⵜⵜⵡⴰⵡⵜⴻⵏ ⵥⵉ ⴰⵔⴻⴱⴱⵉ’. ⵎⴰⵜⵓⵛⴰ’ⵉⵍ- ⴰⴷ ⵜⴰⵖ ⴰⴷ ⵢⵉⵍⵉ ⵍⵎⴻⵄⵏⴰ ⵏ ⵢⵉⵙⴻⵎ ⵡⴰⵏⵉⵜⴰ ‘ⴰⵔⵢⴰⵥ ⵏ ⴰⵔⴻⴱⴱⵉ’ ⵏⵉⵖ ‘ⵎⵉⵏ ⵉⵄⵏⴰ ⴰⵔⴻⴱⴱⵉ?’ ⵉⵏⵏⴻⵖⵏⵉ ⵇⵇⴰⵔⴻⵏ ⴰⵇⴰ-ⵜ ⴷ ‘ⴰⵔⵢⴰⵥ ⵏ ⵜⴰⵥⴰⴵⵉⵜ’. ⵍⴰⵎⴰⴽ-ⴰⴷ ⵜⴰⵖ ⴰⴷ ⵢⵉⵍⵉ ⵍⵎⴻⵄⵏⴰ ⵏ ⵢⵉⵙⴻⵎ-ⴰ ‘ⵡⴻⵏⵏⵉ ⵉⵊⴻⵀⴷⴻⵏ’.

◼4:19 4:19 ⵄⴰⴷⴰ-ⵉⵙⴻⵎ ⵡⴰⵏⵉⵜⴰ ⵉⵅⵙ ⴰⴷ ⵢⵉⵏⵉ ‘ⵜⵓⵏⴳⴻⵔ’ ⵏⵉⵖ ‘ⴰⵥⵔⵉ’. ⵓⵍⴰ ⴷ ⵜⴰⵎⵖⴰⵔⵜ ⵏ ⵄⵉⵙⵓ ⵍⴰⵖⴰⵏ ⴰⵙ ⵙ ⵢⵉⵙⴻⵎ-ⴰ (ⵅⵥⴰⵔ ⴰⵎⵥ. 36:2, 4 ⵓ ⴰⵎⵥ. 26:34, 35). ⵚⵉⵍⵍⴰ- ⵉⵙⴻⵎ ⵡⴰⵏⵉⵜⴰ ⵉⵅⵙ ⴰⴷ ⵢⵉⵏⵉ ‘ⵜⵉⵍⵉ’.

◼4:20 4:20 ⵢⴰⴱⴰⵍ- ⵉⵙⴻⵎ ⵡⴰⵏⵉⵜⴰ ⵉⵅⵙ ⴰⴷ ⵢⵉⵏⵉ ‘ⵉⵖⵥⴰⵔ’ ⵏⵉⵖ ‘ⴰⵎⴰⵏ ⵉⵜⵜⴰⵥⵥⵍⴻⵏ’. ⵉⵎⴻⴽⵙⴰⵡⴻⵏ-ⵏⵉⵖ ‘ⵉⵏⵉⵞⴰⵏ’.

◼4:21 4:21 ⵢⵓⴱⴰⵍ- ⵉⵙⴻⵎ ⵡⴰⵏⵉⵜⴰ ⵉⵅⵙ ⴰⴷ ⵢⵉⵏⵉ ‘ⵢⴻⵖⵥⴰⵔ’ ⵏⵉⵖ ‘ⵜⴰⵎⵎⵓⵔⵜ ⵢⵓⴼⴼⴻⵏ’.

◼4:22 4:22 ⵜⵓⴱⴰⵍ-ⵇⴰⵢⵉⵏ-ⴰⴷ ⵜⴰⵖ ⵉⵙⴻⵎ-ⴰ ⵡⴰⵏⵉⵜⴰ ⵉⵅⵙ ⴰⴷ ⵢⵉⵏⵉ ‘ⴰⵎⵥⵉⵍ, ⵎⴰⵛⴰ ⵍⵎⴻⵄⵏⴰ ⵡⴰⵔ ⵉⴵⵉ ⵉⵜⵡⴰⵙⵙⵏⴻⵏ ⵏⵉⵛⴰⵏ. ⵏⴰⵄⵎⴰ- ⵉⵙⴻⵎ ⵡⴰⵏⵉⵜⴰ ⵉⵅⵙ ⴰⴷ ⵢⵉⵏⵉ ‘ⵉⵄⵉⵥⵥⴻⵏ’ ⵏⵉⵖ ‘ⵢⴰⵔⴹⴰⵏ’.

◘4:24 4:24 ⴰⵎⵥ. 4:15.

◼4:25 4:25 ⵛⵉⵜ-ⵉⵙⴻⵎ ⵡⴰⵏⵉⵜⴰ ⵉⵅⵙ ⴰⴷ ⵢⵉⵏⵉ ‘ⵡⴻⵏⵏⵉ ⵉⴽⴻⵙⵙⵉⵏ ⴰⵎⵛⴰⵏ ⵏ ⵡⴻⵏⵏⴻⵖⵏⵉ’ ⵏⵉⵖ ‘ⵡⴻⵏⵏⵉ ⵉⵜⵜⵡⴰⴳⴳⴻⵏ ⴷⴻⴳ ⵡⴻⵎⵛⴰⵏ ⵏ ⵡⴻⵏⵏⴻⵖⵏⵉ’. ⵎⴰⵏ ⴰⵢⴰ ⵉⵅⵙ ⴰⴷ ⵢⵉⵏⵉ ⴰⵇⴰ ⴰⵔⴻⴱⴱⵉ ⵉⵡⵛⴰ ⵉ ⵃⴰⵡⵡⴰ ⵉⵊⵊ ⵏ ⵎⵎⵉⵙ ⴷⴻⴳ ⵡⴻⵎⵛⴰⵏ ⵏ ⵀⴰⴱⵉⵍ.

◼4:26 4:26 ⴰⵏⵓⵛ-ⵉⵙⴻⵎ ⵡⴰⵏⵉⵜⴰ ⵉⵅⵙ ⴰⴷ ⵢⵉⵏⵉ ‘ⴱⵏⴰⴷⴻⵎ’ ⵏⵉⵖ ‘ⴰⵔⵢⴰⵥ’.

© 2020 www.tarifit.info