- ⵎⴰⵜⵜⴰ
- <
- 3
- >

3
ⴰⴱⴰⵔⵔⴻⵃ ⵏ ⵢⵓⵃⴰⵏⵏⴰ ⴰⵎⵙⴻⵖⴹⴰⵚ
1 ⴷⴻⴳ ⵡⵓⵙⵙⴰⵏ ⵏⵏⵉ ⵢⵓⵙⴰ-ⴷⴷ ⵢⵓⵃⴰⵏⵏⴰ ⴰⵎⵙⴻⵖⴹⴰⵚ, ⵜⵓⵖⴰ ⵉⵜⵜⴱⴰⵔⵔⴻⵃ ⴷⵉ ⵍⴻⵅⵍⴰ ⵏ ⵢⴰⵀⵓⴷⵉⵢⵢⴰ, ◘3:1 [ⵎⴽ. 1:1-8; ⵍⴽ. 3:1-9, 15-17; ⵢⵃ. 1:19-28] — ⵎⴽ. 1:4; ⵍⴽ. 3:3. 2 ⵉⵏⵏⴰ:
“ⵜⵓⴱⴻⵎ, ⵎⵉⵏⵣⵉ ⵜⴰⴳⴻⵍⴷⵉⵜ ⵏ ⵉⵊⴻⵏⵡⴰⵏ.
ⴰⵇⴰ ⵜⵓⴷⴻⵙ-ⴷⴷ.”
3 ⵎⵉⵏⵣⵉ ⵏⴻⵜⵜⴰ ⴷ ⵡⴻⵏⵏⵉ ⵅⴻⴼ ⵉⵜⵜⵡⴰⵏⵏⴰⵏ ⵣⴻⴳ ⵓⵏⴰⴱⵉ ⵉⵛⴰⵄⵢⴰ ⴰⵎ ⵉⵏⵏⴰ:
“ⵜⵎⵉⵊⵊⴰ ⵉ ⵉⵜⵜⵍⴰⵖⴰⵏ ⴷⵉ ⵍⴻⵅⵍⴰ:
‘ⵙⵡⴻⵊⴷⴻⵎ ⴰⴱⵔⵉⴷ ⵏ ⵙⵉⴷⵉ,
ⵙⴻⴳⴳⴻⵎ ⵉⵎⴻⵙⵔⴰⵇ ⵏⵏⴻⵙ.’ ” ◘3:3 ⵉⵛⴰ. 40:3; ⵎⴽ. 1:3; ⵍⴽ. 3:4; ⵢⵃ. 1:23.
4 ⵢⵓⵃⴰⵏⵏⴰ ⵡⴰⵏⵉⵜⴰ ⵜⵓⵖⴰ ⵢⴰⵔⵔⴻⴹ ⴰⵔⵔⵓⴹ ⵏ ⵜⴰⴹⵓⴼⵜ ⵏ ⵉⵍⴻⵖⵎⴰⵏ, ⵉⴱⴻⴽⴽⴻⵙ ⵉⵊⵊ ⵏ ⵡⴻⴱⵢⴰⵙ ⵏ ⵢⵉⵍⴻⵎ. ⵓⵛⴰ ⵎⴰⵛⵛⴰ ⵏⵏⴻⵙ ⵜⵓⵖⴰ ⴷ ⵉⴱⵓⵔⴻⵅⵙⴻⵏ ⴷ ⵜⴰⵎⵎⴻⵏⵜ ⵜⴰⵃⵓⵔⵔⴻⵛⵜ. ◘3:4 ⵎⴽ. 1:6. 5 ⵍⴻⵅⴷⴻⵏⵏⵉ ⵜⴻⴼⴼⴻⵖ-ⴷⴷ ⵖⴰⵔⴻⵙ ⵓⵔⵛⴰⵍⵉⵎ ⴷ ⵇⴰⵄ ⵢⴰⵀⵓⴷⵉⵢⵢⴰ ⴷ ⵎⴰⵔⵔⴰ ⵊⵊⵡⴰⵢⴻⵀ ⵉ ⴷ ⴰⵙ ⴷⴷ-ⵉⵏⵏⴹⴻⵏ ⵉ ⵍ’ⵓⵔⴷⵓⵏ, 6 ⵓⵛⴰ ⵜⵜⵡⴰⵙⵙⵖⴻⴹⵚⴻⵏ ⵣⵣⴰⵢⴻⵙ ⴷⴻⴳ ⵉⵖⵣⴰⵔ ⵏ ⵍ’ⵓⵔⴷⵓⵏ, ⵏⴻⵄⵎⴻⵏ ⵙ ⴷⴷⵏⵓⴱ ⵏⵙⴻⵏ. ◘3:6 ⵎⴽ. 1:5.
7 ⵍⴰⵎⵉ ⵉⵥⵔⴰ ⴰⵟⵟⴰⵙ ⵏ ⵉⴼⴰⵔⵉⵙⵉⵢⵢⴻⵏ ⴷ ⵉⵚⴰⴷⵓⵇⵉⵢⵢⴻⵏ ⵜⵜⴰⵙⴻⵏ-ⴷⴷ ⵎⴰⵃⴻⵏⴷ ⴰⴷ ⵜⵜⵡⴰⵙⵙⵖⴻⴹⵚⴻⵏ, ⵉⵏⵏⴰ ⴰⵙⴻⵏ: “ⴰ ⵜⴰⵔⵡⴰ ⵏ ⵉⴼⵉⵖⵔⴰⵏ, ⵡⵉ ⴷ ⴰⵡⴻⵎ ⵉⵎⵍⴻⵏ, ⴰⵇⴰ ⵜⵣⴻⵎⵎⴰⵔⴻⵎ ⴰⴷ ⵜⴰⵔⴻⵡⵍⴻⵎ ⵣⴻⴳ ⵡⴻⵖⴹⴰⴱ ⵉ ⴷⴷ ⵖⴰ ⵢⴰⵙⴻⵏ? ◘3:7 ⵎⵜ. 12:34; 23:33; ⵍⴽ. 3:7. 8 ⴳⴳⴻⵎ ⵍⵖⵉⴵⴻⵜ ⵉ ⵖⴰ ⵉⵍⵉⵇⵇⴻⵏ ⵉ ⵜⵜⵓⴱⴻⵜ. ◘3:8 ⵍⴽ. 3:8. 9 ⵡⴰⵔ ⵜⵜⵖⵉⵍⴻⵎ ⵛⴰ ⴰⴷ ⵜⵉⵏⵉⵎ ⴷⴻⴳ ⵉⵅⴻⴼ ⵏⵡⴻⵎ: ‘ⵉⴱⵔⴰⵀⵉⵎ ⴷ ⵊⴻⴷⴷⵉⵜⵏⴻⵖ!’, ⵎⵉⵏⵣⵉ ⵏⴻⵛⵛ ⴰⴷ ⴰⵡⴻⵎ ⵉⵏⵉⵖ ⴱⴻⵍⵍⵉ ⴰⵔⴻⴱⴱⵉ ⵉⵣⴻⵎⵎⴰⵔ ⴰⴷ ⵉⵙⵙⵏⴻⴽⴽⴰⵔ ⵣⴻⴳ ⵉⵥⵔⴰ-ⵢⴰ ⵜⴰⵔⵡⴰ ⵉ ⵉⴱⵔⴰⵀⵉⵎ. ◘3:9 ⵢⵃ. 8:39. 10 ⵅⵣⴰⵔ, ⵜⴰⵛⴰⵇⵓⵔⵜ ⵜᵉⵜⵜⵡⴰⵙⵙⴰⵔⵙ ⵖⴰⵔ ⵉⵥⴻⵡⵔⴰⵏ ⵏ ⵜⵛⴻⵊⵊⵓⵔⴰ. ⵙ ⵓⵢⴰ ⴽⵓⵍ ⵜⴰⵛⴻⵊⵊⴰⵔⵜ ⵉ ⵡⴰⵔ ⵉⵜⵜⵉⵛⴻⵏ ⵍⵖⵉⴵⴻⵜ ⵜⴻⵛⵏⴰ, ⴰⴷ ⵜᵉⵜⵜⵡⴰⵇⴻⵙⵙ ⵓⵛⴰ ⴰⴷ ⵜⴻⵡⴹⴰ ⴷⵉ ⵜⵎⴻⵙⵙⵉ. ◼3:10 ⵜⴰⵛⴻⵊⵊⴰⵔⵜ-ⵏⵉⵖ ‘ⴰⴷⴷⴰⴳ’ (‘ⵉⴷⴷⴰⴳⴻⵏ’). ◘3:10 ⵎⵜ. 7:19; ⵢⵃ. 15:6. 11 ⵏⴻⵛⵛ ⴰⴷ ⴽⴻⵏⵏⵉⵡ ⵙⵙⵖⴻⴹⵚⴻⵖ ⴷⴻⴳ ⵡⴰⵎⴰⵏ ⵉ ⵜⵜⵓⴱⴻⵜ, ⵎⴰⵛⴰ ⵡⴻⵏⵏⵉ ⵉ ⴷⴷ ⵖⴰ ⵢⴰⵙⴻⵏ ⴰⵡⴰⵔⵏⵉ ⴰⵢⵉ, ⵏⴻⵜⵜⴰ ⵉⵊⵀⴻⴷ ⵅⴰⴼⵉ, ⵏⴻⵛⵛ ⵡⴰⵔ ⵙⴷⵉⵀⵉⴵⴻⵖ ⴰⴷ ⴽⵙⵉⵖ ⵙⴰⵏⴷⴰⵍⵉⵢⴰⵜ ⵏⵏⴻⵙ. ⴰⵇⴰ ⵏⴻⵜⵜⴰ ⴰⴷ ⴽⴻⵏⵏⵉⵡ ⵉⵙⵙⴻⵖⴹⴻⵚ ⴷⵉ ⴰⵔⵔⵓⵃ ⵉⵇⴻⴷⴷⵙⴻⵏ ⴷ ⵜⵎⴻⵙⵙⵉ. ◘3:11 ⵎⴽ. 1:7; ⵍⴽ. 3:16; ⵢⵃ. 1:15, 26; ⵍⴻⵅ. 1:5; 11:16; 19:4. 12 ⵜⴰⵣⵣⴰⵔⵜ ⵏⵏⴻⵙ ⴷⴻⴳ ⵓⴼⵓⵙ ⵏⵏⴻⵙ, ⴰⴷ ⵉⵣⵣⵓⵣⴰⵔ ⴰⵏⴷⵔⴰⵔ ⵏⵏⴻⵙ ⵇⴰⵄ, ⴰⴷ ⵉⵢⵔⵓ ⵉⵔⴷⴻⵏ ⵖⴰⵔ ⵍⴻⵎⵔⴰⵙⵉ ⵏⵏⴻⵙ, ⵎⴰⵛⴰ ⵉⵛⴰⵔⴼⴰ ⴰⴷ ⵜⴻⵏ ⵉⵙⵙⴻⵛⵎⴻⴹ ⵙ ⵜⵎⴻⵙⵙⵉ ⵉ ⵡⴰⵔ ⵉⵅⴻⵙⵙⵢⴻⵏ.”
ⴰⵙⴻⵖⴹⴻⵚ ⵏ ⵢⴰⵙⵓⵄ
13 ⵍⴻⵅⴷⴻⵏⵏⵉ ⵢⵓⵙⴰ-ⴷⴷ ⵢⴰⵙⵓⵄ ⵣⵉ ⵍⵊⴰⵍⵉⵍ ⵖⴰⵔ ⵍ’ⵓⵔⴷⵓⵏ, ⵖⴰⵔ ⵢⵓⵃⴰⵏⵏⴰ, ⵃⵉⵎⴰ ⴰⴷ ⵉⵜⵜⵡⴰⵙⴻⵖⴹⴻⵚ ⵣⵣⴰⵢⴻⵙ. ◼3:13 ⵉⵜⵜⵡⴰⵙⴻⵖⴹⴻⵚ-ⵏⵥⴻⵎⵎⴰⵔ ⴰⴷ ⵏⴻⵙⵙⴻⵎⵇⵓⴷⴷⴰ ⴰⵙⴻⵖⴹⴻⵙ ⴰⴽ-ⴷ ⵡⴻⵏⴹⴻⵍ ⵏ ⴱⵏⴰⴷⴻⵎ ⴷⵉ ⵍⴻⴱⵃⴰⵔ, ⴷⴻⴳ ⵡⴰⵎⴰⵏ, ⵅⴻⵏⵏⵉ ⴰⵡⴰⵔⵏⵉ ⴰⵙ ⵉⵜⵜⵡⴰⵙⵙⵏⴻⴽⴽⴰⵔ-ⴷⴷ ⵥⵥⴰⵢⵙⴻⵏ. ⴷ ⵎⴰⵏ ⴰⵢⴰ ⴷ ⵉⵊⵊ ⵏ ⵓⵎⴻⴷⵢⴰ ⵏ ⵡⴻⵏⴹⴻⵍ ⵏ ⴱⵏⴰⴷⴻⵎ ⴰⵇⴷⵉⵎ ⴷ ⵜⵏⵓⴽⴽⵔⴰ ⵏ ⴱⵏⴰⴷⴻⵎ ⵏ ⵊⴷⵉⴷ ⵙ ⵍ’ⵉⵎⴰⵏ ⴷⵉ ⵢⴰⵙⵓⵄ ⵍⵎⴰⵙⵉⵃ. ⴰⵙⴻⵖⴹⴻⵚ ⴷⵉ ⵢⴰⵙⵓⵄ ⵡⴰⵔ ⵉⴵⵉ ⴷ ⵉⵛⵜ ⵏ ⵍⴻⵄⵍⴰⵎⴻⵜ ⵏ ⵟⵀⴰⵔⴻⵜ ⵡⴰⵀⴰ, ⵎⴰⵛⴰ ⵖⴰⵔ ⵓⵎⴻⵥⵡⴰⵔ ⴰⵇⴰ ⴰⵙⴻⵖⴹⴻⵚ ⵍⴻⵄⵍⴰⵎⴻⵜ ⵏ ⵓⵎⴻⵏⴹⴰⵔ ⵏ ⴱⵏⴰⴷⴻⵎ ⴰⵇⴷⵉⵎ ⴷⴻⴳ ⵡⴰⵎⴰⵏ ⵓ ⵏ ⵜⵏⵓⴽⴽⵔⴰ ⵏⵏⴻⵙ ⵥⴻⴳ ⵡⴰⵎⴰⵏ ⴰⵎ ⴱⵏⴰⴷⴻⵎ ⴷ ⵊⴷⵉⴷ ⵙ ⵍⵉⵎⴰⵏ ⴷⵉ ⵢⴰⵙⵓⵄ ⵍⵎⴰⵙⵉⵃ. ⵅⵥⴰⵔ ⵔⵓⵎ. 6:1-14. ◘3:13 [ⵎⴽ. 1:9-11; ⵍⴽ. 3:21-22] — ⵎⴽ. 1:9; ⵍⴽ. 3:21. 14 ⵎⴰⵛⴰ ⵢⵓⵃⴰⵏⵏⴰ ⵢⵓⴳⵉ ⴰⵙ, ⵉⵏⵏⴰ: “ⵏⴻⵛⵛ ⵃⴷⴰⵊⴻⵖ ⴰⴷ ⵜⵜⵡⴰⵙⵙⵖⴻⴹⵚⴻⵖ ⵣⵣⴰⵢⴻⴽ. ⵎⴰ ⴰⵇⴰ ⴷ ⵛⴻⴽ ⵉ ⵖⴰⵔⵉ ⵉ ⴷⴷ ⵖⴰ ⵢⴰⵙⴻⵏ?”
15 ⵎⴰⵛⴰ ⵢⴰⵙⵓⵄ ⵢⴰⵔⵔⴰ-ⴷⴷ, ⵉⵏⵏⴰ ⴰⵙ: “ⴻⵡⵛ ⵍⴻⵅⵅⵓ ⵜⵜⴻⵙⵔⵉⵃ, ⵎⵉⵏⵣⵉ ⴰⵎⵎⵓ ⵉ ⴷ ⴰⵏⴻⵖ ⵉⵜⵜⵍⵉⵇ ⵃⵉⵎⴰ ⴰⴷ ⵏⴽⴻⵎⵎⴻⵍ ⵎⴰⵔⵔⴰ ⵜⴰⵙⴻⴳⴷⴰ.” ⵍⴻⵅⴷⴻⵏⵏⵉ ⵉⵙⴰⵎⵃ ⴰⵙ. 16 ⴰⵡⴰⵔⵏⵉ ⵍⴰⵎⵉ ⵉⵜⵜⵡⴰⵙⵙⴻⵖⴹⴻⵚ ⵢⴰⵙⵓⵄ, ⵢⵓⵍⵉ-ⴷⴷ ⵣⴻⴳ ⵡⴰⵎⴰⵏ ⴷⴻⵖⵢⴰ, ⵓ ⵜⵜⵡⴰⵔⵣⵎⴻⵏ ⴰⵙ ⵉⵊⴻⵏⵡⴰⵏ, ⵓⵛⴰ ⵉⵥⵔⴰ ⴰⵔⵔⵓⵃ ⵏ ⴰⵔⴻⴱⴱⵉ ⵉⵀⵡⴰ-ⴷⴷ ⴰⵎ ⵜⴰⴷⴱⵉⵔⵜ, ⵜⴰⵔⵙⴰ ⵅⴰⵙ. ◘3:16 ⵉⵛⴰ. 11:2; 42:1; ⵢⵃ. 1:32. 17 ⵅⵣⴰⵔ, ⵜⵓⵙⴰ-ⴷⴷ ⵉⵛⵜ ⵏ ⵜⵎⵉⵊⵊⴰ ⵣⴻⴳ ⵉⵊⴻⵏⵡⴰⵏ, ⵜⴻⵏⵏⴰ: “ⴷ ⵡⴰ ⴷ ⵎⵎⵉ ⵉⵄⵉⵣⵣⴻⵏ, ⴷⴰⵢⴻⵙ ⵓⴼⵉⵖ ⴰⵔⴹⴰ ⵉⵏⵓ.” ◘3:17 ⵉⵛⴰ. 42:1; ⵎⵜ. 12:18; 17:5; ⵎⴽ. 1:11; ⵍⴽ. 9:35; ⴽⵓⵍ. 1:13; 2 ⴱⵟ. 1:17. *

- ⵎⴰⵜⵜⴰ
- <
- 3
- >

◘3:1 3:1 [ⵎⴽ. 1:1-8; ⵍⴽ. 3:1-9, 15-17; ⵢⵃ. 1:19-28] — ⵎⴽ. 1:4; ⵍⴽ. 3:3.

◘3:3 3:3 ⵉⵛⴰ. 40:3; ⵎⴽ. 1:3; ⵍⴽ. 3:4; ⵢⵃ. 1:23.

◘3:4 3:4 ⵎⴽ. 1:6.

◘3:6 3:6 ⵎⴽ. 1:5.

◘3:7 3:7 ⵎⵜ. 12:34; 23:33; ⵍⴽ. 3:7.

◘3:8 3:8 ⵍⴽ. 3:8.

◘3:9 3:9 ⵢⵃ. 8:39.

◼3:10 3:10 ⵜⴰⵛⴻⵊⵊⴰⵔⵜ-ⵏⵉⵖ ‘ⴰⴷⴷⴰⴳ’ (‘ⵉⴷⴷⴰⴳⴻⵏ’).

◘3:10 3:10 ⵎⵜ. 7:19; ⵢⵃ. 15:6.

◘3:11 3:11 ⵎⴽ. 1:7; ⵍⴽ. 3:16; ⵢⵃ. 1:15, 26; ⵍⴻⵅ. 1:5; 11:16; 19:4.

◼3:13 3:13 ⵉⵜⵜⵡⴰⵙⴻⵖⴹⴻⵚ-ⵏⵥⴻⵎⵎⴰⵔ ⴰⴷ ⵏⴻⵙⵙⴻⵎⵇⵓⴷⴷⴰ ⴰⵙⴻⵖⴹⴻⵙ ⴰⴽ-ⴷ ⵡⴻⵏⴹⴻⵍ ⵏ ⴱⵏⴰⴷⴻⵎ ⴷⵉ ⵍⴻⴱⵃⴰⵔ, ⴷⴻⴳ ⵡⴰⵎⴰⵏ, ⵅⴻⵏⵏⵉ ⴰⵡⴰⵔⵏⵉ ⴰⵙ ⵉⵜⵜⵡⴰⵙⵙⵏⴻⴽⴽⴰⵔ-ⴷⴷ ⵥⵥⴰⵢⵙⴻⵏ. ⴷ ⵎⴰⵏ ⴰⵢⴰ ⴷ ⵉⵊⵊ ⵏ ⵓⵎⴻⴷⵢⴰ ⵏ ⵡⴻⵏⴹⴻⵍ ⵏ ⴱⵏⴰⴷⴻⵎ ⴰⵇⴷⵉⵎ ⴷ ⵜⵏⵓⴽⴽⵔⴰ ⵏ ⴱⵏⴰⴷⴻⵎ ⵏ ⵊⴷⵉⴷ ⵙ ⵍ’ⵉⵎⴰⵏ ⴷⵉ ⵢⴰⵙⵓⵄ ⵍⵎⴰⵙⵉⵃ. ⴰⵙⴻⵖⴹⴻⵚ ⴷⵉ ⵢⴰⵙⵓⵄ ⵡⴰⵔ ⵉⴵⵉ ⴷ ⵉⵛⵜ ⵏ ⵍⴻⵄⵍⴰⵎⴻⵜ ⵏ ⵟⵀⴰⵔⴻⵜ ⵡⴰⵀⴰ, ⵎⴰⵛⴰ ⵖⴰⵔ ⵓⵎⴻⵥⵡⴰⵔ ⴰⵇⴰ ⴰⵙⴻⵖⴹⴻⵚ ⵍⴻⵄⵍⴰⵎⴻⵜ ⵏ ⵓⵎⴻⵏⴹⴰⵔ ⵏ ⴱⵏⴰⴷⴻⵎ ⴰⵇⴷⵉⵎ ⴷⴻⴳ ⵡⴰⵎⴰⵏ ⵓ ⵏ ⵜⵏⵓⴽⴽⵔⴰ ⵏⵏⴻⵙ ⵥⴻⴳ ⵡⴰⵎⴰⵏ ⴰⵎ ⴱⵏⴰⴷⴻⵎ ⴷ ⵊⴷⵉⴷ ⵙ ⵍⵉⵎⴰⵏ ⴷⵉ ⵢⴰⵙⵓⵄ ⵍⵎⴰⵙⵉⵃ. ⵅⵥⴰⵔ ⵔⵓⵎ. 6:1-14.

◘3:13 3:13 [ⵎⴽ. 1:9-11; ⵍⴽ. 3:21-22] — ⵎⴽ. 1:9; ⵍⴽ. 3:21.

◘3:16 3:16 ⵉⵛⴰ. 11:2; 42:1; ⵢⵃ. 1:32.

◘3:17 3:17 ⵉⵛⴰ. 42:1; ⵎⵜ. 12:18; 17:5; ⵎⴽ. 1:11; ⵍⴽ. 9:35; ⴽⵓⵍ. 1:13; 2 ⴱⵟ. 1:17.

© 2020 www.tarifit.info