- ⵉⵥⴻⵀⵀⵉⴷⴻⵏ
- <
- 82
- >

82
1 ⴰⵣⴻⵀⵀⴻⴷ ⵏ ⴰⵙⴰⴼ.
ⴰⵔⴻⴱⴱⵉ ⵉⴱⴻⴷⴷ ⴷⵉ ⵜⵎⴻⵙⵎⵓⵏⵜ ⵏ ⴰⵔⴻⴱⴱⵉ.
ⵏⴻⵜⵜⴰ ⵉⵃⴻⴽⴽⴻⵎ ⵙ ⵍⵃⴻⵇⵇ
ⴷⵉ ⵍⵡⴻⵙⵜ ⵏ ⵉⵔⴻⴱⴱⵉⵜⴻⵏ.
2 ⵎⴻⵛⵃⴰⵍ ⵉ ⵖⴰ ⵜⴻⴽⴽⴻⵎ
ⵜⵃⴻⴽⴽⵎⴻⵎ ⵙ ⵍⵖⴻⵛⵛ,
ⴰⴷ ⵜⴻⵙⵙⴳⴻⵄⵄⴷⴻⵎ ⵓⴷⴻⵎ ⵏ ⵉⵄⴻⴼⴼⴰⵏⴻⵏ?
ⵙⵉⵍⴰⵀ.
3 ⵃⴻⴽⵎⴻⵎ ⵙ ⵍⵃⴻⵇⵇ ⵅ ⵓⵎⴰⵔⵅⵓ
ⵓ ⵅ ⵓⵢⵓⵊⵉⵍ,
ⴰⵖⴻⵎ ⵜⴰⵙⵖⴰⵔⵜ ⵉ ⵡⴻⵏⵏⵉ ⵉⵜⵜⵡⴰⵃⴻⵚⵚⴰⵔⴻⵏ
ⵓ ⵉ ⵓⵎⴻⵣⵍⵓⴹ.
4 ⴼⴻⴽⴽⴻⵎ ⴰⵎⴰⵔⵅⵓ ⴷ ⵓⵎⴻⵣⵍⵓⴹ,
ⴼⴻⴽⴽ ⵉ-ⵜ ⵣⴻⴳ ⵓⴼⵓⵙ ⵏ ⵉⵄⴻⴼⴼⴰⵏⴻⵏ. ◘82:4 ⴰⵡⵍⵏ. 24:11
5 ⵏⵉⵜⵏⵉ ⵡⴰⵔ ⵜⵜⴻⵙⵙⵏⴻⵏ ⵓ ⵡⴰⵔ ⴼⴻⵀⵀⵎⴻⵏ,
ⴳⴳⵓⵔⴻⵏ ⵜⵜⴻⵏⵏⴹⴻⵏ ⴷⵉ ⵜⴰⴵⴻⵙⵜ,
ⵎⴰⵔⵔⴰ ⴷⵙⵓⵙⴰ ⵏ ⵜⴻⵎⵎⵓⵔⵜ ⵜⵜⴻⵏⵀⴻⵣⵣⴰⵏ.
6 ⵏⴻⵛⵛ ⵏⵏⵉⵖ: “ⴽⴻⵏⵏⵉⵡ ⴷ ⵉⵔⴻⴱⴱⵉⵜⴻⵏ,
ⴽⴻⵏⵏⵉⵡ ⵎⴰⵔⵔⴰ ⴷ ⵉⵃⴻⵏⵊⵉⵔⴻⵏ
ⵏ ⵓⵎⵄⵓⴵⵉ ⵅ ⴽⵓⵍⵛⵉ!” ◘82:6 ⵢⵃ. 10:34-36
7 ⵄⴰⴷ ⴰⴷ ⵜⴻⵎⵜⴻⵎ ⴰⵎ ⴽⵓⵍ ⴱⵏⴰⴷⴻⵎ,
ⴰⴷ ⵜⴻⵡⴹⴰⵎ ⴰⵎ ⴽⵓⵍ ⵉⵊⵊⴻⵏ ⵣⵉ ⵍⵃⵓⴽⴽⴰⵎ.
8 ⴽⴽⴰⵔ, ⴰ ⴰⵔⴻⴱⴱⵉ, ⵃⴽⴻⵎ ⵅ ⵜⴻⵎⵎⵓⵔⵜ,
ⵎⵉⵏⵣⵉ ⵛⴻⴽ ⴰⴷ ⵜᵉⵟⵟⴼⴻⴷ ⵜⴰⵙⵖⴰⵔⵜ ⵏⵏⴻⵛ
ⵣⵉ ⵎⴰⵔⵔⴰ ⵍⴻⴳⵏⵓⵙ. ◘82:8 ⵉⵥⵀⴷ. 2:8; ⵄⴱⵔ. 1:2

- ⵉⵥⴻⵀⵀⵉⴷⴻⵏ
- <
- 82
- >

◘82:4 82:4 ⴰⵡⵍⵏ. 24:11

◘82:6 82:6 ⵢⵃ. 10:34-36

◘82:8 82:8 ⵉⵥⵀⴷ. 2:8; ⵄⴱⵔ. 1:2

© 2020 www.tarifit.info