- ⵉⵥⴻⵀⵀⵉⴷⴻⵏ
- <
- 23
- >

23
1 ⴰⵣⴻⵀⵀⴻⴷ ⵏ ⴷⴰⵡⵓⴷ.
ⵙⵉⴷⵉ ⴷ ⴰⵎⴻⴽⵙⴰⵡ ⵉⵏⵓ,
ⵡⴰⵔ ⵅⴰⴼⵉ ⵉⵜⵜⴻⴽⴽ ⵛⴰ ⵣⵣⵄⴰⴼ. ◘23:1 ⵉⵛⴰ. 40:11; ⵉⵔⵎ. 23:4; ⵃⵉⵥ. 34:23; ⵢⵃ. 10:11; 1 ⴱⵟ. 2:25; ⴰⵙⴰ. 7:17
2 ⵏⴻⵜⵜⴰ ⵉⵙⵙⴰⵔⴻⵢⵢⴰⵃ ⴰⵢⵉ
ⴷⵉ ⴷⴷⵎⴰⵏⵉ ⵏ ⵜⴰⵔⴻⵡⵙⴰ ⵉⵣⵉⵣⴰⵡⴻⵏ,
ⵉⵏⴻⴷⴷⴻⵀ ⴰⵢⵉ ⵖⴰⵔ ⵡⴰⵎⴰⵏ ⵢⴰⵔⵙⴰⵏ.
3 ⵏⴻⵜⵜⴰ ⵉⵙⵙⴼⴰⵇⴰ ⵍⴻⵄⵎⴰⵔ ⵉⵏⵓ,
ⵉⵏⴻⴷⴷⴻⵀ ⴰⵢⵉ ⴷⵉ ⵍⴰⵜⴰⵔⴰⵜ ⵏ ⵜⵙⴻⴳⴷⴰ
ⴷⵉ ⵟⵟⵡⴻⵄ ⵏ ⵢⵉⵙⴻⵎ ⵏⵏⴻⵙ.
4 ⵡⴰⵅⵅⴰ ⴳⴳⵓⵔⴻⵖ
ⴷⵉ ⵜⴻⵖⵣⵓⵔⵜ ⵏ ⵜⵉⵍⵉ ⵏ ⵍⵎⴻⵡⵜ,
ⵡⴰⵔ ⵜⵜⴻⴳⴳⵯⴷⴻⵖ ⵣⵉ ⵍⵖⴰⵔ,
ⵎⴰⵖⴰⵔ ⵛⴻⴽ ⴰⴽⵉⴷⵉ.
ⴰⵄⴻⴽⴽⴰⵣ ⵏⵏⴻⵛ ⴷ ⵜⴰⵖⵖⴰⵔⵛⵜ ⵏⵏⴻⵛ
ⵙⵙⴼⴻⵡⵡⴰⵊⴻⵏ ⵅⴰⴼⵉ. ◘23:4 ⵉⵥⵀⴷ. 3:6; 118:6
5 ⵜⴻⵙⵙⴻⵡⵊⴰⴷⴻⴷ ⵟⵟⴰⴱⵍⴰ ⵉⵏⵓ
ⵣⵣⴰⵜ ⵉ ⵡⵓⴷⴻⵎ ⵏ ⵢⵉⵏⵏⵉ ⴷ ⴰⵢⵉ ⵉⵃⴻⵚⵚⴰⵔⴻⵏ.
ⵜⴷⴻⵀⵀⵏⴻⴷ ⴰⵣⴻⴵⵉⴼ ⵉⵏⵓ ⵙ ⵣⵣⴻⵛⵜ,
ⵍⴽⴰⵙ ⵉⵏⵓ ⵉⴼⴻⵢⵢⴻⴹ.
6 ⵉⵡⴰ, ⵍⵅⵉⵔ ⴷ ⵜⵎⴻⵅⵙⵉⵡⵜ ⵉⵛⴻⵡⵡⴰⵔⴻⵏ
ⴰⴷ ⴰⵢⵉ ⴹⴼⴰⵔⴻⵏ,
ⵎⴰⵔⵔⴰ ⵓⵙⵙⴰⵏ ⵏ ⵜⵓⴷⴰⵔⵜ ⵉⵏⵓ,
ⵏⴻⵛⵛ ⴰⴷ ⵣⴻⴷⵖⴻⵖ ⴷⵉ ⵜⴰⴷⴷⴰⵔⵜ ⵏ ⵙⵉⴷⵉ,
ⴰⵍ ⴰⵏⴻⴳⴳⴰⵔ ⵏ ⵡⵓⵙⵙⴰⵏ.

- ⵉⵥⴻⵀⵀⵉⴷⴻⵏ
- <
- 23
- >

◘23:1 23:1 ⵉⵛⴰ. 40:11; ⵉⵔⵎ. 23:4; ⵃⵉⵥ. 34:23; ⵢⵃ. 10:11; 1 ⴱⵟ. 2:25; ⴰⵙⴰ. 7:17

◘23:4 23:4 ⵉⵥⵀⴷ. 3:6; 118:6

© 2020 www.tarifit.info