- ⴰⵡⴰⵍⴻⵏ ⵉⵡⴻⵥⵏⴻⵏ
- <
- 18
- >

18
1 ⵡⴻⵏⵏⵉ ⵉⵄⴻⵣⵣⵍⴻⵏ ⵉⵅⴻⴼ ⵏⵏⴻⵙ,
ⵢⴰⵔⴻⵣⵣⵓ ⵅ ⵎⴻⵥⵔⵉ ⵏⵏⴻⵙ,
ⵏⴻⵜⵜⴰ ⵉⴷⴷⵓⵇⵇⵓⵣ ⵅ ⵎⴰⵔⵔⴰ
ⵎⵉⵏ ⵉⵣⴻⵎⵎⴰⵔⴻⵏ ⴰⴷ ⵢⵉⵍⵉ ⴷ ⴰⴷⴻⴱⴱⴰⵔ.
2 ⴰⴱⵓⵀⴰⵍⵉ ⵡⴰⵔ ⴷ ⴰⵙ ⵜᵉⵜⵜⴻⵄⵊⵉⴱ ⵍⴻⴼⵀⴰⵎⴻⵜ,
ⵉⵜⵜⴻⵄⵊⵉⴱ ⴰⵙ ⵎⵖⵉⵔ ⴰⵄⴰⵔⵔⵉ ⵏ ⵡⵓⵍ ⵏⵏⴻⵙ.
3 ⵅⵎⵉ ⴷⴷ-ⵉⵜⵜⴰⴷⴻⴼ ⵓⵄⴻⴼⴼⴰⵏ,
ⵉⵜⵜⴰⵙ-ⴷⴷ ⵓⵍⴰ ⴷ ⴰⵙⴻⵃⵇⴰⵔ,
ⵓ ⴰⴽ-ⴷ ⵍⴻⴼⴹⵉⵃⴻⵜ ⵉⵜⵜⴰⵙ-ⴷⴷ ⵍⵄⴰⵔ.
4 ⴰⵡⴰⵍⴻⵏ ⵣⴻⴳ ⵓⵇⴻⵎⵎⵓⵎ ⵏ ⵡⴻⵔⵢⴰⵣ
ⴰⵎ ⵡⴰⵎⴰⵏ ⵢⵓⴵⵖⴻⵏ,
ⵍⵄⵓⵏⵚⴰⵔ ⵏ ⵜⵉⵖⵉⵜ ⴷ ⵉⵛⵜ ⵏ ⵜⵉⵖⵣⴰⵔⵜ ⵉⵜⵜⴰⵣⵣⵍⴻⵏ.
5 ⵡⴰⵔ ⵉⴵⵉ ⵛⴰ ⵎⵍⵉⵃ ⴰⴷ ⵜⴻⵙⵙⵄⵉⵣⵣⴻⴷ ⴰⵄⴻⴼⴼⴰⵏ,
ⵎⴰⵃⴻⵏⴷ ⴰⴷ ⵜⴻⵙⵙⵃⴻⵢⵢⴷⴻⴷ
ⴰⵎⵙⴻⴳⴳⴻⴷ ⴷⵉ ⵛⵛⵔⴻⵄ. ◘18:5 ⵍⴰⵡⵉ 19:15; ⴰⵄⵡⴷ. 1:17; 16:19; ⴰⵡⵍⵏ. 24:23
6 ⵉⵢⴻⵏⵛⵉⵛⴻⵏ ⵏ ⵓⴱⵓⵀⴰⵍⵉ ⵏⴻⴷⴷⵀⴻⵏ ⵜ
ⵖⴰⵔ ⵓⵎⵛⴻⴱⴱⴻⵛ,
ⴰⵇⴻⵎⵎⵓⵎ ⵏⵏⴻⵙ ⵉⵜⵜⵍⴰⵖⴰ-ⴷⴷ ⵉ ⵡⴻⵄⵎⵓⴷ.
7 ⴰⵇⴻⵎⵎⵓⵎ ⵏ ⵓⴱⵓⵀⴰⵍⵉ ⴷ ⴰⵀⴻⵍⵍⴻⴽ ⵏⵏⴻⵙ,
ⵉⵢⴻⵏⵛⵉⵛⴻⵏ ⵏⵏⴻⵙ ⴷ ⵍⴼⴻⵅ ⵉ ⵍⴻⵄⵎⴰⵔ ⵏⵏⴻⵙ. ◘18:7 ⴰⵡⵍⵏ. 10:14; 12:13; 13:3
8 ⴰⵡⴰⵍⴻⵏ ⵏ ⵉⵅⴱⴰⵔⵊⵉⵢⵢⴻⵏ ⴰⵎ ⵃⴰⵍⴰⵡⵉⵜ,
ⵀⴻⴽⴽⵡⴰⵏⵜ ⴷⴻⴳ ⵉⵅⵅⴰⵎⴻⵏ
ⵏ ⴷⴰⵅⴻⵍ ⵏ ⵓⵄⴻⴷⴷⵉⵙ. ◘18:8 ⴰⵡⵍⵏ. 26:22
9 ⵡⴻⵏⵏⵉ ⵉⴵⴰⵏ ⴷ ⴰⵎⴰⵔⵅⵓ ⴷⵉ ⵍⵅⴻⴷⵎⴻⵜ ⵏⵏⴻⵙ,
ⴰⵇⴰ ⵜ ⴷ ⵓⵎⴰⵙ ⵏ ⴱⴰⴱ ⵏ ⵓⵍⴻⴷⴷⴻⴵ.
10 ⵉⵙⴻⵎ ⵏ ⵙⵉⴷⵉ ⴷ ⵉⵊⵊ ⵏ ⵍⴱⵓⵔⵊ ⵉⵎⵜⴻⵏ,
ⴰⵎⵙⴻⴳⴳⴻⴷ ⵉⵜⵜⴰⵣⵣⴻⵍ ⵖⴰⵔ ⴷⵉⵏⵏⵉ,
ⵓⵛⴰ ⵉⵜⵜⵡⴰⵙⵙⴰⴽⴽⵡⴰⴹ ⴰⵍ ⴷⵉⵏ ⴷⵉ ⵍⴰⵎⴰⵏ. ◘18:10 2 ⵚⵎ. 22:51; ⵉⵥⵀⴷ. 18:3; 61:4; ⴰⵡⵍⵏ. 29:25
11 ⴰⴳⵍⴰ ⵏ ⴱⵓ-ⵡⴰⴳⵍⴰ
ⴷ ⵜⴰⵏⴷⵉⵏⵜ ⵏⵏⴻⵙ ⵉⵊⴻⵀⴷⴻⵏ,
ⵜⴰⵏⵉⵜⴰ ⴰⵎ ⵢⵉⵊⵊ ⵏ ⵍⵃⵉⴹ ⵢⵓⵄⵍⴰⵏ ⵇⴰⵄ
ⴷⵉ ⵍⴱⴰⵍ ⵏⵏⴻⵙ. ◘18:11 ⴰⵡⵍⵏ. 10:15
12 ⵇⴱⴻⵍ ⵎⴰ ⵉ ⵖⴰ ⵉⵜⵜⵡⴰⵔⵥ,
ⵉⵜⵜⴳⴻⵄⵄⴰⴷ ⵡⵓⵍ ⵏ ⴱⵏⴰⴷⴻⵎ,
ⵎⴰⵛⴰ ⴰⵡⴰⴹⴻⵄ ⵉⵜⵜⵉⵣⵡⴰⵍ ⴰⵙ ⵉ ⵛⵛⴰⵏ. ◘18:12 ⴰⵡⵍⵏ. 11:2; 15:33; 16:18
13 ⵡⴻⵏⵏⵉ ⴷⴷ-ⵉⵜⵜⴰⵔⵔⴰⵏ ⴰⵡⴰⵍ
ⵇⴱⴻⵍ ⵉ ⵖⴰ ⵉⵙⴻⵍ,
ⴷ ⵎⴰⵏ ⴰⵢⴰ ⴷ ⵜⵓⴱⴱⵓⵀⴻⵍⵢⴰ
ⴷ ⵍⴻⴼⴹⵉⵃⴻⵜ ⵉ ⵏⴻⵜⵜⴰ.
14 ⴱⵓⵃⴱⴻⵍ ⵏ ⵡⴻⵔⵢⴰⵣ
ⵉⵜⵜⵙⴻⵏⵏⴻⴷ ⵉ-ⵜ ⵖⴰⵔ ⵍⴻⵀⵍⴰⵛ ⵏⵏⴻⵙ,
ⵎⴰⵛⴰ ⴱⵓⵃⴱⴻⵍ ⵉⵜⵜⵡⴰⵔⵥⴻⵏ,
ⵡⵉ ⵉⵣⴻⵎⵎⴰⵔⴻⵏ ⴰⴷ ⵜ ⵉⴽⵙⵉ?
15 ⵓⵍ ⵏ ⵓⴼⴻⵀⵀⴰⵎ ⵢⴰⵔⴻⵣⵣⵓ ⵜⵓⵙⵙⵏⴰ,
ⴰⵎⴻⵣⵣⵓⵖ ⵏ ⵓⵎⵉⵖⵉⵙ ⵢⴰⵔⴻⵣⵣⵓ ⵜⵓⵙⵙⵏⴰ.
16 ⵜⴰⵔⵣⴻⴼⵜ ⵏ ⴱⵏⴰⴷⴻⵎ ⵜⴰⵔⴻⵣⵣⴻⵎ ⴰⵙ ⵜⵉⵡⵡⵓⵔⴰ,
ⵜⵏⴻⴷⴷⴻⵀ ⵉ-ⵜ ⵣⵣⴰⵜ ⵉ ⵡⵓⴷⴻⵎ ⵏ ⵉⵎⴻⵇⵇⵔⴰⵏⴻⵏ.
17 ⵡⴻⵏⵏⵉ ⴷ ⴰⵎⴻⵣⵡⴰⵔⵓ ⴷⵉ ⴷⴷⴻⵄⵡⴻⵜ ⵏⵏⴻⵙ
ⵉⵜⵜⴱⴰⵏ ⴷ ⴰⵎⵙⴻⴳⴳⴻⴷ,
ⵎⴰⵛⴰ ⵅⴻⵏⵏⵉ ⴰⴷ ⴷⴷ-ⵢⴰⵙ ⵊⵊⴰⵔ ⵏⵏⴻⵙ
ⵓⵛⴰ ⵉⵜⵜⵏⴻⵛⵛⴻⴱ ⴷⵉ ⵜⵎⴻⵙⵍⴰⵛⵜ. ◘18:17 ⴰⵡⵍⵏ. 25:8
18 ⵜⴰⵇⴻⴷⴷⵓⵃⵜ ⵉⵜⵜⴻⵊⵊⴰⵏ ⵉⵎⴻⵏⵖⴰⵏ ⵜⵜⴱⴻⴷⴷⴰⵏ,
ⵜⴱⴻⵟⵟⴰ ⵊⴰⵔ ⵉⵏⵏⵉ ⵖⴰⵔ ⵜⴻⴵⴰ ⵚⵚⵓⵍⵟⴰ.
19 ⵉⵊⵊ ⵏ ⵓⵎⴰ ⵏⵏⵉ ⵓⵎⵉ ⴷⵉ ⴳⴳⵉⵏ ⵍⵄⵉⴱ,
ⵉⵜⵜⵡⴰⵟⵟⴻⴼ ⴽⵜⴰⵔ ⵅ ⵉⵛⵜ ⵏ ⵜⴻⵏⴷⵉⵏⵜ ⵉⵊⴻⵀⴷⴻⵏ,
ⵉⵎⴻⵏⵖⴰⵏ ⴳⴳⵉⵏ ⴰⵎ ⵣⵣⴻⴽⵔⵓⵏ ⵏ ⵍⴻⵇⵚⴰⵔ.
20 ⵣⵉ ⵍⵖⵉⴵⴻⵜ ⵏ ⵓⵇⴻⵎⵎⵓⵎ ⵏ ⵉⵊⵊ ⵏ ⵡⴻⵔⵢⴰⵣ
ⵉⵜⵜⵢⴰⵡⴰⵏ ⵓⵄⴻⴷⴷⵉⵙ ⵏⵏⴻⵙ,
ⴰⴷ ⵉⵊⵊⴰⵡⴻⵏ ⵣⵉ ⵚⵚⴰⴱⴻⵜ ⵏ ⵉⵢⴻⵏⵛⵉⵛⴻⵏ ⵏⵏⴻⵙ. ◘18:20 ⴰⵡⵍⵏ. 12:14; 13:2
21 ⵍⵎⴻⵡⵜ ⴷ ⵜⵓⴷⴰⵔⵜ ⴷⴻⴳ ⵓⴼⵓⵙ ⵏ ⵢⵉⵍⴻⵙ,
ⴽⵓⵍ ⵉⵊⵊⴻⵏ ⵡⴻⵏⵏⵉ ⵜⴻⵏ ⵉⵜⵜⴻⵅⵙⴻⵏ,
ⴰⴷ ⵢⴻⵛⵛ ⵔⵖⵉⴵⴻⵜ ⵏⵙⴻⵏ. ◘18:21 ⴰⵡⵍⵏ. 21:23; ⵢⴰⵄ. 3:2
22 ⵡⴻⵏⵏⵉ ⵢⵓⴼⵉⵏ ⵜⴰⵎⵖⴰⵔⵜ,
ⵢⵓⴼⴰ ⵎⵉⵏ ⵉⵚⴻⴱⵃⴻⵏ,
ⵓ ⵏⴻⵜⵜⴰ ⵉⵟⵟⴻⴼ ⴰⵔⴹⴰ ⵏ ⵙⵉⴷⵉ. ◘18:22 ⴰⵡⵍⵏ. 19:14
23 ⵙ ⵓⵃⴻⵛⵛⴻⵎ ⵉⵙⵙⴰⵡⴰⵍ ⵓⵎⴻⵣⵍⵓⴹ,
ⴱⵓ-ⵡⴰⴳⵍⴰ ⵉⵜⵜⴰⵔⵔⴰ-ⴷⴷ ⵙ ⵍⴻⵇⵙⴰⵃⴻⵜ.
24 ⴰⵔⵢⴰⵣ ⵏⵏⵉ ⵖⴰⵔ ⴵⴰⵏ ⵉⵎⴻⴷⴷⵓⴽⴽⴰⵍ ⴰⵟⵟⴰⵙ,
ⴰⴷ ⵉⵡⴹⴰ ⴷⵉ ⵜⴰⵎⴰⵔⴰ,
ⵎⴰⵛⴰ ⵛⴰ ⵏ ⵉⵎⵓⵔⴻⵏ
ⴰⵎⴻⴷⴷⵓⴽⴽⴻⵍ ⵉⵜⵜⴻⵅⵙ ⵉ ⵛⴻⴽ
ⴽⵜⴰⵔ ⵣⵉ ⵜⴰⵡⵎⴰⵜ. ◘18:24 ⴰⵡⵍⵏ. 17:17

- ⴰⵡⴰⵍⴻⵏ ⵉⵡⴻⵥⵏⴻⵏ
- <
- 18
- >

◘18:5 18:5 ⵍⴰⵡⵉ 19:15; ⴰⵄⵡⴷ. 1:17; 16:19; ⴰⵡⵍⵏ. 24:23

◘18:7 18:7 ⴰⵡⵍⵏ. 10:14; 12:13; 13:3

◘18:8 18:8 ⴰⵡⵍⵏ. 26:22

◘18:10 18:10 2 ⵚⵎ. 22:51; ⵉⵥⵀⴷ. 18:3; 61:4; ⴰⵡⵍⵏ. 29:25

◘18:11 18:11 ⴰⵡⵍⵏ. 10:15

◘18:12 18:12 ⴰⵡⵍⵏ. 11:2; 15:33; 16:18

◘18:17 18:17 ⴰⵡⵍⵏ. 25:8

◘18:20 18:20 ⴰⵡⵍⵏ. 12:14; 13:2

◘18:21 18:21 ⴰⵡⵍⵏ. 21:23; ⵢⴰⵄ. 3:2

◘18:22 18:22 ⴰⵡⵍⵏ. 19:14

◘18:24 18:24 ⴰⵡⵍⵏ. 17:17

© 2020 www.tarifit.info