- ⴰⵡⴰⵍⴻⵏ ⵉⵡⴻⵥⵏⴻⵏ
- <
- 20
- >

20
1 ⴱⵉⵏⵓ ⴷ ⵉⵊⵊ ⵏ ⵓⵎⴻⵙⵜⴻⵀⵣⵉⵢ,
ⵛⵛⵔⴰⴱ ⴷ ⴱⵓ-ⵙⵙⴹⴻⵄ,
ⴽⵓⵍ ⵉⵊⵊⴻⵏ ⵡⴻⵏⵏⵉ ⵣⵣⴰⵢⴻⵙ ⵉ ⵖⴰ ⵉⵡⴻⴷⴷⴰⵔⴻⵏ,
ⵄⴻⵎⵎⴰⵔⵚ ⵡⴰⵔ ⵉⴷⴷⵉⴽⴽⵡⵉⵍ ⴷ ⴰⵎⵉⵖⵉⵙ.
2 ⴰⵀⵓⴷⴷⵉ ⵏ ⵓⵊⴻⴵⵉⴷ ⴰⵎ ⵣⵣⵀⵉⵔ ⵏ ⵡⴰⵢⵔⴰⴷ:
ⵡⴻⵏⵏⵉ ⵜ ⵉⵙⵙⴻⵄⴰⵔⴻⵏ,
ⵉⵅⴻⵟⵟⴰ ⴰⴽ-ⴷ ⵍⴻⵄⵎⴰⵔ ⵏⵏⴻⵙ.◘20:2 ⴰⵡⵍⵏ. 16:14; 19:12
3 ⴰⵙⵎⴰⵃ ⴷⴻⴳ ⵓⵎⵛⵓⴱⴱⴻⵛ
ⴰⵇⴰ ⴷ ⵛⵛⴰⵏ ⵉ ⵡⴻⵔⵢⴰⵣ,
ⵎⴰⵛⴰ ⴽⵓⵍ ⴰⴱⵓⵀⴰⵍⵉ ⴰⴷ ⵉⴷⴷⵓⵇⵇⴻⵣ. ◘20:3 ⴰⵡⵍⵏ. 17:14
4 ⵣⵉ ⵍⵡⴻⵇⵜ ⵏ ⵍⴻⵅⵔⵉⴼ ⵡⴰⵔ ⵉⵛⴰⵔⵔⴻⵣ ⵓⵎⴻⵄⴳⵓⵣ,
ⵅⴻⵏⵏⵉ ⴰⴷ ⵉⵜⵜⴰⵔ ⴷⵉ ⵍⵡⴻⵇⵜ ⵏ ⵜⵎⴻⵢⵔⴰ,
ⵎⴰⵛⴰ ⵡⴰⵔ ⵉⵜⵜⵉⴼ ⵡⴰⵍⵓ.
5 ⵉⵅⴰⵔⵔⵉⵚⴻⵏ ⴷⴻⴳ ⵡⵓⵍ ⵏ ⴱⵏⴰⴷⴻⵎ
ⴰⵎⴰⵏ ⵢⵓⴵⵖⴻⵏ,
ⵎⴰⵛⴰ ⵉⵊⵊ ⵏ ⵡⴻⵔⵢⴰⵣ ⵙ ⵍⴻⴼⵀⴰⵎⴻⵜ
ⵉⵙⵙⴻⵏ ⴰⴷ ⵜⴻⵏ ⵢⴰⵢⴻⵎ. ◘20:5 ⴰⵡⵍⵏ. 18:4
6 ⴰⵟⵟⴰⵙ ⵏ ⵉⵡⴷⴰⵏ ⵜⵜⵍⴰⵖⴰⵏ ⵅ ⵛⴰ ⵏ ⵉⵊⵊⴻⵏ
‘ⴰⵎⴻⴷⴷⵓⴽⴽⴻⵍ ⵏⵙⴻⵏ ⴷ ⴰⵎⵜⵉⵇⵇⵉ’,
ⵎⴰⵛⴰ ⴰⵔⵢⴰⵣ ⴷ ⴰⵎⵜⵉⵇⵇⵉ,
ⵎⴰⵏ ⵡⴻⵏ ⵜ ⵉ ⵖⴰ ⵢⴰⴼⴻⵏ?
7 ⴰⵎⵙⴻⴳⴳⴻⴷ ⵉⴳⴳⵓⵔ ⴷⵉ ⵍⴻⵚⴼⴰⵢⴻⵜ ⵏⵏⴻⵙ,
ⵙⵙⴻⵄⴷ ⵏ ⵉⵃⴻⵏⵊⵉⵔⴻⵏ ⵏⵏⴻⵙ
ⵉ ⵉⵜⵜⴻⵊⵊⴰ ⴰⵡⴰⵔⵏⵉ ⴰⵙ.
8 ⵉⵊⵊ ⵏ ⵓⵊⴻⴵⵉⴷ ⵏⵏⵉ ⵉⵜⵜⵖⵉⵎⴰⵏ
ⵅ ⵍⴽⵓⵔⵙⵉ ⵏ ⵛⵛⵔⴻⵄ,
ⵉⵜⵜⵚⴻⴼⴼⴰ ⵎⴰⵔⵔⴰ ⵍⵖⴰⵔ ⵙ ⵜⵉⵟⵟⴰⵡⵉⵏ ⵏⵏⴻⵙ. ◘20:8 ⴰⵡⵍⵏ. 20:26
9 ⵡⵉ ⵉⵣⴻⵎⵎⴰⵔⴻⵏ ⴰⴷ ⵢⵉⵏⵉ:
“ⵏⴻⵛⵛ ⵙⵙⵉⵣⴻⴷⴳⴻⵖ ⵓⵍ ⵉⵏⵓ,
ⵏⴻⵛⵛ ⵉⵣⴷⵉⴳⴻⵖ ⵣⵉ ⴷⴷⵏⵓⴱ ⵉⵏⵓ!”? ◘20:9 1 ⵉⵊ. 8:46; ⴰⵢⵓⴱ 14:4; ⵉⵥⵀⴷ. 51:7; ⴰⵎⴱ. 7:20; 1 ⵢⵃ. 1:8
10 ⵉⵊⵊ ⵏ ⵍⴻⵡⵣⴻⵏ ⴷ ⵉⵊⵊ ⵏ ⵍⴻⵡⵣⴻⵏ ⵏⵏⴻⵖⵏⵉ,
ⵉⵊⵊ ⵏ ⵉⴼⴰ ⴷ ⵉⵊⵊ ⵏ ⵉⴼⴰ ⵏⵏⴻⵖⵏⵉ,
ⴰⵇⴰ ⴰⵜⴻⵏ ⵙ ⵜⵏⴰⵢⴻⵏ ⵉⴷⵙⴻⵏ ⴷ ⵏⵏⵄⵉ ⵉ ⵙⵉⴷⵉ. ◘20:10 ⴰⵄⵡⴷ. 25:13; ⴰⵡⵍⵏ. 11:1; 20:23
11 ⴰⵃⵓⴷⵔⵉ ⵉⵙⵙⵛⴰⵏⴰ ⴷⵉ ⵜⵎⴻⴳⴳⴰ ⵏⵏⴻⵙ,
ⵎⴰ ⵍⵅⴻⴷⵎⴻⵜ ⵏⵏⴻⵙ ⵜⴻⵚⴼⴰ
ⵏⵉⵖ ⴰⵇⴰ ⵏⵉⵛⴰⵏ ⵉ ⵜⴻⴵⴰ.
12 ⴰⵎⴻⵣⵣⵓⵖ ⵉⵜⵜⴻⵙⵍⴰⵏ ⴷ ⵜⵉⵟⵟ ⵉⵜⵜⵡⴰⵍⴰⵏ,
ⵙⵉⴷⵉ ⵉⴳⴳⴰ ⵉ-ⵜⴻⵏ ⵙ ⵜⵏⴰⵢⴻⵏ ⵉⴷⵙⴻⵏ. ◘20:12 ⵓⴼ. 4:11; ⵉⵥⵀⴷ. 94:9
13 ⵡⴰⵔ ⵜⵜⴻⵅⵙ ⵉⴹⴻⵚ
ⵎⴰⵃⴻⵏⴷ ⵡⴰⵔ ⵜⴻⴷⴷⵉⴽⴽⵡⵉⵍⴻⴷ ⴷ ⴰⵎⴻⵣⵍⵓⴹ,
ⴰⵔⵣⴻⵎ ⵜⵉⵟⵟⴰⵡⵉⵏ ⵏⵏⴻⵛ,
ⵙⵢⵉⵡⴻⵏ ⵉⵅⴻⴼ ⵏⵏⴻⵛ ⵙ ⵡⴻⵖⵔⵓⵎ. ◘20:13 ⴰⵡⵍⵏ. 19:15
14 ‘ⵡⴰⵔ ⵉⵃⵍⵉ, ⵡⴰⵔ ⵉⵃⵍⵉ!’, ⵉⵇⵇⴰⵔ ⵓⵎⵙⴻⵡⵡⴻⵇ,
ⵎⴰⵛⴰ ⵎⴰⵍⴰ ⵢⵓⵢⵓⵔ,
ⴰⵎⵎⵓ ⵉ ⵉⵜⵜⵛⴻⵏⵏⴻⵄ ⵉⵅⴻⴼ ⵏⵏⴻⵙ.
15 ⵓⵔⴻⵖ ⵉⴵⴰ, ⵓⵍⴰ ⴷ ⴰⵟⵟⴰⵙ ⵏ ⵍⵎⴰⵔⵊⴰⵏ,
ⵎⴰⵛⴰ ⵉⵢⴻⵏⵛⵉⵛⴻⵏ ⵛⵛⵓⵔⴻⵏ ⵙ ⵜⵓⵙⵙⵏⴰ
ⴷ ⵉⵛⵜ ⵏ ⵍⵇⴻⵛⵄⴻⵜ ⵉⵖⵍⴰⵏ ⴰⵟⵟⴰⵙ. ◘20:15 ⴰⵡⵍⵏ. 3:14, 15
16 ⵎⴰⵍⴰ ⵉⵊⵊⴻⵏ ⵉⴷⴷⴰⴽⴽⵡⴰⵍ
ⴷ ⴰⴹⵎⴰⵏ ⵉ ⵢⵉⵊⵊ ⵏ ⵓⴱⴰⵔⵔⴰⵏⵉ,
ⵅⴻⵏⵏⵉ ⴽⵙⵉ ⴰⵔⵔⵓⴹ ⵏⵏⴻⵙ ⵓ ⴽⵙⵉ ⵜ ⴷ ⴷⴷⵉⵢⵢⴻⵜ
ⵉ ⵢⵉⵏⵏⵉ ⵡⴰⵔ ⵉⵜⵜⵡⴰⵙⵙⵏⴻⵏ. ◘20:16 ⴰⵡⵍⵏ. 11:15; 27:13
17 ⴷ ⴰⵎⵉⵥⵉⴷ ⵉ ⴱⵏⴰⴷⴻⵎ ⴰⵖⵔⵓⵎ
ⵏⵏⵉ ⵉⵟⵟⴻⴼ ⵙ ⵉⵅⴰⵔⵔⵉⵇⴻⵏ,
ⴰⵡⴰⵔⵏⵉ ⴰⵙ ⴰⴷ ⵉⵛⵛⵓⵔ ⵓⵇⴻⵎⵎⵓⵎ ⵏⵏⴻⵙ
ⵙ ⵉⵇⴰⵢⴰⵙⴻⵏ. ◘20:17 ⴰⵡⵍⵏ. 9:17
18 ⵉⵅⴻⵎⵎⵉⵎⴻⵏ ⵜⵜⴻⴽⵎⵉⵍⴻⵏ ⵙ ⵓⵛⴰⵡⴰⵔ,
ⵅ ⵓⵢⴻⵏⵏⵉ ⵏⴷⴻⵀ ⴰⵎⴻⵏⵖⵉ ⵙ ⵓⴷⴻⴱⴱⴰⵔ. ◼20:18 ⵉⵅⴻⵎⵎⵉⵎⴻⵏ-ⵏⵉⵖ ‘ⵉⵏⵡⴰⵢⴻⵏ’ ⵏⵉⵖ ‘ⵉⵏⴻⴽⴽⵡⴰⵏ’ ⵏⵉⵖ ‘ⵉⵅⴰⵔⵔⵉⵚⴻⵏ’.
19 ⵡⴻⵏⵏⵉ ⵉⴳⴳⵓⵔⴻⵏ ⴷⴰ ⴷ ⴷⵉⵀⴰ ⵙ ⵜⴻⵅⴱⴰⵔⵊⵉⵜ,
ⵉⵜⵜⵄⴰⵔⵔⴰ ⵎⵉⵏ ⵉⵏⵏⵓⴼⴼⴰⵔⴻⵏ,
ⵡⴰⵔ ⵜⵙⴻⴱⴱⴻⴱ ⴰⴽ-ⴷ ⵡⴻⵏⵏⵉ ⵉⵙⵙⵃⵉⵏⵏⵉⴱⴻⵏ
ⵙ ⵉⵢⴻⵏⵛⵉⵛⴻⵏ ⵏⵏⴻⵙ ⵉⵚⴻⴱⵀⴻⵏ. ◘20:19 ⴰⵡⵍⵏ. 11:13
20 ⵡⴻⵏⵏⵉ ⵉ ⵖⴰ ⵉⵏⴻⵄⵍⴻⵏ ⵅ ⴱⴰⴱⴰⵙ ⴷ ⵢⴻⵎⵎⴰⵙ,
ⵍⴻⴼⵏⴰⵔ ⵏⵏⴻⵙ ⴰⴷ ⵉⵜⵜⵡⴰⵙⵙⴻⵅⵙⵉ
ⴷⵉ ⵜⴰⴵⴻⵙⵜ ⵜⴰⴱⴰⵔⵛⴰⵏⵜ. ◘20:20 ⵓⴼ. 21:17; ⵍⴰⵡⵉ 20:9; ⴰⵄⵡⴷ. 27:16; ⵎⵜ. 15:4
21 ⵎⴰⵍⴰ ⵜⴰⵙⵖⴰⵔⵜ ⵜᵉⵜⵜⵡⴰⴽⵙⴻⴱ ⴷⴻⵖⵢⴰ
ⵙ ⵜⴰⵣⵍⴰ ⴷⴻⴳ ⵓⵎⴻⵣⵡⴰⵔⵓ,
ⵡⴰⵔ ⴷⴷ-ⵜⵉⵡⴻⴹ ⴷ ⵍⴱⴰⵔⴰⴽⴰ ⵖⴰⵔ ⵓⵏⴻⴳⴳⴰⵔ. ◘20:21 ⴰⵡⵍⵏ. 13:11; 28:20
22 ⵡⴰⵔ ⵇⵇⴰⵔ: “ⵏⴻⵛⵛ ⴰⴷ ⵅⴻⵍⴼⴻⵖ ⵍⵖⴰⵔ!”
ⵎⴰⵛⴰ ⵜⵛⴻⵍ ⵅ ⵙⵉⴷⵉ ⵓ ⵏⴻⵜⵜⴰ ⴰⴷ ⵛⴻⴽ ⵉⵙⵙⴻⵏⵊⴻⵎ. ◘20:22 ⴰⵄⵡⴷ. 32:35; ⴰⵡⵍⵏ. 17:13; 24:29; ⵔⵓⵎ. 12:17; 1 ⵜⵙ. 5:15; 1 ⴱⵟ. 3:9
23 ⵉⵊⵊ ⵏ ⵍⴻⵡⵣⴻⵏ ⴷ ⵉⵊⵊ ⵏ ⵍⴻⵡⵣⴻⵏ ⵏⵏⴻⵖⵏⵉ,
ⴰⵇⴰ ⴰⵜⴻⵏ ⴷ ⵏⵏⵄⵉ ⵉ ⵙⵉⴷⵉ,
ⵍⵎⵉⵣⴰⵏⴰⵜ ⵉⵖⴻⵛⵛⴻⵏ ⵡⴰⵔ ⴵⵉⵏ ⵛⴰ ⵎⵍⵉⵃ. ◘20:23 ⴰⵡⵍⵏ. 20:10
24 ⵉⵚⵓⵔⴰⴼ ⵏ ⵉⵊⵊ ⵏ ⵡⴻⵔⵢⴰⵣ ⴰⵇⴰ ⴰⵜⴻⵏ ⵏ ⵙⵉⴷⵉ,
ⵅⴻⵏⵏⵉ ⵎⴰⵎⵎⴻⵛ ⵖⴰ ⵢⴻⴳⴳ ⴱⵏⴰⴷⴻⵎ
ⴰⴷ ⵉⵙⵙⴻⵏ ⴰⴱⵔⵉⴷ ⵏⵏⴻⵙ? ◘20:24 ⴰⵢⵓⴱ 31:4; ⵉⵥⵀⴷ. 37:23; 139:2, 3; ⵉⵔⵎ. 10:23
25 ⴰⵇⴰ-ⵜ ⴷ ⵍⴼⴻⵅ ⵉ ⴱⵏⴰⴷⴻⵎ
ⵉ ⵖⴰ ⵉⵍⴰⵖⴰⵏ ⵙ ⵓⵇⴻⴵⴻⵇ ‘ⴰⵎⵇⴻⴷⴷⴻⵙ’,
ⵓ ⵄⴰⴷ ⴰⵡⴰⵔⵏⵉ ⵍⵡⵓⵄⵓⴷ ⵏⵏⴻⵙ ⵉ ⵉⴳⴳⴰ
ⴰⴷ ⵉⵅⴰⵔⵔⴻⵚ.
26 ⵉⵊⵊ ⵏ ⵓⵊⴻⴵⵉⴷ ⴰⵎⵉⵖⵉⵙ ⵉⵜⵜⵚⴻⴼⴼⴰ ⵉⵄⴻⴼⴼⴰⵏⴻⵏ,
ⵉⵜⵜⴻⵊⵊⴰ ⵜⴰⵊⴰⵔⵔⴰⵔⵜ
ⵏ ⵜⴻⵍⵡⵉⵃⵜ ⵉⵜⵜⴻⵃⵍⵓⴵⵓⴹⴻⵏ ⵉ ⵓⵙⴰⵔⵡⴻⵜ
ⴰⴷ ⵅⴰⵙⴻⵏ ⵉⵄⵇⴻⴱ.
27 ⵜⵡⴰⵔⵔⵉⵜ ⵏ ⵏⵏⴻⴼⵙ ⵏ ⴱⵓⵃⴱⴻⵍ ⵏ ⴱⵏⴰⴷⴻⵎ
ⴷ ⵍⴻⴼⵏⴰⵔ ⵏ ⵙⵉⴷⵉ ⵏⵏⵉ ⵢⴰⵔⴻⵣⵣⵓⵏ
ⴷⵉ ⴷⴰⵅⴻⵍ ⵏ ⵉⵅⵅⴰⵎⴻⵏ ⵏ ⵓⵄⴻⴷⴷⵉⵙ.
28 ⵜⴰⵎⴻⵅⵙⵉⵡⵜ ⵉⵛⴻⵡⵡⴰⵔⴻⵏ ⴷ ⵍⴰⵎⴰⵏ
ⵃⴻⵟⵟⴰⵏ ⴰⵊⴻⴵⵉⴷ,
ⵓ ⵍⵄⴰⵔⵛ ⵏⵏⴻⵙ ⵉⵙⵙⴻⵊⵀⴻⴷ ⵉ-ⵜ
ⵙ ⵜⵎⴻⵅⵙⵉⵡⵜ ⵉⵛⴻⵡⵡⴰⵔⴻⵏ.
29 ⵜⴰⵍⵡⵉⵣⵜ ⵏ ⵉⵃⵓⴷⵔⵉⵢⵢⴻⵏ ⴷ ⵊⵊⴻⵀⴷ ⵏⵙⴻⵏ,
ⵓ ⵍⵄⴰⴹⴰⵎⴰ ⵏ ⵉⵡⴻⵙⵙⵓⵔⴰ ⴷ ⴰⵛⵓⵡⵡⴰⴼ ⵉⵛⴰⴱⴻⵏ. ◘20:29 ⴰⵡⵍⵏ. 16:31
30 ⵉⵢⴻⵣⵣⵉⵎⴻⵏ ⵉⵜⵜⴰⵣⵣⵍⴻⵏ ⵙ ⵉⴷⴰⵎⵎⴻⵏ
ⵙⵙⵉⵣⴷⵉⴳⴻⵏ ⴱⵏⴰⴷⴻⵎ ⵣⵉ ⵍⵖⴰⵔ,
ⵓ ⵜⵉⵢⵢⵉⵜⴰ ⵚⴻⴼⴼⴰⵏⵜ ⵓⵍⴰ ⴷ ⵜⴰⴽⵔⵉⵛⵜ.◘20:30 ⴰⵡⵍⵏ. 10:13

- ⴰⵡⴰⵍⴻⵏ ⵉⵡⴻⵥⵏⴻⵏ
- <
- 20
- >

◘20:2 20:2 ⴰⵡⵍⵏ. 16:14; 19:12

◘20:3 20:3 ⴰⵡⵍⵏ. 17:14

◘20:5 20:5 ⴰⵡⵍⵏ. 18:4

◘20:8 20:8 ⴰⵡⵍⵏ. 20:26

◘20:9 20:9 1 ⵉⵊ. 8:46; ⴰⵢⵓⴱ 14:4; ⵉⵥⵀⴷ. 51:7; ⴰⵎⴱ. 7:20; 1 ⵢⵃ. 1:8

◘20:10 20:10 ⴰⵄⵡⴷ. 25:13; ⴰⵡⵍⵏ. 11:1; 20:23

◘20:12 20:12 ⵓⴼ. 4:11; ⵉⵥⵀⴷ. 94:9

◘20:13 20:13 ⴰⵡⵍⵏ. 19:15

◘20:15 20:15 ⴰⵡⵍⵏ. 3:14, 15

◘20:16 20:16 ⴰⵡⵍⵏ. 11:15; 27:13

◘20:17 20:17 ⴰⵡⵍⵏ. 9:17

◼20:18 20:18 ⵉⵅⴻⵎⵎⵉⵎⴻⵏ-ⵏⵉⵖ ‘ⵉⵏⵡⴰⵢⴻⵏ’ ⵏⵉⵖ ‘ⵉⵏⴻⴽⴽⵡⴰⵏ’ ⵏⵉⵖ ‘ⵉⵅⴰⵔⵔⵉⵚⴻⵏ’.

◘20:19 20:19 ⴰⵡⵍⵏ. 11:13

◘20:20 20:20 ⵓⴼ. 21:17; ⵍⴰⵡⵉ 20:9; ⴰⵄⵡⴷ. 27:16; ⵎⵜ. 15:4

◘20:21 20:21 ⴰⵡⵍⵏ. 13:11; 28:20

◘20:22 20:22 ⴰⵄⵡⴷ. 32:35; ⴰⵡⵍⵏ. 17:13; 24:29; ⵔⵓⵎ. 12:17; 1 ⵜⵙ. 5:15; 1 ⴱⵟ. 3:9

◘20:23 20:23 ⴰⵡⵍⵏ. 20:10

◘20:24 20:24 ⴰⵢⵓⴱ 31:4; ⵉⵥⵀⴷ. 37:23; 139:2, 3; ⵉⵔⵎ. 10:23

◘20:29 20:29 ⴰⵡⵍⵏ. 16:31

◘20:30 20:30 ⴰⵡⵍⵏ. 10:13

© 2020 www.tarifit.info